
Forord. 
t  

Selzi  om  man  kom  til  Rusland  med  det  faste 
Forsæt  at  holde  sig  saa  rolig,  som  det  paa  nogen 
Maade  hinde  lade  sig  gøre,  vilde  det  være  vanske- 
ligt ikke  at  opleve  adskilligt  udenfor  det  almindelige, 
naar  da  Opholdet  ikke  var  alt  for  kortvarigt ;  men 
har  man  i  en  længere  Aar række  som  fotirnalist  tumlet 
omkring  indenfor  Ruslands  Grænser,  med  andre  Ord: 
naar  man  netop  ikke  har  villet  eller  kunnet  holde 
sig  rolig,  fordi  éns  Virksomhed  just  forlanger ,  at 
man  altid  er  dér,  hvor  det  gaar  hedest  til,  hvor 
Bølgerne  gaar  højest  og  brvdes  med  størst  Voldsom- 
hed— ja,  da  har  man  ikke  kunnet  undgaa  at  ,,opleve'' 
noget  omtrent  hver  eneste   Dag. 

Naar  jeg  nu  idag  sætter  mig  hen  for  at  nedskrive 
nogle  af  mine  Oplevelser  og  Minder,  saa  føler  jeg 
først  ret,  hvor  overvældende  Stoffet  er:  det  vilde 
være  tilstrækkeligt  til  at  fylde  lige  saa  mange  Bind, 
som   dette  lille  Arbejde  kommer  til  at  indeholde  Ark. 

Rusland  er  mærkværdig  nok  endnu  bestandigt 
„terra  incognita" ,  i  ethvert  Til/ælde  paa  de  aller- 
fleste Omraader.  Selv  af  Landets  egne  Børn  er  det 
kun  et  aldeles  forsvindende  Antal,  der  har  et  blot 
nogenlunde  grundigt  Kendskab  til  Forholdene  i  det 
vidtstrakte  Rige;  kun  ganske,  ganske  faa  af  de 
talrige  Udlændinge,  soni  bor  inden  for  Landefs 
Grænser,  faar  nogensinde  Lejlighed  til  at  sæ.tte  sig 
ind  i  russiske  Stem7tinger  og  Tilstande ;  de  allerfleste 
mangler  de  nødvendige  Forudsætninger  og  Kund- 
skaber; saa  godt  som  alle  kommer  de  til  Rusland  i 
Haabet  om  hurtigst  muligt  at  kunne  samle  sig  en 
Formue  som  flittige  og  driftige  Forretningsfolk, 
Handlende  og  Lndustridrivende,  eller  dog  at  skaffe 
sig  en  bedre  økonomisk  Stilling,  end  de  havde  Udsigt 
til  i  deres  Hjemland,  og  de  faar  snart  nok  saa  fuldt 
op  at  gøre  i  Kampen  for  Tilværelsen,  at  de  —  selv 
om  det  interesserede  dem  —  vanskeligt  vilde  faa  Tid 
til  at  sætte  sig  ind  i  de  ejendommelige  Samfunds- 
forhold, hvorunder  de  er  komne  til  at  leve;  højt 
regnet  opnaar  de  i  Aarenes  Løb  et  nogefilunde  grundigt 
Kendskab  til  Forholdene  i  den  særlige  Branche,  hvori 
de  har  haft  eller  endnu  har  deres  Virksomhed. 

jeg  har  i  Rusland  truffet  højtbegavede  Diplo- 
mater, som  havde  tilbragt  mer  end  en  halv  Menneske- 
alder i  St. Petersbor  g,  men  som  — fraregnet  et  virkelig 
forbavsende  Kendskab  ikke  blot  til  de  ledende  Person- 
ligheder og   deres  Familieforhold,    men  ogsaa  til  de 

inden-  og  udenlandske  Ordensdekorationer,  hvormed 
de  var  smykkede  —  egett/lig  ikke  kendte  mere  til 
Landet,  end  om  de  kun  havde  været  der  nogle  faa 
Maaneder ;  jeg  kunde  nævne  udenlandske  Forretnings- 
folk, som  er  graanede  i  Rusland  uden  at  have  faaet 
Lejlighed  til  at  komme  i  Berøring  med  Folket,  og 
soin  bogstaveligt  ikke  har  vidst  Besked  med,  hvad  der 
rører  sig  i  dette. 

Der  jindes  Undtagelser  fra  denrie  almindelige 
Regel,  ?nen  deres  Tal  er  forsvindende,  og  —  desto 
værre  for  et  paalideligt  og  mer  udbredt  Kendskab 
til  de  interessante  russiske  Forhold  —  træffer  det 
sig  næsten  altid  saa,  at  disse  Mænd  af  den  ene 
eller  anden  Grund  holder  deres  Viden  tilbage:  de 
fleste  af  dem  har  ikke  Øvelse  i  at  tumle  en  Pen, 
medens  andre,  der  maaske  nok  kunde  sætte  deres 
Tanker  paa  Papiret,  er  ængstelige  for  muligvis  at 
støde  an  her  eller  dér. 

Det  bliver  saaledes  de  professionelle  Publicister, 
hvem  det  i  Hovedsagen  kommer  til  at  paahvile  at 
lade  Udlandet  faa  Lndblik  i,  hvad  der  foregaar  i  Rus- 
land, og  7'el  at  mærke  er  det  egentlig  ktm  de  uden- 
landske Korrespondenter,  som  kan  tænke  paa  at  løse 
denne  Opgave;  deres  russiske  Stattdsfæller,  blandt 
hvilke  der  ikke  er  saa  ganske  faa,  som  vilde  være 
en  Prvd  for  Udlandets  bedste  Presse,  staar  nemlig 
under  en  saa  skarp  Kontrol,  at  det  ganske  bestemt 
vilde  gaa  dem  ilde,  hvis  de  i  et  eller  andet  udenlandsk 

Blad  tillod  sig  at  fremkoymne  med  en  frimodig  Dom 
over  disse  eller  hine  russiske  Forhold,  og  det  selv  om 
Dojumen  var  ?iok  saa  berettiget. 

Den  ude?ila?idske  Korresp07tdeftt  i  Rusland  kafi  og 
bør  selvfølgelig  ikke  tage  saadanne  Hensyn,  hvis  han 
samvittighedsfuldt  vil  røgte  det  Hverv,  der  er  blevet 
ham  betroet,  han  maa  „go  ahead  and  take  the  risk" , 
gaa paa  Eventyr  og  Opdagelser,  stole  noget paa  sin 
Stnule  Forstand  men  m  er  e  paa,  at  Tilfældet,  det 
vidunderlige  Tilfælde,  vil  være  ham  gunstigt. 

Den  j.  Septettiber  i8g4. 

A.L. 


Mordet  paa  Politichefen. 

^er  er  noget  ganske  overordenligt 
spændende  ved  at  repræsentere  et  af  de  store 
Verdensblade  i  en  Hovedstad  som  St.  Peters- 
borg, hvor  der  hvilket  Øjeblik  som  helst  kan 
ske  de  mærkeligste  Ting,  og  hvor  der  er 
Vanskeligheder  at  overvinde,  som  ingen  Uden- 
forstaaende  let  vil  kunne  forestille  sig.  Det 
gælder  om  at  have  Øjne  og  Øren  med  sig, 
snart  i  den  fornemme  Verdens  Saloner,  snart 
i  den  lalt  andet  end  fornemme  Verdens  uhygge- 
lige Smuthuller;  man  maa  være  i  Stand  til  »at 
tage  Varsler  af  Dyrenes  Indvolde  og  Fuglenes 
Flugt«,  thi  det  kommer  an  paa  ikke  blot  at 
skaffe  sig  øjeblikkelig  Underretning  om,  hvad 
der  er  sket,  selv  om  det  ved  alle  Midler 
søges  hemmeligholdt,  men  ogsaa  at  skaffe  sig 
Oplysning  om,  hvad  der  efter  al  Sandsynlig- 
hed vil  ske  en  af  de  nærmest  følgende  Dage. 

Verdensbladene  stiller  store  Fordringer  til 
deres  Repræsentanter  i  St.  Petersborg,  og  man 
vil  kunne  forstaa,  at  der  finder  en  uafladelig 
Kappestrid  Sted  mellem  disse  —  i  al  Venskabe- 
lighed men  derfor  ikke  mindre  skarp. 

Det  havde  været  en  ualmindelig  bevæget 
og  anstrengende  Dag :  Nihilisterne,  som  den 
Gang  havde  forstaaet  at  tiltrække  sig  hele 
Verdens  Opmærksomhed,  havde  paany  ladet 
høre  fra  sig.  Chefen  for  Opdagelsespolitiet, 
Oberst  Sudéjkin,  en  god  Bekendt  af  mig,  med 
hvem  jeg  blot  nogle  faa  Timer  i  Forvejen 
havde  haft  en  lang  og  interessant  Samtale, 
var  bleven  lokket  i  et  Baghold  af  Nihilisterne. 
Sammen  med  en  Slægtning  af  sig,  en  Embeds- 
mand i  Politiets  Tjeneste,  havde  den  tre  Alen 
høje,  kæmpestærke  Sudéjkin,  som  aldrig  gik 
af  Vejen  for  nogen  Fare,  fulgt  en  Indbydelse, 
der  var  bleven  rettet  til  ham  om  at  indfinde 
sig  til  et  Nihilistmøde,  hvor  man,  efter  hvad 
man  havde  foregivet,  vilde  drøfte  Betingelserne 
for  en  mulig  Overenskomst  og  »Fredslutning« 
med  Regeringen.  En  forhenværende  Garde- 
officer, Degåjev,    der   havde   været   indviklet  i 

forskellige  nihilistiske  Komplotter,  men  havde 
reddet  sig  ved  i  det  afgørende  Øjeblik  at  træde 
i  Politiets  Tjeneste  uden  derfor  at  afbryde  For- 
bindelsen med  sine  revolutionære  Venner,  havde 
ageret  Mellemmand  ved  denne  Lejlighed.  Ni- 
hilisterne havde  med  den  elskværdigste  Lige- 
fremhed ladet  ham  vide,  at  de  krævede  Su- 
déjkins  Liv  inden  tre  Gange  fireogtyve  Timer, 
og  at  det  blev  hans  Sag  at  arrangere  det  for- 
nødne i  saa  Henseende,  hvis  han  ikke  ønskede 
selv  at  blive  myrdet,  saa  snart  den  angivne 
Frist  var  udløbet.  Degåjev,  der  kun  alt  for 
vel  vidste,  at  det  ikke  var  tomme  Trusler,  og 
som  var  vant  til  at  spille  Forræderens  Rolle, 
gik  ind  paa  at  udlevere  Sudéjkin,  med  hvem 
han  stod  paa  en  særdeles  fortrolig  Fod,  hvis 
Nihilisterne  paa  deres  Side  vilde  forpligte  sig 
til  at  hjælpe  ham  ud  af  Landet  og  forstrække 
ham  med  de  fornødne  Penge,  saa  at  han  kunde 
naa  over  til  Amerika.  Handelen  blev  sluttet, 
og  det  blev  bestemt,  at  Mordet  paa  Sudéjkin 
skulde  finde  Sted  to  Dage  derefter,  Fredagen 
d.  28.  December*)  præcis  Kl.  5^4  om  Efter- 
middagen.    Man   havde   valgt   denne  Dag  og 

dette  Klokkeslet,  fordi  der  den  Gang  —  maa- 
ske  ogsaa  nu  —  hver  Fredag  Eftermiddag  Kl. 
6  afgik  et  Tog  fra  St.  Petersborg  til  Hangø, 
hvorfra  da  Dampskibet  »Express«  Lørdag  Efter- 
middag afsejlede  til  Stockholm.  Man  havde 
ganske  rigtigt  beregnet,  at  Degåjev  med  en 
hurtigt  kørende  Droske,  som  skulde  holde  parat 
til  ham  udenfor  det  Hus,  der  var  blevet  ud- 
set til  Morderhule  (faa  Skridt  fra  Aleksander 
Nevski  Politistation),  uden  Vanskelighed  vilde 
kunne  naa  den  finske  Jærnbanegaard  fem  å  ti 
Minuter  før  Hangøtogets  Afgang,  naar  han 
blot  begav  sig  afsted  straks  efter,  at  Sudéjkin 
var  ombragt.  Da  Kontrollen  er  mindre  om- 
hyggelig ved  den  finsk-russiske  Grænse,  vilde 
han  saaledes  have  de  bedste  Chancer  for 
uhindret  at  naa  Hangø  og  komme  ombord  i 
»Express«,  inden  Forbr)delsen  endnu  kunde 
være  opdaget,  og  der  var  jo  endogsaa  Rime- 
lighed for,  at  han  over  Stockholm  og  Køben- 
havn kunde  naa  Hamborg  og  dér  indskibe  sig 
paa  en  transatlantisk  Damper,  inden  det  rus- 
siske Opdagelsespoliti  fattede  Mistanke  til  ham 
i  Anledning  af  hans  pludselige  Forsvinden. 
Da  alle  disse  Enkeltheder  var  blevet  over- 

vejede,  og  Rejsen  over  Stockholm  endelig  fast- 
slaaet,  blev  det  aftalt,  hvorledes  selve  Mordet 
skulde  udføres;  de  fem  Mænd,  der  havde  faaet 
Befaling  til  at  dræbe  Sudéjkin,  skulde  enkelt- 
vis indfinde  sig  i  vedkommende  Hus.  hvor 
Nihilisterne  iøvrigt  nogen  Tid  i  Forvejen  havde 
haft  et  hemmeligt  Forsamlingslokale  (»Kon- 
spifationskvartér«  hedder  det  i  Nihilisternes  og 
Politiets  Sprog) ;  den  sidste  af  de  fem  maatte 
ikke  komme  senere  end  Kl.  4^/4,  og  de  skulde 
da  rolig  vente  paa  Sudéjkin  og  Degåjev,  der 
burde  indfinde  sig  præcis  Kl.  5.  Der  skulde 
serveres  The,  og  man  skulde  drøfte  »Freds- 
betingelserne« ,  idet  Degåjev  nemlig  straks 
havde  gjort  gældende,  at  han  næppe  vilde  faa 
Ofteret  til  at  bide  paa  Krogen,  naar  der  ikke 
var  en  god  Madding.  Degåjev  kendte  for  godt 
til  Sudéjkins  grænseløse  Ærgerrighed  og  højt 
flyvende  Planer,  som  gik  ud  paa  at  dæmpe  den 
nihilistiske  Bevægelse  ved  Løfter  om  frisindede 
Reformer,  og  derpaa  at  fremstille  sig  selv  for 
Kejseren  som  Fædrelandets  Frelser  —  hvad 
der  maaske  nok  kunde  være  lykkedes  ham  — 
tor  at  modtage  en  velfortjent  Belønning  i  Form 
af  en  Politiministerpost. 

Mordet  skulde  —  efter  hvad  der  blev  be- 
stemt Onsdag  Formiddag  i  et  Møde  af  de 
Sammensvorne  --  udføres  paa  den  Maade,  at 
den  af  dem.  som  blev  udset  dertil  ved  Lod- 
trækning, paa  et  nærmere  aftalt  Vink  bagfra 
skulde  rette  et  Slag  med  en  tung  Jærnstang 
mod  Sudéjkins  Hoved ;  viste  det  sig,  at  det 
første  Slag  ikke  var  dødbringende,  skulde  de 
andre  Sammensvorne  straks  træde  til  for  at 
gøre  det  af  med  den  Saarede;  Degåjev  vægrede 
sig  bestemt  ved  at  tage  direkte  Del  i  Mordet 
og  blev  ogsaa  fritaget  derfor.  Mordvaabnene 
var  af  den  mest  primitive  Art:  det  var  tre 
svære  Jærnstænger  af  det  Slags,  som  bruges  til 
Ophugning  af  sne-  og  !sdæki<ede  Gader;  de 
blev  omhyggeligt  gemte  paa  tre  forskellige 
Steder  i  det  temmelig  store  Værelse.  Man 
havde  valgt  disse  brutale  Vaaben,  fordi  man 
mente,  at  de  under  de  foreliggende  Omstæn- 
digheder vilde  vise  sig  fuldt  paalidelige  og 
desuden  foraarsage  den  mindst  mulige  Støj. 

Degåjev  satte  sig  nu  straks  i  Virksomhed; 
han  opsøgte  Sudéjkin  og  fortalte  ham,  at  han 
havde  opsporet,  at  der  indenfor  de  revolu- 
tionære Kredse  netop  for  Øjeblikket  gjorde  sig 

en  stærk  Tilbøjelighed  gældende  for  at  faa  Ende 
paa  den  fortvivlede  Kamp,  der  saa  længe  var 
bleven  ført  mellem  Regeringen  og  Revolutions- 
partiet, og  at  der  vist  var  noget  at  gøre.  blot 
Forhandlingerne  kunde  blive  førte  med  for- 
nøden Behændighed,  og  vel  at  mærke  uden 
at  der  blev  spildt  en  eneste  Time,  thi  det  var 
jo  ikke  sikkert,  at  den  nuværende  mere  forson- 
lige Strømning  vilde  holde  sig  ret  længe. 

Maddingen  var  lagt  godt  til  rette  for  Su- 
déjkin,  og  han  snappede  straks  efter  den. 
Han  spurgte  Degåjev,  om  han  troede  sig  i 
Stand  til  at  forberede  en  hemmelig  Sammen- 
komst med  en  eller  flere  af  det  revolutionære 
Partis  indflydelsesrige  Repræsentanter,  da  det 
nok  kunde  interessere  ham  ved  Selvsyn  at 
overtyde  sig  om,  hvorvidt  der  laa  noget  virke- 
ligt paa  Bunden  af  det  hele;  i  saa  Tilfælde 
var  der  Haab  om  hurtigt  at  naa  et  Resultat, 
som  kunde  tilfredsstille  alle  Parter. 

Degåjev  svarede,  at  han  naturligvis  ikke 
kunde  love  noget  bestemt  i  saa  Henseende, 
men  at  han  skulde  gøre  sig  den  størst  mulige 
Umage  —  og  Fredag  Formiddag  kunde  han 
meddele  den  henrykte  Sudéjkin,  at  det   virke- 

lig  var  lykkedes  ham  at  faa  berammet  et  Møde 
samme  Eftermiddag  Kl.  5  ;  det  blev  straks  af 
talt,  at  de  skulde  følges  ad  derhen,  men  at 
det  vilde  være  rettest  at  holde  denne  lille  Eks- 
pedition saa  hemmelig  som  muligt. 

Torsdagen  benyttede  Degåjev  til  at  træffe 
sine  Forberedelser  til  Flugten  næste  Dag;  for 
Sikkerheds  Skyld  medtog  han  hele  tre  falske 
Pas  lydende  paa  tre  forskellige  Navne  og  alle 
stemmende  med  hans  Ydre,  men  vel  at  mærke 
falske  Pas  udstedte  af  Myndighederne  til  Brug 
for  Politiet,  naar  en  eller  anden  af  dets  hemme- 
lige Agenter  beordres  til  at  foretage  en  Op- 
dagelsesrejse ganske  incognito  ;  Degåjev  havde 
gjort  adskillige  af  det  Slags  Rejser  og  havde 
i  Almindelighed  skilt  sig  fra  dem  til  Sudéjkins 
fulde  Tilfredshed.  Overalt,  hvor  han  kunde 
faa  Lejlighed  dertil,  lod  han  overfor  sine  Kol- 
leger i  Politiet  nogle  smaa  Hentydninger  falde 
om,  at  han  vist  en  af  de  allerførste  Dage  vilde 
blive  sendt  ned  i  det  sydlige  Rusland,  men 
han  bad  samtidigt  alle  Kollegerne  om  ikke 
at  tale  om  det,  da  Sudéjkin  muligvis  ikke 
kunde  lide,  at  han  havde  fortalt  noget  derom. 
Paa    denne   Maade   haabede   han  at  opnaa,  at 


Mordet  paa  Polifichefen. 


hans  Udeblivelse  de  nærmest  følgende  Dage 
ikke  vilde  vække  Opmærksomhed  eller  i  et- 
hvert Tilfælde  ikke  straks  vilde  blive  sat  i  For- 
bindelse med  det  forestaaende  Mord. 

Degåjev  indfandt  sig  til  fastsat  Tid  hos 
Sudéjkin  for  at  afhente  ham  til  det  «Møde«, 
han  ikke  skulde  forlade  levende,  men  blev 
ikke'saa  lidt  forbavset  ved  at  finde  en  anden 
Politimand  i  Opdagelseschefens  Arbejdsværelse, 
en  vis  Sudovski,  der  var  en  Slægtning  af  ham. 

—  »Jeg  er  klar  til  at  tage  afsted,«  sagde 
Sudéjkin,  da  Degåjev  indfandt  sig.  »Sudovski 
følger  med;  man  kan  jo  aldrig  vide,  hvad  det 
kan  være  godt  for ;  jeg  har  sagt  ham  saa  meget, 
som  jeg  har  ment  nødvendigt  .  •  .  og  lad  os 
saa  hurtigt  komme  afsted  ;  vi  maa  være  præcise 
til  Stævnet«. 

Med  disse  Ord  log  Sudéjkin  en  Revolver 
af  temmelig  svært  Kaliber  op  af  en  Skuffe  i 
Skrivebordet,  men  i  Stedet  for  at  stikke  den 
ind  i  venstre  Brystlomme  paa  den  Jakke,  han 
bar,  beholdt  han  den  i  Haanden.  til  han  var 
kommen  ud  i  Forstuen  og  havde  faaet  en  Pels- 
kappe  kastet  om  sig,  hvorpaa  han  stak  Vaa- 
benet  ned  i  dennes  højre  Sidelomme.    Jeg  har 

anført  disse  Enkeltheder,  fordi  Sudéjkin  her 
begik  en  Uforsigtighed,  der  kom  til  at  koste 
ham  Livet,  saaledes  som  man  vil  faa  at  se 
lidt  længere  hen. 

De  tre  Mænd  fulgtes  nu  ad,  vistnok  stærkt 
optagne  af  allehaande  Tanker. 

Sudovski,  der  slap  nogenlunde  levende 
ud  af  Bagholdet,  har  senere  fortalt,  at  han 
slet  ikke  havde  været  glad  ved  at  skulle  følge 
med  Sudéjkin  ved  denne  Lejlighed;  hans  Po- 
litinæse havde  vejret  Uraad,  da  han  instinkt- 
mæssig nærede  Mistillid  til  Degåjev,  men  han 
havde  ikke  kunnet  vægre  sig  ved  at  følge  Su- 
déjkins  Opfordring  til  at  ledsage  ham. 

Sudéjkin  har  vistnok  —  sangvinsk  som 
han  var  —  paa  Vejen  til  Mødet  ladet  sine 
Tanker  tumle  sig  frit  og  har  udmalet  for  sig 
selv  alle  de  Fordele,  han  vilde  kunne  vinde, 
hele  den  gUmrende  Fremtid,  der  vilde  aabne 
sig  for  ham.  naar  det  nu  virkeHg  skulde  lykkes 
ham  at  faa  »Fredsunderhandlingerne«  bragt 
ind  i  en  god  Gænge. 

Degåjev,  der  paa  Vejen  til  Mødet  ikke 
talte  et  eneste  Ord,  har  uden  Tvivl  i  sit  stille 
Sind   forbandet   den  Dag,   han  sluttede  sig  til 

Nihilismen,  der  sluttelig  havde  bragt  ham  saa 
vidt,  at  han  for  at  frelse  sit  eget  elendige  Liv 
ikke  betænkte  sig  paa  at  spille  Forræderens 
lumpne  Rolle  og  ofre  den  Mand,  der  havde 
vist  ham  større  Venskab  og  Tillid  end  nogen 
anden. 

Sudéjkin  havde  ikke  mindre  end  tre  for- 
skellige Boliger  rundt  omkring  i  Hovedstaden; 
han  havde  lejet  dem  under  lige  saa  mange 
falske  Navne  og  benyttede  dem  til  hemme- 
lige Sammenkomster  med  sine  mest  betroede 
Agenter. 

En  af  disse  Boliger  fandtes  i  Huset  No. 
87  ved  Nevski  Prospekt;  den  laa  paa  anden 
Sal  til  højre  i  Ejendommens  Sidebygning  og 
bestod  af  to  Værelser  med  Entrée  og  Køkken. 

Det  var  denne  Lejlighed,  han  efter  Aftale 
med  Degåjev  havde  overladt  til  Afholdelse  af 
Mødet,  og  her  havde  de  Sammensvorne  ind- 
fundet sig  punktlig  til  den  bestemte  Tid. 

Der  var  Starodvorrski,  Konnoschévski,  An- 
tonov,  Jakupovitsch  og  Lopåtin. 

Om  denne  sidste  maa  jeg  i  Forbigaaende 
sige  nogle  faa  Ord. 

Sammen    med    den    tidligere  Gardeoberst 

Lavrov  og  den  forhenværende  Universitets- 
professor Tikhomirov  (senere  amnesteret  og 
nu  Medarbejder  ved  >•>  Moskovskia  vjedomo- 
sti«,  det  bekendte  store  Moskvablad)  havde 
Lopåtin  allerede  i  flere  Aar  været  Medlem  af 
Nihilisternes  saakaldte  »Eksekutivkomité«,  der 
havde  sit  Sæde  i  Paris  og  herfra  traf  alle  For- 
beredelser til  de  forskellige  Attentater.  Da 
Degåjev  i  Aaret  1882  af  Sudéjkin  personlig 
var  bleven  arresteret  som  Nihilist  og  kun  ved 
at  stille  sig  til  Politiets  Raadighed  som  Spion 
havde  undgaaet  Døden  i  Galgen,  blev  han  selv- 
følgelig i  længere  Tid  sat  under  skarp  Kontrol, 
da  man  just  ikke  nærede  stor  Tillid  til  ham, 
men  det  lykkedes  ham  dog  ubemærket  at 
sende  Meddelelse  til  »Eksekutivkomitéen«  i 
Paris  om,  hvad  der  var  sket,  og  han  udbad 
sig  Komitéens  Godkendelse  af,  at  han  var  traadt 
i  Politiets  Tjeneste,  idet  han  fremhævede  den 
store  Betydning,  det  kunde  have,  at  han,  »der 
stadig  var  Revolutionens  Sag  hengiven  med 
Liv  og  Sjæl«,  saaledes  fik  Lejlighed  til  at  gøre 
sig  bekendt  med  de  Forehavender,  der  for- 
beredtes imod  Nihihsterne.  »Eksekutivkomi- 
téen«   var  tvivlraadig :   Lavrov  og  Tikhomirov 

mente,  at  man  burde  gaa  ind  paa  Degåjevs 
Forslag,  medens  Lopåtin  stemte  for,  at  man 
øjeblikkelig  burde  lade  Degåjev  myrde,  da  han 
ikke  bød  den  ringeste  materielle  eller  moralske 
Sikkerhed  for,  at  han  ikke  en  skønne  Dag 
solgte  sig  til  den  russiske  Regering  .  .  .  hvis 
han  da  ikke  allerede  havde  gjort  det. 

Efter  langvarige  Diskussioner  besluttede 
»Eksekutivkomitéen«,  at  et  af  dens  Medlemmer 
skulde  begive  sig  til  St.  Petersborg  for  nærmere 
at  undersøge  Forholdene,  og  Lopåtin  paatog 
sig  at  trodse  alle  de  Farer,  der  nødvendigvis 
maatte  være  forbundne  med  en  saadan  Rejse. 

Allerede  næste  Dag  afrejste  Lopåtin  fra 
Paris,  forsynet  med  uindskrænket  Fuldmagt  til 
at  handle  i  »Eksekutivkomitéens«  Navn  og  na- 
turligvis med  et  falsk  Pas,  der  var  viseret  i 
det  russiske  Konsulat. 

Lopåtin  var  en  Mand  paa  42  Aar;  allerede 
i  1866  havde  han  sluttet  sig  til  den  revolu- 
tionære Bevægelse  i  Rusland,  havde  taget  virk- 
som Del  i  de  fleste  Attentater,  som  var  be- 
gaaede  i  de  sidste  fem  Aar,  og  var  bekendt 
for  sin  store  Hensynsløshed  og  for  en  Snar- 
raadighed  og  Koldblodighed,  der  aldrig  svigtede 
ham  selv  i  den  mest  fortvivlede  Situation. 

To  Dage  efter  sin  Afrejse  fra  Paris  pas- 
serede han  den  tysk-russiske  Grænse  ved  Virsj- 
ballovo,  hvor  Gendarmeriet  ikke  fandt  det 
mindste  at  indvende  mod  hans  Pas,  og  den 
følgende  Dag  indtraf  han  i  St.  Petersborg,  hvor 
han  tog  Ophold  i  et  bekendt  Hotel  garni  i 
Store  Morrskajagaden. 

Han  spildte  ikke  Tiden,  satte  sig  straks 
i  Forbindelse  med  de  nihilistiske  Chefer  i  Ho- 
vedstaden, og  det  lykkedes  ham  uden  at  vække 
Mistanke  at  faa  en  Sammenkomst  med  Degå- 
jev,  der  blev  underkastet  et  skarpt  Kryds- 
forhør. 

Lopåtin  syntes  ikke  fuldt  beroliget  med 
Hensyn  til  den  Dobbeltrolle,  Degåjev  havde 
paataget  sig  at  spille,  og  han  lod  ham  forstaa, 
at  hans  Liv  hang  i  en  Traad,  og  at  den  ringeste 
Vaklen  fra  hans  Side  uafviselig  vilde  blive 
straffet  med  Døden. 

Degåjev,  der  var  mindre  opbygget  af 
denne  Samtale,  gjorde  Lopåtin  opmærksom 
paa,  at  det  næppe  vilde  være  ham  muligt  at 
vinde  Sudéjkins  fulde  Tillid,  hvis  han  ikke 
blev  i  Stand  til  al  udlevere  ham  nogle  faa  af 
det  revolutionære  Partis  Medlemmer  —  det  var 

et  Offer,  man  maatte  bringe  til  Bedste  for  den 
hellige  Sag,  ganske  paa  samme  Maade  som 
en  Hærfører  under  et  Slag  ikke  vil  betænke 
sig  paa  at  ofre  et  Rytterregiment  eller  to  for 
at  give  de  øvrige  Tropper  Tid  til  at  foretage 
en  afgørende  Bevægelse  eller  dække  deres 
Tilbagetog. 

•  Lopåtin  gik  ind  paa  at  lade  Degåjev  be- 
gaa  dette  skammelige  Forræderi,  og  denne 
satte  sig  straks  i  Bevægelse;  forsynet  med 
revolutionære  Skrifter  og  med  Vaaben  af- 
lagde han  Besøg  hos  nogle  af  de  mindst  be- 
tydelige Medlemmer  af  den  revolutionære  Liga, 
bad  dem  om  en  ganske  kort  Tid  at  opbevare 
de  farlige  Genstande  for  ham  —  og  angav  dem 
derefter  for  Sudéjkin,  der  øjeblikkelig  lod  de 
paagældende  fængsle  og  udtalte  sin  fulde  Til- 
fredshed med  sin  nye  Spion,  som  nu  havde  be- 
staaet  sin  Prøve. 

Fra  denne  Dag  at  regne  blev  Degåjev 
Sudéjkins  Fortrolige,  og  det  varede  ikke  længe, 
førend  han  af  Chefen  for  Opdagelsespolitiet  fik 
at  vide,  at  en  vis  Skriåbov,  der  var  ansat  ved 
en  stor  Fabrik  i  Kharkov  og  havde  sluttet  sig 
til   de  Revolutionære,    havde   lovet  Politiet  in- 

teressante  Oplysninger,  hvis  det  vilde  love 
ham  fuldstændig  Straffrihed,  idet  han  tilstod, 
at  han  havde  tilhørt  Onivæltningspartiet  men 
nu  ikke  længer  vilde  have  noget  med  det  at 
gøre.  Hans  Tilbud  var  bleven  modtaget,  og 
han  havde  da  angivet  en  Kollega  af  sig,  en 
Ingeniør  Antonov,  som  ogsaa  straks  var  bleven 
arresteret,  og  i  hvis  Bolig  man  havde  fundet 
mange  kompromitterende  Aktstykker,  der  til- 
strækkeligt beviste  hans  Brøde. 

Da  Degåjev  havde  modtaget  denne  Med- 
delelse og  faaet  LejHghed  til  at  overtyde  sig 
om  dens  Paalidelighed,  gav  han  straks  Lopå- 
tin  Underretning  om,  at  han  som  Følge  af 
den  Tillid,  Sudéjkin  nu  viste  ham,  var  i  Stand 
til  at  opgive,  hvem  der  havde  forraadt  An- 
tonov. 

Lopåtin  gav  uden  at  betænke  sig  Ordre 
til,  at  Skriabov  skulde  myrdes :  to  betroede 
Mænd  blev  afsendte  til  Kharkov,  og  tre  Dage 
derefter  fandt  man  Skriåbovs  Lig  i  en  lille 
Skov  tæt  udenfor  Kharkov;  en  Dolk  havde 
gennemboret  hans  Hjerte ,  og  paa  en  lille 
Seddel,  der  var  heftet  til  den  Myrdedes  Klæder, 
stod  der:   »Død  over  Forræderne !«  den  Formel. 

Nihilisterne  altid  benyttede  ved  saadanne  Lej- 
ligheder. 

Efterretningen  om  dette  Mord  gjorde  et 
stærkt  Indtryk  paa  Sudéjkin,  og  Degåjev  har 
sikkert  faaet  en  endnu  uhyggeligere  Fornem- 
melse end  hidtil  af  den  fortvivlede  Stilling, 
han  var  kommen  til  at  indtage  mellem  Re- 
gerirfgens  Galger  og  de  Revolutionæres  Dolke. 

Da  Lopåtin  efter  nogen  Tids  Forløb  med- 
delte Degåjev.  at  Sudéjkins  Død  var  besluttet, 
og  at  »Eksekutivkomitéen«  fordrede,  at  han 
skulde  være  behjælpelig  med  Dødsdommens 
Udføreise,  gik  han  ind  herpaa ;  blot  han  fik 
Lov  til  derefter  at  vende  Rusland  Ryggen  og 
saaledes  komme  ud  af  Forhold,  der  pinte  ham 
Dag  og  Nat  og  var  ved  at  gøre  ham  van- 
vittig af  Uro  og  Angst. 

Det  er  ovenfor  omtalt,  paa  hvilke  Be- 
tingelser Handelen  om  Sudéjkins  Liv  blev  af- 
sluttet, og  det  staar  nu  tilbage  at  berette,  hvor- 
ledes selve  den  blodige  Ugerning  blev  udført. 

Sudéjkin,  Sudovski  og  Degåjev  naaede 
til  bestemt  Tid  Huset  No.  87  paa  Nevski  Pro- 
spekt ;  den  Slæde,  der  efter  fuldbragt  Mord 
skulde    bringe    Degåjev    til    den    finske   Bane- 

gaard  helt  ovre  paa  den  anden  Side  afNeva- 
floden,  holdt  allerede  for  Døren;  en  som  Kusk 
forklædt  Nihilist  sad  paa  Bukken  tæt  indsvøbt 
i  sin  Kavaj  og  med  Pelshuen  trykket  langt 
ned  over  Panden. 

De  tre  Mænd  gik  op  ad  den  lave  Sten- 
trappe og  ind  i  den  smalle,  svagt  oplyste  Gang, 
som  førte  ud  i  Gaarden ;  de  drejede  til  højre, 
og  med  Degåjev  i  Spidsen  begyndte  de  at 
stige  op  ad  den  stejle  Trappe,  der  kun  fik  et 
sparsomt  Lys  fra  en  Gaslygte  ude  i  Gaarden. 
Da  Degåjev  var  naaet  op  til  den  lille  Lejlig- 
hed paa  anden  Sal,  slog  han  to  langsomme 
og  tre  hurtige  Slag  paa  Døren.  Et  Øjeblik 
efter  aabnedes  den  af  en  ung  Pige,  som  hjalp 
de  Indtrædende  af  med  deres  Pelse  og  derpaa 
aabnede  Døren  ind  til  det  første  Værelse ;  Su- 
déjkin,  der  glemte  at  tage  sin  Revolver  op  af 
Lommen  i  Pelsen,  traadte  først  ind  i  Værelset, 
fulgt  af  Degåjev  og  Sudovski.  De  Sammen- 
svorne, der  sad  omkring  et  Bord  med  to  Lys, 
rejste  sig  og  hilste  paa  Sudéjkin,  men  gav  ved 
et  stumt  Minespil  tilkende ,  at  de  var  for- 
bavsede over,  at  Politichefen  og  Degåjev  havde 
taget  en  Tredjemand  med  til  Mødet. 

—  »Jeg  haaber,  d'Hrr.  undskylder,  at  jeg 
har  taget  min  Søstersøn  .  .  .  Sudovski  med 
herhen,«  ytrede  Sudéjkin  som  Svar  paa  de 
Sammensvornes  stumme  Bebrejdelser;  »han 
er  en  fuldt  paalidelig  Mand,  der  gør  Tjeneste 
hos  mig  som  Privatsekretær,  og  hverken  De 
eller  jeg  behøver  at  have  nogen  Hemmelighed 
for  ham.« 

Der  blev  ikke  talt  videre  herom,  og  Lo- 
påtin  takkede  Sudéjkin,  fordi  han  var  kommen 
og  havde   stillet  Boligen   til   deres  Raadighed. 

Man  tog  Plads  omkring  Bordet;  der  blev 
budt  Cigaretter  omkring,  og  straks  efter  kom 
den  unge  Pige  ind  med  The  til  alle  de  Til- 
stedeværende. 

Lopåtin  begyndte  med  at  henkaste  nogle 
ganske  almindelige  Bemærkninger  om  Vind 
og  Vejr  og  spurgte  derpaa  Sudéjkin  i  en  halvt 
spøgende  Tone,  om  han  havde  hørt  og  set 
det  nyeste  Nyt. 

—  »Hvad  er  det  da?«  ytrede  Sudéjkin  i 
samme  Tone. 

—  »Det  nye  Numer  af  i>Narbdd7taja 
volljai-,  der  skal  udkomme  imorgen,«  svarede 
Lopåtin  og  trak  det  revolutionære  Blad  op  af 

sin  Brystlomme;  han  rakte  det  over  til  Su- 
déjkin,  som  straks  med  stor  Interesse  begyndte 
at  gennemløbe  det  lille  Blad. 

Sudovski,  der  sad  ved  Siden  af  ham,  bøjede 
sig  frem  for  ogsaa  at  kaste  et  Blik  i  det  stats- 
omvæltende  Flyveskrift. 

•>■> Narodd7iaja  vollja'.'-  (Folkeviljen)  udkom 
kun  nu  og  da ;  det  var  i  Almindelighed  kun 
fire  smaa  Kvartsider  stort,  trykt  ved  Hjælp 
af  en  primitiv  Haandpresse  paa  meget  simpelt 
graagult  Papir.  Politiet  var  stadig  paa  Jagt 
efter  den  eller  dem,  der  satte  og  trykte  dette 
Blad,  hvis  Fremkomst  altid  blev  betragtet  som 
en  Begivenhed.  Det  blev  sat  af  mange  for- 
skellige paa  mange  forskellige  Steder,  og  i  det 
givne  Øjeblik,  naar  man  mente,  at  »Luften 
var  ren«,  blev  Smaastykkerne  sammenføjede, 
og  Trykningen  foregik,  hvorefter  Aftrækkene 
blev  spredte  rundt  omkring  af  usynlige  Hænder. 
Der  kunde  gaa  Maaneder  og  halve  Aar,  hvor 
der  ikke  udkom  noget  Numer  af  Bladet,  men 
undertiden  kunde  to,  tre  Numre  følge  Slag  i 
Slag  med  faa  Dages  Mellemrum. 

Det  Blad,  Sudéjkin  læsie  med  stadig 
stigende  Interesse,  var  først  No.   lo. 

Lopåtin  saa'  paa  sit  Ur:  Klokken  var 
allerede  ti  Minutter  over  5  :  Øjeblikket  nærmede 
sig,  hvor  der  maatte  skrides  til  Handling. 

Han  rejste  sig  og  gik  op  og  ned  ad  Gulvet 
og  fik  saaledes  Lejlighed  til  ubemærket  at 
give  Starodvorrski  og  Konnoschévski  et  Vink 
om  at  komme  hen  til  ham.  For  ikke  at  vække 
Mistahke  tog  han  et  Papir  op  af  Lommen  og 
gav  det  Udseende  af,  at  han  viste  dem  for- 
skellige Optegnelser,  men  samtidigt  betydede 
han  dem  hurtigt  og  hviskende,  at  Sudovskis 
Nærværelse  nødvendiggjorde  en  Ændring  af 
den  Plan,  der  var  bleven  lagt;  ingen  af  de  to 
Politimænd  maatte  slippe  levende  derfra.  Sta- 
rodvorrski skulde  som  aftalt  slaa  Sudéjkin  ned, 
medens  Konnoschévski  samtidigt  skulde  gøre 
det  af  med  Sudovski.  Overfaldet  skulde  ske, 
naar  han  —  Lopåtin  —  næste  Gang  rejste  sig 
op  fra  Bordet. 

Lopåtin  tog  nu  atter  Plads,  tændte  sig 
med  største  Sindsro  en  ny  Cigaret  og  hen- 
vendte nogle  Ord  til  Sudéjkin,  medens  de  to. 
der  var  udsete  til  at  begaa  Mordene,  manøv- 
rerede saaledes,  at  de  kom  til  at  staa  et  Stykke 
bagved  Sudéjkins  og  Sudovskis  Stole  og  saa- 

ledes,  at  de  kun  behøvede  at  strække  Haanden 
ud  for  at  faa  fat  i  Mordvaabnene. 

Sudéjkin  var  imidlertid  naaet  over  til 
Bladets  fjerde  Side.  Der  fandtes  dér  en  lille, 
tom  Plads,  og  han  spurgte  Lopåtin  hvad  Me- 
ningen var  dermed. 

—  »Vi  vil  tage  det  sidste  Nye  med,« 
svarede  han;  »det  kan  jo  være,  at  der  sker 
noget  mærkværdigt  endnu  iaften.« 

Med  disse  Ord  skød  han  sin  Stol  tilbage, 
og  i  samme  Øjeblik  susede  de  tunge  Jærn- 
stænger  ned  mod  de  to  ulykkelige  Politimænds 
Hoveder.  Sudovski  styrtede  til  Jorden  uden 
at  give  en  Lyd  fra  sig,  og  Blodet  væltede  ud 
af  et  gabende  Saar,  men  Sudéjkin  var  ikke 
livsfarligt  saaret:  Jærnstangen  havde  taget  en 
noget  skraa  Retning.  Han  sprang  op,  for- 
tumlet af  det  voldsomme  Slag,  og  det  lykkedes 
ham  at  naa  Forstuen,  men  inden  han  kunde 
finde  sin  Pels,  faldt  der  et  nyt  Slag  paa  hans 
Hoved,  og  han  segnede  livløs  om  paa  Gulvet. 

Degåjev,  der  var  bleg  som  Døden,  skyndte 
sig  bort,  ned  til  Slæden,  som  straks  efter  for 
pilsnart  afsted  med  ham. 

Lopåtin  gik  hen  og  undersøgte  de  to  Po- 

litlmænd  og  erklærede  dem  begge  for  sten- 
døde, hvorefter  han  forlod  Morderhulen  sammen 
med  den  unge  Pige,  en  vis  Sålova,  der  havde 
medvirket  ved  flere  af  de  foregaaende  Aars 
blodige  Attentater.  Kort  efter  gik  Antonov  og 
Jakupovitsch,  tilsidst  de  to  egentlige  Mordere. 
De  lod  Lysene  brænde,  men  lukkede  Døren 
til  Trappen  i  Laas  og  stak  Nøglen  til  sig. 
Sudovski  var  ikke  død  til  Trods  for  det 
forfærdelige  Saar,  der  var  blevet  bibragt  ham. 
Hen  paa  Aftenen  genvandt  han  tildels  sin  Be- 
vidsthed og  begyndte  at  jamre  sig  ynkeligt, 
da  han  følte  ulidelige  Smerter.  Nogle  af  Husets 
Beboere  hørte  de  uhyggelige  Klagelyd,  der 
syntes  at  komme  fra  anden  Sals  Lejlig- 
heden, og  de  henvendte  sig  til  Gaardvogteren, 
som  fulgte  med  op  men  fandt  Døren  lukket. 
Da  han  ikke  fik  Svar  paa  sin  Banken  og 
Ringen,  skyndte  han  sig  hen  til  Politistationen 
og  gjorde  Anmeldelse.  En  Officer,  to  Under- 
officerer og  en  Smed  begav  sig  straks  afsted. 
Døren  blev  aabnet,  og  den  første,  der  traadte 
ind,  snublede  over  Sudéjkins  Lig.  Der  blev 
bragt  Lys ,  og  man  saa' ,  at  der  var  be- 
gaaet    et   Mord,    men    ingen    af   de    Tilstede- 

værende  havde  nogen  Anelse  om,  at  det  var 
Sudéjkin,  som  var  bleven  myrdet;  Liget  var 
jo  iført  civile  Klæder,  og  Ansigtet  var  helt 
bedækket  med  størknet  Blod. 

Inde  i  Stuen,  der  kun  oplystes  svagt  af 
de  næsten  nedbrændte  Lys,  fandt  man  Su- 
dovski,  som  man  heller  ikke  kendte.  Han  laa 
paa  Knæ  foran  en  Stol  og  havde  lagt  sit 
Hoved  til  Hvile  paa  Stolesædet;  han  saa'  ud, 
som  om  han  var  Døden  nær,  og  var  ikke  i 
Stand  til  at  svare  paa  et  eneste  af  de  Spørgs- 
maal,  der  blev  rettede  til  ham. 

En  Undersøgelsesdommer  indfandt  sig 
kort  efter  og  begyndte  at  optage  Forhør,  men 
det  var  kun  meget  lidt,  det  lykkedes  ham  at 
faa  oplyst.  Gaardvogteren  troede  nok,  at  han, 
der  laa  myrdet  i  Forstuen,  var  den  samme 
pæne  Herre,  som  havde  lejet  og  betalt  forud 
for  denne  anden  Sals  Lejlighed;  han  havde 
afleveret  sit  Pas,  og  hans  Navn,  Petrov,  stod 
meget  rigtigt  opført  i  Husets  Protokol;  den 
anden  Herre  havde  han  aldrig  før  set.  Han 
havde  ikke  hørt  den  mindste  Støj,  men  han 
havde  jo  ogsaa  siddet  paa  sin  Skammel  uden- 
for Porten  til  Gaden,  saaledes  som  det  jo  var 

hans  Skyldighed  som  Gaardvogter.  Han  havde 
nok  set,  at  Petrov  henad  Femtiden  var  kommet 
med  to  andre  Herrer,  men  hvem  disse  var, 
kunde  han  ikke  sige;  nogle  Minuter  senere 
var  der  gaaet  adskillige  Herrer  ud  af  Huset, 
men  det  var  da  ikke  saa  mærkværdigt:  der 
boede  jo  saa  mange  i  Nr.  87.  .  . 

iDet  var  den  Forklaring,  Gaardvogteren 
kunde  afgive. 

Beboerne  af  første  Sals  Lejligheden  i  Side- 
huset havde  nok  hørt  Trin  af  mange  Mennesker 
oven  over  deres  Hoveder  og  derpaa  ligesom 
Fald  af  nogle  tunge  Legemer,  men  da  der 
straks  igen  var  blevet  stille,  havde  de  ikke 
tænkt  videre  over  Sagen,  forend  de  nogle 
Timer  senere  troede  at  høre  Stønnen  og  Klagen 
fra  Lejligheden  oven  over. 

Det  var  ikke  muligt  for  Forhorsdommeren 
at  finde  den  mindste  Traad,  der  kunde  lede 
til  Opklaring  af  det  hemmelighedsfulde  Dobbelt- 
mord og  til  Forbrydernes  Paagribelse.  Han 
lod  optage  en  nøjagtig  Plan  over  Lejligheden 
med  Angivelse  af,  hvor  man  havde  fundet 
Liget  og  den  haardt  Saarede;  de  svære  Jærn- 
stænger,    der    var    blevet   benyttede   til  Mord- 

Fra  Tsarens  Eige.  -! 

gerningen  og,  som  helt  oversprøjtede  med  Blod 
var  hensatte  i  et  Hjørne  af  Stuen,  blev  omhyg- 
geligt indpakkede  for  at  medtages  som  corpora 
delicti.  Ligeledes  medtoges  de  to  Pelse,  der 
hang  i  Forstuen ;  man  havde  undersøgt  dem 
omhyggeligt  men  ikke  fundet  andet  end  en 
Revolver,  der  var  stukket  ned  i  Lommen  paa 
den  største  af  Pelsene.  Naturligvis  havde 
Dommeren  ogsaa  ladet  anstille  Undersøgelse 
paa  de  to  Ubekendtes  Person,  men  der  var 
ikke  fundet  det  mindste,  som  kunde  tjene  til 
øjeblikkelig  Oplysning :  to  velfyldte  Tegne- 
boger, et  Guldur  med  Guldkæde,  et  Sølvur 
uden  Kæde,  men  ikke  noget  Visitkort,  intet 
Brev.  En  ganske  lille  Notitsbog,  der  fandtes 
i  den  Myrdedes  Vestelomme,  gav  heller  ikke 
nogen  Oplysning  ;  den  var  ganske  vist  næsten 
fuldt  beskrevet,  men  med  Cifre  og  Tegn,  som 
ingen  af  de  Tilstedeværende  kunde  tyde. 

Medens  denne  Undersøgelse  foregik  uden 
dog  at  føre  til  noget  positivt  Resultat,  var  Op- 
dagelsespolitiet  blevet  allarmeret;  man  havde 
sendt  Bud  til  de  forskellige  Steder,  hvor  man 
mente  at  kunne  træffe  Sudéjkin,  dog  uden  at 
finde  ham,  og  flere  af  de  mest  betroede  Politi- 

mænd  havde  derpaa  begivet  sig  til  Aleksander 
Nevski  Politistationen,  hvorhen  Liget  var  blevet 
transporteret,  medens  den  haardt  Saarede  i 
en  Ambulancevogn  var  ført  til  Mariahos- 
pitalet. 

Politilægen,  der  straks  var  bleven  kaldet  til 
Stationen,  fjernede  det  tykke  Lag  af  størknet 
Blod,  der  laa  som  en  Maske  over  Ligets 
Ansigt,  og  da  dette  var  sket,  lød  der  et  Ud- 
raab  af  Forfærdelse  fra  Lægen  og  de  tilstede- 
værende Politimænd.  Man  havde  genkendt 
Sudéjkin! 

Kort  efter  kom  der  fra  Mariahospitalet 
Meddelelse  om,  at  den  Saarede,  som  var  ført 
derhen,  af  to  Opdagelsesbetjente  var  bleven 
genkendt  som  Sudéjkins  Søstersøn  Sudovski ; 
han  henlaa  bevidstløs,  men  Lægerne  mente, 
at  hans  Liv  muligvis  kunde  frelses;  dog  vilde 
flere  Dages  absolut  Ro  i  ethvert  Tilfælde  være 
nødvendig,  saa  at  der  ikke  kunde  blive  Tale 
om  at  underkaste  ham  Forhør  for  det  første,, 
selv  om  han  genvandt  sin  Bevidsthed. 

Der  hengik  næsten  en  Uge,  inden  Su- 
dovski under  omhyggelig  Pleje  var  kommen 
saa  vidt  til  Kræfter,  at  Undersøgelsesdommeren 

3* 


28  Mor  de/  paa   Politichefen. 


kunde  faa  Adgang  til  ham  for  at  optage  et 
ganske  kort  Forhør.  Sudovski  var  endnu 
temmelig  uklar  over  alt,  hvad  der  var  fore- 
gaaet,  men  han  nævnede  gentagne  Gange  De- 
gåjevs  Navn,  og  dette  gav  Politiet  —  om  end 
vel  sent  —  et  betydningsfuldt  Vink.  Ingen 
havde  set  ham  siden  den  skæbnesvangre  Fre- 
dag Eftermiddag;  han  havde  jo,  som  tidligere 
nævnt,  i  Løbet  af  Torsdagen  fortalt  adskillige 
Embedsmænd  i  det  hemmelige  Politi,  at  han 
med  det  første  ventede  at  blive  sendt  til  Syd- 
rusland i  et  vigtigt  Anliggende,  men  der  var 
ikke  kommet  den  ringeste  Meddelelse  fra  ham; 
de  Breve,  som  endnu  indtraf  adresserede  til 
Sudéjkin,  blev  aabnede,  men  der  var  intet  fra 
Degåjev.  Mistanken  rettedes  nu  ganske  be- 
stemt paa  ham,  og  da  man  paa  telegrafisk 
Forespørgsel  til  samtlige  Politimyndigheder  i 
Rusland  havde  faaet  at  vide,  at  Degåjev  ikke 
havde  meldt  sig  noget  Sted,  blev  der  sendt 
Stikbreve  ud  efter  ham  hele  Jorden  over,  og 
paa  alle  Gadehjørner  blev  der  opslaaet  Pla- 
kater med  hans  Portræt  og  nøjagtige  Signale- 
ment, hvorhos  der  udlovedes  en  høj  Belønning 
for  hans  Paagribelse  og  for  enhver  Oplysning, 
der  kunde  lede  Politiet  paa  hans  Spor. 

■» Narbddnaja  volljav-  Nr.  10  var  virkelig  ud- 
kommet Dagen  efter  Mordet  paa  Sudéjkin,  og 
den  tomme  Plads,  der  havde  vakt  dennes  Op- 
mærksomhed, umiddelbart  før  Overfaldet  fandt 
Sted,  var  i  al  Hast  med  Stempeltryk  bleven 
udfyldt  med  en  kort  Notits  om,  at  Sudéjkin 
Fredagen  d.  28.  December  havde  lidt  den 
Straf,  han  længe  havde  fortjent. 

Denne  Notits  var  af  stor  Betydning  for 
Politiet,  da  den  godtgjorde,  at  Nihilisterne  var 
Ophavsmænd  til  Ugerningen. 

Et  energisk  Felttog  blev  aabnet  mod 
de  uforsonlige  Revolutionsmænd.  Mistænkte 
fængsledes  i  Hundredevis,  og  der  blev  fore- 
taget en  Række  Husundersøgelser,  som  gav 
Politiet  adskillige  nyttige  Vink;  det  lykkedes 
virkelig,  rigtignok  først  i  Løbet  af  hele  tre 
Aar,  at  paagribe  de  fem  tidhgere  omtalte  Ni- 
hilister (Starodvorrski,  Khonnoschévski,  Lopå- 
tin,  Jakupovitsch  og  Antonov) ;  ligeledes  den 
unge  Pige  Sålova  og  den.  der  havde  gjort 
Tjeneste  som  Kusk,  en  vis  Ivånov. 

Først  i  Slutningen  af  Juni  1887  faldt  Døds- 
dommen over  dem. 

Over  Degåjevs   Skæbne    hviler    der    fuld- 

stændigt  Mørke;  kun  saa  meget  er  sikkert,  at 
det  lykkedes  ham  at  naa  Amerika.  Et  Rygte 
vil  vide,  at  han  dér  blev  myrdet  af  nihilistiske 
Udsendinge. 

Sudéjkin  fik  en  næsten  fyrstelig  Begravelse. 
Kejserinden  lod  lægge  en  Krans  paa  hans 
Kiste,  og  paa  Kransens  Baand  stod  der  med 
store  gyldne  Bogstaver:  Nåi  lutschemo 
(»til  den  bedste«). 


'  En  Moder. 

(jranske  tidlig  paa  Morgenen,  efter  at  det 
opsigtvækkende  Mord  havde  fundet  Sted,  som 
jeg  udførligt  har  omtalt  i  det  foregaaende, 
fik  jeg  Besøg  af  en  af  de  to  hemmelige  Agenter, 
jeg  havde  taget  i  min  Tjeneste,  og  som  var 
forpligtede  til  mod  en  forholdsvis  høj  fast  Løn 
og  Udsigt  til  passende  Ekstragratiale  at  ind- 
finde sig  hos  mig  en  eller  flere  Gange  daglig 
for  at  aflægge  Rapport  om  alt,  hvad  det  kunde 
lykkes  dem  at  opsnuse;  de  skulde  desuden 
være  til  min  Raadighed.  naar  som  helst  jeg 
ønskede  at  lade  en  eller  anden  Sag  særlig 
undersøge. 

For  saa  vidt  muligt  at  garantere  mig 
mod  falske  Efterretninger  havde  jeg  gjort  mig 
det  til  Regel  at   lade  de  Meddelelser,  jeg    fik 

af  den  ene  af  disse  Agerter,  hemmeligt  kon- 
trollere af  den  anden,  medens  jeg  personligt 
henvendte  mig,  hvor  jeg  kunde  vente  at  faa 
de  paalideligste  Oplysninger  om  den  paa- 
gældende Sag. 

Den  ene  af  disse  Agenter  var  en  ældre, 
stærkt  graasprængt  Herre,  der  tidligere  havde 
gjort  Tjeneste  som  Politiofficer  men  allerede 
for  adskillige  Aar  siden  havde  taget  sin  Af- 
sked paa  Grund  af  Svagelighed.  Han  stod  i 
vedvarende  Venskabsforhold  til  en  stor  Mængde 
af  sine  forhenværende  Kolleger,  der  ikke  havde 
Hemmeligheder  for  ham,  og  kom  desuden  i 
de  tarveligere  Officershjem  og  hos  de  simple, 
men  rige  indfødte  Købmandsfamilier.  Han  var 
en  stille ,  sympatisk  Mand ,  lidt  langsom  i 
Vendingen  men  fuldt  paalidelig;  kun  en  yderst 
sjælden  Gang  havde  hans  Meddelelser  vist  sig 
urigtige. 

Den  anden  af  Agenterne  var  en  Mand 
med  akademisk  Uddannelse,  godt  oplært  men 
daarligt  opdraget,  et  fuldstændigt  mauvais  sujet. 
Han  var  glimrende  begavet,  besad  ganske  ual- 
mindelige Talegaver,  var  altid  Fyr  og  Flamme 
og  lagde  ikke  Skjul  paa,   at   han  som  ganske 

ung  havde  haft  Principer,  men  at  han  da 
heldigvis  havde  faaet  dem  kastet  overbord,  da 
det  var  en  Vare,  man  kun  havde  Ulejlighed 
af  under  Sejladsen  gennem  Livet.  Han  var 
som  skabt  til  at  være  Politispion :  snu  som  en 
Ræv  og  glat  som  en  Aal  forstod  han,  til  Trods 
for  sit  frastødende  Ydre,  at  liste  og  bore  sig 
ind  overalt,  og  han  havde  sin  Gang  paa  de 
mærkværdigste  Steder. 

Jeg  havde  ham  stærkt  mistænkt  for  ikke 
blot  at  staa  i  det  hemmelige  Politis,  men  og- 
saa  i  det  revolutionære  Partis  Tjeneste.  Paa 
anden  Maade  kan  jeg  da  umuligt  forklare  mig, 
at  han  mangen  Gang  var  saa  noje  underrettet 
baade  om  Politiets  og  Nihilisternes  Planer;  alt, 
hvad  han  vidste,  solgte  han  mod  en  rimelig 
Avance  —  som  han  udtrykte  sig. 

Det  var  denne  Agent,  der  indfandt  sig 
hos  mig  den  nævnte  Lørdag  Morgen. 

—  »Briljante  Nyheder!«  udbrød  han  med 
straalende  Ansigt ;  »min  fine  Ven  Sudéjkin  og 
en  Slægtning  af  ham  er  bleven  myrdede  igaar 
Aftes ;  De  er  den  første,  der  faar  det  at  vide  . .  . 
jeg  kommer  lige  henne  fra  Præfekturet,  hvor 
man  er  helt  ude  af  sig  selv.    Jeg  kørte  straks 

hen  til  Dem,  fordi  jeg  véd,  at  De  vil  vise 
Dem  erkendtlig  .  .  .  Politiet  har  ingen  Anelse 
om,  hvem  der  har  begaaet  Mordene  .  .  .  na- 
turligvis er  det  Nihilisterne.« 

Og  i  en  ustandselig  Ordstrøm  fortalte  han 
mig,  hvor  Forbrydelsen  havde  fundet  Sted, 
hvorledes  den  var  udført,  og  hvorledes  man 
tilfældigvis  havde  opdaget  den. 

Mere  vidste  han  ikke  i  Øjeblikket,  men  hvis 
jeg  ønskede  det- — og  satte  tilstrækkelig  »Pris« 
derpaa  —  skulde  han  senest  næste  Morgen  tid- 
lig bringe  mig  alle  Enkeltheder. 

Et  Øjeblik  efter  var  han  igen  afsted,  paa 
Jagt  efter  de  lovede  Enkeltheder,  og  jeg  gjorde 
mig  i  Stand  til  et  Besøg  i  Politipræfekturet  for 
at  faa  Agentens  Meddelelser  bekræftede. 

En  halv  Time  senere  holdt  min  Slæde 
foran  Præfekturet,  men  da  en  Politiofficer  af 
mit  Bekendtskab  netop  i  samme  Øjeblik  kom 
ud  derfra,  behøvede  jeg  ikke  en  Gang  at  stige 
ud  men  raabte  ham  an,  fik  ham  op  i  Slæden 
til  mig  og  korte  ham  et  Stykke  paa  Vej; 
naturligvis  maatte  han  fortælle,  hvad  han  vidste, 
men  det  var  ikke  overdrevent  meget.  Han 
kunde  kun  bekræfte,  at  Chefen  for  Opdagelses- 

politiet  virkelig  var  bleven  myrdet  den  fore- 
gaaende  Eftermiddag  mellem  fire  og  seks  — 
det  havde  Lægeundersøgelsen  konstateret.  En 
Søstersøn  af  ham  var  funden  slaaet  mer  end 
trekvart  ihjel  og  var  rimeligvis  allerede  død  . . . 
Mordet  var  begaaet  i  No.  87  paa  Nevski. 

—  »Inat  kommer  det  til  at  gaa  varmt  til,« 
sagde  Politiofficeren,  idet  han  steg  ud  af  Slæden ; 
»der  skal  foretages  en  stor  Mængde  Arresta- 
tioner .  .  .  men  ikke  mine  Ord  igen.« 

Jeg  gav  Kusken  Ordre  til  at  køre  til  Nevski 
Prospekt  No.  87,  da  jeg  kunde  ønske  at  se 
Gerningsstedet,  og  det  varede  ikke  mange 
Minuter,  før  Slæden  holdt  uden  for  det  be- 
tegnede Hus. 

Der  var  ikke  noget  usædvanligt  at  mærke: 
ingen  Sammenstimlen  af  Folk,  intet  Politi. 
Gaardvogteren  stod  i  nogen  Afstand  fra  Ind- 
gangen i  livlig  Samtale  med  en  Standsfælle, 
og  to  Mænd  var  tilsyneladende  stærkt  op- 
tagne af  et  Butiksvindue  i  Ejendommen,  men 
jeg  kunde  se,  at  de  alligevel  holdt  Øje  med 
enhver,  der  gik  ind  og  ud  af  Huset. 

Fra  den  første  nogenlunde  rummelige 
Gaardsplads  førte  en    skummel  Portgang   ind 

til  en  Baggaard,  men  talrige  Fodspor  i  Sneen 
viste  tydeligt  nok  hen  til  en  Trappe  i  Side- 
huset;   dér  maatte  det  være. 

Jeg  var  næppe  kommen  en  Snes  Trin 
op,  før  en  civilklædt  Politiofficer,  jeg  oftere 
havde  truffet  i  Præfekturet,  hurtigt  kom  ud 
fra  Lejligheden  paa  første  Sal,  hvor  han  var 
bleven  stillet  paa  Post,  og  kaldte  paa  mig  m.ed 
hviskende  Stemme;  han  gav  mig  ved  Tegn  at 
forstaa,  at  han  havde  noget  vigtigt  at  med- 
dele mig,  og  fik  mig  ind  til  sig. 

—  »De  kan  være  glad,  at  jeg  saa'  Dem, 
inden  De  var  kommen  højere  op,«  sagde  han; 
»De  véd  sandsynligvis,  hvad  der  er  foregaaet 
her  i  Huset,  oppe  paa  anden  Sal.  Vi  har 
stillet  en  Fælde  op  oven  over.  og  enhver,  der 
kommer  op  til  anden  Sal,  bliver  øjeblikkelig 
fanget  og  transporteret  til  Præfekturet;  vi  har 
allerede  faaet  to,  og  jeg  skulde  tro,  at  i  et- 
hvert Tilfælde  den  ene  véd  lidt  mer  om  denne 
uhyggelige  Sag,  end  han  foreløbig  skøtter  om 
at  fortælle  os.  Naa,  Ulykken  vilde  naturligvis 
ikke  have  været  større,  hvis  Fælden  var  klappet 
sammen  ogsaa  om  Dem,  men  De  havde  ikke 
kunnet    undgaa   at  blive    dirigeret   til  Præfek- 

turet,  thi  der  er  givet  aldeles  formelle  Ordrer, 
og  De  kunde  let  være  kommen  til  at  spilde 
adskillige  Timer,  som  De  maaske  har  bedre 
Anvendelse  for.« 

Den  elskværdige  Politimand  lod  mig  tage 
Plads  henne  ved  det  Vindu,  hvor  han  havde 
etableret  et  Udkig,  saa  at  han  kunde  holde 
Øje  med  enhver,  der  kom  ind  i  Gaarden ;  jeg 
gjorde  ham  Selskab  vistnok  over  en  Tinie,  og 
han  meddelte  mig  en  hel  Del  interessante  Op- 
lysninger om,  hvorledes  det  hele  vistnok  var 
gaaet  til,  lige  som  ogsaa,  hvad  Meningen  var 
med  den  omtalte  »Fælde«.  Politiet  havde 
nemlig  ved  flere  tidligere  Lejligheder,  hvor 
det  havde  haft  med  nihilistiske  Komplotter  at 
gøre,  lagt  Mærke  til,  at  de  Sammensvorne 
havde  en  uforklarlig  Tilbøjelighed  til  at  lade 
nogle  af  deres  Folk  snuse  omkring  det  Sted, 
hvor  der  enten  var  bleven  foretaget  en  vig- 
tigere Arrestation,  forøvet  et  Mord  eller  op- 
daget og  beslaglagt  et  hemmeligt  Trj-kkeri, 
og  i  flere  Tilfælde  havde  man  derfor,  ved  at 
lægge  sig  i  Baghold  i  Nærheden,  været  saa 
heldig  at  gøre  en  P^angst  af  Betydning;  man 
ventede  ogsaa  denne  Gang  smukke  Resul- 
tater i  Løbet  af  Daeen. 

Da  Politimanden  havde  fortalt  mig,  hvad 
han  vidste,  og  desuden  i  Værelserne  i  den  Lej- 
lighed, hvor  vi  befandt  os,  havde  forklaret 
mig.  hvor  man  havde  fundet  Sudéjkins  Lig 
og  hans  døende  Slægtning,  tog  jeg  Afsked  og 
kom  uden  at  blive  opholdt  ud  af  den  politi- 
og  nihilistbefængte  Bygning. 

Selvfølgelig  gav  denne  uhyggelige  Til- 
dragelse Anledning  til  en  hel  Del  Skriveri  til 
Udlandet,  og  det  lykkedes  mig.  uden  at  vække 
den  skikkelige  Telegrafcensors  Mistanke,  ved 
Benyttelse  af  en  Kode  at  faa  et  længere  tele- 
grafisk Referat  afsendt  til  det  Verdensblad, 
jeg  den  Gang  .havde  den  Ære  at  repræsentere. 

Efter  en  Middag  i  det  danske  Gesandt- 
skab, hvor  Gaarsdagens  Begivenhed  naturlig- 
vis var  Genstand  for  megen  Omtale,  var  jeg 
kommen  temmelig  tidligt  hjem,  ikke  saa  lidt 
træt  af  Dagens  Anstrengelser.  Jeg  havde  netop 
gjort  mig  det  mageligt  foran  Kaminen,  hvori 
et  Birkebaal  flammede,  saa  det  var  en  Lyst, 
da  der  blev  bragt  mig  et  Iltelegram ;  det  kunde 
næppe  bringe  noget  behageligt.  Jeg  aabnede 
det  ocf    fandt    mine   Anelser    bekræftede:    det 

var  fra  vedkommende  Blad,  jeg  om  Formid- 
dagen havde  sendt  de  telegrafiske  Meddelelser ; 
det  takkede  —  ligeledes  i  Kodesprog  —  for, 
hvad  jeg  havde  sendt,  men  anmodede  mig 
samtidigt  paa  det  indstændigste  om  at  skaffe 
yderligere  Oplysninger  angaaende  et  enkelt 
Punkt  i  denne  Sag  og  at  sende  Iltelegram 
derom,    »ikke  senere  end  Kl.  2«. 

Det  var  forbi  med  Freden;  Anmodningen 
maatte  efterkommes.  Den  eneste,  der  mulig- 
vis kunde  give  mig  de  ønskede  Oplysninger, 
boede  meget  langt  borte,  helt  ovre  paa  den 
anden  Side  af  Floden  —  det  var  glædelige 
Udsigter. 

Med  et  vemodigt  Blik  til  det  flammende 
Baal  forlod  jeg  min  hyggelige  Stue,  kastede 
Pelsen  om  mig  og  stod  et  Øjeblik  efter  nede 
paa  Gaden. 

Det  var  blevet  et  rigtigt  Herrens  Vejr: 
det  frøs  bravt,  Sneen  faldt  tæt  og  hvirvledes 
om  af  en  forrygende  Storm ;  Gadelygterne 
brændte  uroligt  og  var  omgivne  af  en  blod- 
rød Straalekrans.  Der  var  intet  levende  Væsen 
at  se  undtagen  min  Ven  Ivan,  en  af  Ejen- 
dommens Gaardvogtere,  der  sad  paa  sin  Bænk 

foran  Portindgangen,  helt  indsvøbt  i  sin  lange 
Faareskindspels. 

—  »Véd  Du,  om  der  er  Slæder  i  Nær- 
heden, Ivan?«  spurgte  jeg  ham. 

—  »Jeg  har  ikke  set  nogen  komme  her 
forbi  det  sidste  Kvarters  Tid,«  svarede  han  og 
rejste  sig;  »Vejret  er  jo  næsten  ikke  til  at 
være  ude  i  (det  havde  Du  Ret  i,  Ivan  !)  —  men 
vi  kan  jo  prøve.« 

Og  med  sine  gode  Lungers  fulde  Kraft 
gav  han  et  Brøl  fra  sig ,  der  kunde  høres 
langt  bort. 

Det  varede  kun  et  Øjeblik,  før  to  Slæder 
kom  susende  lydløst;  jeg  valgte  den,  som 
havde  den  stærkeste  Hest,  og  afsted  gik  det, 
alt  hvad  Remmer  og  Tøj  kunde  holde. 

Skønt  det  nu  og  da  kneb  med  at  komme 
gennem  de  høje  Snedriver,  der  havde  dannet 
sig,  var  vi  dog  ved  Maalet  efter  en  god  halv 
Times  Kørsel. 

Det  Hus,  hvori  jeg  havde  Ærinde,  var  et 
stort  femetages  Stenhus,  en  Kæmpe  mellem 
de  øvrige  Bygninger  i  dette  afsides  liggende 
Kvarter  af  Staden. 

Der  var  mer  end   halvmørkt  i  Gaden,  thi 

Petroleumslygterne  vare  anbragte  i  stor  Af- 
stand fra  hverandre  og  gav  kun  ringe  Lys; 
et  halvt  Hundrede  Skridt  længere  nede  i  Gaden 
brændte  der  et  Baal,  som  Politiet  havde  ladet 
antænde,  for  at  Droskekuskene  og  andet  fattigt 
Folk,  der  havde  Vej  dér  forbi,  kunde  faa  Lej- 
lighed til  at  varme  deres  forfrosne  Lemmer. 
Der  udgik  et  usikkert ,  vaklende  Skær,  fra 
dette  Baal ;  Vinden  legede  med  Flammerne, 
og  mørk  Røg  og  knitrende  Gnister  hvirvlede 
højt  op  i  Luften. 

Gaardvogteren  havde  lagt  sig,  saa  lang 
han  var.  i  Portgangen  paa  tværs  af  den  trange 
Aabning  i  den  lukkede  Port;  det  var  ganske 
praktisk  gjort,  thi  han  kunde  nu  sove  og  holde 
Vagt  paa  samme  Tid,  da  det  var  ganske  umu- 
ligt, at  nogen  kunde  passere  enten  ud  eller 
ind  uden  at  falde  over  Fæstningens  Vogter. 
Jeg  snublede  da  ogsaa  over  Faareskindsbylten, 
der  straks  fik  Liv,  reiste  sig  over  Ende  og  fik 
Talens  Brug. 

—  »Hvem  er  det,  De  vil  til?«  spurgte 
Gaardvogteren  med  rusten  Stemme. 

Jeg  nævnede  den,  jeg  skulde  opsøge. 

—  »Ja  det  passer  .  .  .  det    er   fjerde    Sal 

Kra  Tsarens   Kige.  4 

til  venstre  i  Gaarden,  Numer  63  *),  men  jeg  tror 
ikke,  at  han  er  hjemme ;  hvis  jeg  ikke  tager 
fejl,  gik  han  ud  for  en  lille  Time  siden.« 

Gennem  Snedriverne  i  Gaarden  naaede  jeg 
hen  til  Opgangen  i  Sidehuset  og  begyndte  Op- 
stigningen ad  den  stejle  Trappe. 

Jeg  var  kommen  saa  højt  op  som  til  anden 
Sal,  da  jeg  blev  lidt  forbavset  ved  at  se  en 
Gangdør  staa  halvt  aaben  og  hørte  en  lydelig 
Stønnen,  der  kom  fra  Lejligheden  inden  for. 
Det  lød  saa  uhyggeligt,  at  jeg  uvilkaarligt 
standsede,  og  i  samme  Øjeblik  blev  der  ganske 
stille  derinde. 

Jeg  vilde  netop  til  at  fortsætte,  da  jeg  hørte 
en   svag,   klagende  Stemme   lyde   ud  til  mig : 

—  »C'est  toi,  Piou-Piou  ?  viens  vite.  mon 
chéri,  je  souffre  tant.« 

Uden  at  betænke  mig  gik  jeg  ind  i  den 
fremmede  Lejlighed,  kom  gennem  en  ganske 
lille  Forstue  og  stod  straks  derefter  i  et  ret 
rummeligt  Værelse  med  en  ejendommelig 
Blanding  af  Luksusmøbler  og  det  tarveligste 
Bohave.    Paa  et  Bord  brændte  en  Lampe,  som 


*)  I  Rusland  er  enhver  af  de  forskellige  Lejligheder  i 
et  Hus  altid  forsynet  med  et  Løbenumer,  som  er  an- 
bragt   over  Indgangsdøren. 

halvt  var  dækket  af  en  grøn  Skærm,  og  paa 
en  gammeldags  Sofa  hvilede  en  vistnok  syvti- 
aarig  Kvinde  med  fine,  markerede  Træk.  der 
var  prægede  af  Sorg  og  Nød.  En  stor  Pude, 
hun  havde  haft  under  sit  Hoved,  var  gledet 
ned  paa  Gulvet ;  hun  havde  ikke  Kræfter  nok 
til  at  tage  den  op,  og  hendes  Nakke  laa  op 
mod  Sofaens  skarpe  Kant. 

Den  gamle  Dame  blev  forfærdet  ved  at 
se  en  Ubekendt  i  sit  Værelse  og  gjorde  et 
forgæves  Forsøg  paa  at  rejse  sig  op.  Jeg 
skyndte  mig  naturligvis  at  nævne  mit  Navn 
og  forklare  hende,  hvorledes  det  gik  til,  at 
jeg  befandt  mig  dér  .  .  .  jeg  havde  troet 
at  høre  Klageraab  inde  fra  Lejligheden  og 
havde  taget  mig  den  Frihed  at  træde  nærmere^ 
da  jeg  havde  tænkt,  at  jeg  muHgvis  kunde 
være  til  Tjeneste  med  et  eller  andet. 

Medens  jeg  talte,  havde  jeg  lagt  Puden 
til  rette  under  den  gamle  Dames  Hoved ;  hun 
var  hurtigt  bleven  beroliget,  takkede  mig  med 
et  elskværdigt  Smil  og  bad  mig  paa  det  ele- 
ganteste Fransk  om  at  tage  Plads  i  en  gammel, 
straaflettet  Lænestol  med  falmet  og  halvt  slidt 
Broderi. 

Inden  jeg  tog  Plads,  tilberedte  jeg  den 
gamle  Dame  et  Glas  Limonade  af  en  Citron, 
der  laa  paa  en  Skaal  ved  Siden  af  Lampen; 
hun  tømte  Glasset  til  sidste  Draabe. 

—  »Det  var  smukt  af  Dem  at  komme 
mig  til  Hjælp,«  sagde  hun;  »min  yngste  Søn, 
min  kære  Leon,  er  for  en  lille  Stund  siden 
gaaet  herfra  for  at  hente  noget  Medicin  til  mig 
fra  nærmeste  Apotek ;  i  det  sidste  Aarstid  har 
jeg  stadig  skrantet  .  .  .  det  gaar  stærkt  ned 
ad  Bakke  med  mig,  det  mærker  jeg  nok.  Jeg 
venter  det  kære  Barn  tilbage  hvert  Øjeblik  og 
tænkte,  det  var  ham,  da  jeg  hørte  Deres  Trin 
ude  paa  Trappen  .  .  .  blot  Drengen  ikke  for- 
køler sig;  det  er  jo  et  forskrækkeligt  ondt 
Vejr  iaften.  Vi  lever  —  for  Øjeblikket  —  ret 
smaat ;  vi  har  haft  en  Del  Modgang  i  de  senere 
Aar,  skal  jeg  sige  Dem,  saa  at  vi  har  maattet 
indskrænke  os  paa  alle  Kanter ;  vi  har  —  for 
Øjeblikket  —  ingen  Pige  .  .  .  det  er  derfor,  min 
Leon  maatte  lade  Døren  staa  paa  Klem,  da 
han  gik  ud  for  lidt  siden;  jeg  er  desto  værre 
idag  ikke  i  Stand  til  at  rejse  mig  og  lukke 
op  for  ham.  Naa,  med  Guds  Hjælp  vil  alt 
nok  blive  bedre ;  jeg  kan  ikke  nok  takke  For- 

synet  for  de  tre  herlige  Sønner,  jeg  har  ;  smukke, 
begavede,  hjertensgode  Børn  er  de  alle  tre; 
de  véd  ikke,  hvor  godt  de  vil  gøre  det  for 
deres  gamle,  svagelige  Moder.  Min  Søn  Leon 
lever  egentlig  kun  for  mig  og  Literaturen.« 

Hun  havde  talt  langsomt  og  med  dæmpet 
Stemme,  og  henrykt  bevægede  hun  sit  Hoved 
frem  og  tilbage,  naar  hun  roste  sine  -^tre  kære 
Drenge«. 

Jeg  havde  hørt  paa  hende  i  største  Taus- 
hed  og  rejste  mig  for  at  sige  den  gamle  Dame 
Farvel,    saa    snart  hun  gjorde  et  lille  Ophold. 

I  samme  Øjeblik  blev  Døren  ud  til  Trappen 
slaaet  op  og  straks  efter  igen  lukket. 

—  »Cest  moi,  maman«,  lød  det  ude  fra 
Forstuen;  »nu  har  jeg  det  Stads  med  henne 
fra  Apoteket  .  .  .  der  ligger  en  hel  Alen  Sne 
paa  Gaderne.« 

Og  ind  traadte  en  Mand,  der  saa'  ud  til 
at  være  et  godt  Stykke  op  i  Firtierne,  næsten 
tre  Alen  høj  og  fuldstændig  skaldet.  Han  blev 
forbavset  over  at  se,  at  hans  Moder  ikke  var 
ene,  og  tilkastede  hende  et  spørgende  Blik. 

—  »Det  er  min  yngste  Søn,  Leon,«  sagde 
hun  og  forestillede  os  for  hinanden,    hvorefter 

hun  med  faa  Ord  satte  Sønnen  ind  i  Situa- 
tionen. 

Han  var  yderst  destingveret  i  sin  Op- 
træden, og  paa  flydende  Fransk  strømmede 
han  over  med  aldeles  urimelige  Taksigelser 
for,  hvad  han  behagede  at  kalde  min  «Sama- 
ritanergerning.« 

Baade  han  og  Moderen  bad  mig  ind- 
stændigt om  endehg  ikke  at  gaa  straks,  og  for 
ikke  at  støde  dem  maatte  jeg  tage  Plads  igen 
for  nogle  Øjeblikke. 

—  »Om  jeg  har  forstaaet  ret,«  sagde  jeg 
til  Hr.  Leon,  »er  De  PubHcist  lige  som  jeg  . . . 
De  staar  maaske  i  Forbindelse  med  et  eller 
andet  af  de  store  Hovedstadsblade  r« 

—  »Nej,  det  er  egentlig  ikke  saa  meget 
Journalistiken,  jeg  dyrker.« 

—  »Ah!  De  er  altsaa  Novellist,  Roman- 
forfatter,  maaske   ogsaa  dramatisk  Forfatter.« 

—  »Ja  og  Nej;  endnu  har  jeg  ikke  skrevet 
det  mindste,  men  der  er  fuldt  op  af  Idéer  her 
inde,«  svarede  han  og  slog  flere  hurtige  Slag 
paa  sin  høje  Pande;  »det  er  jo  det  vigtigste. 
Jeg  lader  Idéerne  arbejde  sig  færdige  og  lader 
Tankerne  udfcrme  sig ;  naar  det  er  sket,  sætter 

jeg  dem  paa  Papiret.  Jeg  haaber,  at  jeg  en 
Dag  skal  gore  Lykke  i  Literaturen.« 

Moderen  nikkede  bifaldende  og  lod  sine 
Øjne  kærligt  hvile  paa  den  vordende  Berømt- 
hed, der  puslede  om  hende  og  gav  hende 
nogle  Draaber. 

Jeg  kunde  jo  kun  udtale  mine  bedste 
Ønsker  om.  at  hans  Forhaabninger  snarest 
maatte  gaa  i  Opfyldelse. 

—  »Jeg  tror  virkelig,«  sagde  Moderen,  »at 
min  Søn  her  maa  være  i  Besiddelse  af  et  af- 
gjort Forfattertalent  •  •  .  jeg  siger  det  ingen- 
lunde, fordi  jeg  er  hans  Moder  og  han  min 
højt  elskede  Søn;  men  naar  han  nu  i  hele 
femogtyve  Aar,  lige  siden  han  som  sytten- 
aarigt  Menneske  forlod  Skolen,  ikke  har  bestilt 
andet  end  at  følge  med  Literaturen,  baade 
vor  egen  og  Udlandets;  naar  det  i  al  den  Tid 
ikke  har  været  ham  muligt  at  bestemme  sig 
for  nogen  praktisk  Livsvirksomhed,  staar  det 
klart  for  mig,  at  han  er  anderledes  end  unge 
Mænd  i  Almindelighed;  han  vil  aldrig  kunne 
bekvemme  sig  til  at  levere  et  umodent  Ar- 
bejde; saa  heller  vente  endnu  en  kort  Tid  — 
saaledes  er  han  nu  en  Gang.« 

Jeg  tænkte  jo  mit  om  denne  haabefulde 
Yngling,  der  stærkt  nærmede  sig  det  første 
halve  Hundrede  og  endnu  ikke  tog  sig  andet 
for  end  »at  lade  Idéerne  arbejde  sig  færdige« 
og  at  sluge  et  Par  nye  Romaner  hver  Dag, 
men  det  kunde  naturligvis  ikke  falde  mig  ind 
at  gøre  den  ringeste  Indvending. 

Jeg  rejste  mig  og  bød  Farvel  med  de  op- 
rigtigste Ønsker  om,  at  den  gamle  Dame  snart 
maatte  blive  fuldstændig  frisk,  men  før  jeg 
trak  mig  tilbage,  maatte  jeg  love  at  se  ind  til 
dem,  hvis  min  Vej  en  anden  Gang  skulde 
føre  forbi  deres  Hus. 

Vi  var  komne  et  godt  Stykke  ind  i  det 
nye  Aar,  da  jeg  en  Dag  igen  havde  Ærinde 
ude  i  dette  afsidesliggende  Kvarter  af  Hoved- 
staden, og  jeg  besluttede  mig  til  at  aflægge 
mine  nye  Bekendte  et  lille  Besøg. 

Jeg  ringede  paa  deres  Dør,  og  snart  efter 
lukkede  den  gamle  Dame  op  for  mig;  hun 
var  kommen  sig  betydeligt  siden  hin  December- 
aften men  var  dog  endnu  meget  svag  og  be- 
vægede sig  med  stort  Besvær.  Hun  modtog 
■mig  paa  det  venligste  og  bad  mig  om  at  træde 
nærmere. 

Inde  i  Stuen  havde  hendes  Hr.  Søn  gjort 
sig  det  magehgt  1  en  Lænestol  med  en  Æske 
Cigaretter  og  et  Glas  dampende  The  ved  Siden 
af  sig;  en  x\y  Roman  af  Ohnet  laa  opslaaet  paa 
en  Læsepult,  der  var  fastskruet  til  Stolen. 

Ved  min  Indtræden  rejste  han  sig  hurtig 
og  kpm  mig  hjerteligt  i  Møde,  og  jeg  lod  en 
Ytring  falde  om,  at  jeg  vist  forstyrrede  ham  i 
en  interessant  Lekture. 

—  »Paa  ingen  Maade,  paa  ingen  Maade! 
det  glæder  mig  overordentlig  at  se  Dem  igen.« 

—  »Jeg  bliver  altid  saa  glad,  naar  nogen 
kommer  til  os,«  sagde  Moderen  og  tog  Plads; 
»Leon  har  saa  godt  af  at  blive  revet  lidt  bort 
fra  sine  Studier;  han  er  virkelig  alt  for  flittig, 
alt  for  flittig.  Der  er  Dage,  hvor  han  sidder 
baade  seks  og  otte  Timer  over  sine  Bøger,  og 
han  kan  jo  heller  ikke  nænne  at  forlade  sin 
gamle  Moder.« 

—  »Nej,  det  vilde  da  være  baade  Synd 
og  Skam,  Mama,  hvis  jeg  ikke  blev  hos  Dig 
saa  meget  som   muligt.« 

Medens  Talen  nu  ganske  naturligt  faldt 
paa  den  nogenlunde  overstaaede  Sygdom,  fik 
jeg  Lejlighed  til  at  tage  Værelset  lidt  nærmere  i 
Betragtning. 

Som  jeg  allerede  havde  bemærket  den 
første  Aften,  jeg  kom  dér,  var  det  temmeligt 
store  Værelse  udstyret  paa  en  ganske  ejen- 
dommelig Maade :  der  fandtes  ved  Siden  af 
nogle  faa,  meget  kostbare  Luksusmøbler  ad- 
skilligt af  det  Slags  Bohave,  man  til  utrolig 
billig  Pris  kan  købe  i  de  store  petersborgske 
Møbelbasarer,  raat  forarbejdet  Kram  af  fugtigt 
Træ,  der  straks  begynder  at  knage  gudsjammer- 
ligt, saa  snart  det  fra  de  kolde  og  skimlede 
Magasiner  bliver  flyttet  ind  i  en  varm  Lejlighed. 

Værelsets  Udstyrelse  talte  om  svunden  Vel- 
stand, en  stadig  »Gliden  ned  ad  Bakke«  ;  det  var 
tydeligt,  at  det  Par  Luksusmøbler,  som  fandtes 
dér,  var  de  sørgelige  Rester  af  et  fordums 
Pragtudstyr,  der  en  Gang  havde  prydet  ele- 
gante Saloner ;  de  havde  ikke  oprindeligt  været 
bestemte  til  en  mer  end  tarvelig  Lejlighed  i 
et  af  Hovedstadens  aller  fattigste  Kvarterer. 
Det  aristokratiske  Møblement  havde  sikkert 
Stykke  for  Stykke  maattet  afhændes,  og  et  de- 
mokratisk Godtkøbsmøbel  var  hver  Gang  rykket 
ind  for  at  fylde  den  tomme  Plads. 

Henne  i  det  ene  Hjørne  af  Stuen,  tæt  ved 
Vinduet,    stod    et  prægtigt  Ibentræsskab  med 

smagfuld  Indlægning  af  Sølv  og  Perlemor,  og 
oven  paa  Skabet  et  Taffelur  i  Skildpaddesind- 
fatning  med  rigtforgyldte  Udsmykninger;  i  et 
andet  Hjørne  af  Værelset  stod  et  lille  Bord 
med  Plade  af  den  fineste  florentinske  Mosaik 
—  det  var  omtrent  alt.  Og  saa  Side  om  Side 
med  disse  Pragteksemplarer  de  plumpe  og  raa 
Fyrretræsmøbler ,  overstrøgne  med  brungul 
Bejtse ! 

Paa  Væggene  hang  der  et  fint  udført 
Pastelmaleri,  som  forestillede  en  smuk  ung  Pige 
i  den  flatterende  gammelrussiske  Dragt  — -  saa- 
ledes  kunde  Husets  Frue  have  set  ud  for  femti 
Aar  tilbage ;  paa  hver  sin  Side  af  dette  Maleri 
hang  der  to  Miniaturportræter  paa  Elfenben 
...  og  paa  den  modsatte  Væg  et  gyseligt 
Olietryksbillede. 

Jeg  blev  saa  uhyggelig  til  Mode  ved  alle 
de  Tanker,  der  væltede  sig  ind  paa  mig  i 
disse  Omgivelser,  medens  jeg  paa  bedste  Maade 
søgte  at  holde  Samtalen  i  Gang,  at  jeg  be- 
nyttede den  første  Lejlighed,  der  frembød  sig, 
til  at  bryde  op  fra  dette  Hjem,  som  havde 
vakt  min  Nysgerrighed ,  maaske  ogsaa  min 
Interesse. 

Paa  Vejen  ned  ad  Trappen  løb  jeg  lige  i 
Armene  paa  en  god  Ven  af  mig,  Dr.  B.,  en 
af  Hovedstadens  mest  ansete  Læger,  bekendt 
for  at  være  lige  saa  ubehagelig  over  for  sine 
talrige  fornemme  Klienter  som  opofrende  og 
hjælpsom  over  for  enhver,  der  hørte  til  pauvres 
honteux's,  ulykkelige  Klasse. 

—  »Men  hvor  i  al  Verden  kommer  De 
fra!«  udbrød  han  forbavset,    da  han  saa'  mig. 

—  »Jeg  har  været  i  Besøg  hos  en  Familie 
oppe  paa  anden  Sal  .  .  .  Deubner  hedder  de«. 

—  »Deubner!    Kender    De  Deubners.f*« 

—  »Kun  ganske  lidt;  det  er  først  anden 
Gang  i  mit  Liv,  jeg  besøger  dem  .  .  .  men 
det  lader  jo  til,  at  De  ogsaa  kender  noget  til 
dem.« 

—  »Aa  jo  .  .  ikke  saa  lidt;  jeg  skal  op 
og  se  til  den  Gamle;  hun  gør  det  ikke  længe. 
Stakkel.« 

—  »Hvad  fejler  hende  egentlig?« 

—  »Sult,  min  Kære,  Sult;  den  rene,  skære 
Sult  ...  de  tre  Bengler,  hun  har  til  Sønner 
.  .  .  har  De  den  Ære  at  kende  dem  ?  Det  er 
en  hel  Roman,  siger  jeg  Dem  .  .  .  har  De 
noget  at  tage  vare  idag  —  jeg  mener  noget, 
der  ikke  kan  opsættes  til  imorgen  ?« 

—  »Nej,  jeg  kan  gøre   mig  fri  til  iaften.« 

—  »Bravo!  vent  saa  blot  nogle  faa  Minuter 
paa  mig ;  jeg  bliver  ikke  længe  der  oppe,  og 
jeg  har  ikke  flere  Besøg  at  gøre,  Saa  følger 
De  hjem  med  mig,  og  naar  vi  har  spist  til 
Middag,  skal  De  faa  hele  den  Deubnerske 
Historie;  jeg  kender  den  ud  og  ind.« 

Der  var  næppe  forløbet  ti  Minuter,  førend 
Dr.  B.  kom  ned  fra  sit  Sygebesøg ;  vi  satte  os 
op  i  hans  Slæde,  og  afsted  gik  det  i  hvinende 
Fart. 

Min  Ven  var  tydeligt  nok  optagen  af  sine 
Tanker  og  gav  kun  korte  Svar  paa  mine  Spørgs- 
maal  til  den  gamle  Fru  Deubner,  om  der  var 
nogen  Bedring  at  spore  i  hendes  Tilstand  o.  s.  v., 
og  jeg  opgav  snart  ethvert  yderligere  Forsøg 
paa  at  slaa  Gnister  af  min  Rejsefælle.  Jeg  kendte 
for  godt  til  hans  smaa  Særheder  og  hans  pludse- 
lige Anfald  af  Stumhed,  der  altid  gik  over 
lige  saa  hurtigt,  som  de  kom,  blot  man  lod 
ham  i  Ro. 

Slæden  svingede  om  et  Hjørne  og  holdt 
med  et  pludseligt  Ryk ;  vi  var  ved  vor  lie- 
stemmelse. 

Dr.  B.,  der  ved  den  bratte  Standsning  var 

bleven  rystet  ud  af  sine  Betragtninger,  fik  atter 
Talens  Brug,  og  hans  Øjne  antog  igen  deres 
vanlige    elskværdige  Udtryk. 

—  »Undskyld,  kære,«  sagde  han,  medens 
vi  fulgtes  ad  op  til  hans  Bolig ;  »jeg  har  vist 
opført  mig  som  uhøflig  Vært  .  .  .  De  tager 
det  forhaabenligt  ikke  ilde  op,  De  kender  mig 
jo  og  véd,  at  jeg  ikke  mener  noget  ondt  med 
det.  Vil  De  nu  tro,  at  jeg  paa  hele  Turen 
ikke  har  tænkt  paa  andet  end  disse  velsignede 
Deubners;  det  er  egentlig  mer,  end  de  fortjener, 
og  det  er  rent  ud  sagt  dumt  af  mig  at  skænke 
de  Mennesker  ret  mange  Tanker ;  men  nu  kan 
det  ogsaa  være  nok  for  Øjeblikket.  Jeg  haaber, 
vi  skal  have  en  fornøjelig  Middag  —  derefter 
skal  De  faa  den  Deubnerske  Historie  « 

Middagen  gik  virkelig  saa  fornøjeligt,  som 
man  kunde  ønske  sig;  B.  og  hans  smukke, 
unge  Hustru  forstod  altid  at  gøre  det  hygge- 
ligt for  deres  Gæster,  og  det  baade  naar  de 
gav  store  Fester  i  Vinterens  Løb,  og  naar  de 
kun  havde  nogle  enkelte  af  deres  nærmeste 
Venner  hos  sig. 

Efter  endt  Middag  gik  vi  ind  i  B.'s  Arbejds- 
kabinet,    en    elegant    og    hyggeligt    møbleret 

mindre  Stue,  der   laa    i  Flugt    med    de  store 
Mogtagelses-  og  Venteværelser. 

—  »Gør  Dem  det  nu  rigtig  bekvemt,« 
sagde  Doktoren,  da  Tjeneren  havde  bragt  os 
Kaffen,  og  vi  havde  faaet  Cigaretterne  tændte  ; 
»nu  skal  De  faa  den  Historie,  jeg  har  lovet 
Dem;  men  sig  mig  dog  først,  hvorledes  det 
er  gaaet  til,  at  De  er  blevet  bekendt  med 
den  ulykkelige  Famlie  .  .  .  det  er  vel  gennem 
en  af  de  haabefulde  Sønner?« 

Jeg  fortalte  i  faa  Ord,  hvilke  tilfældige 
Omstændigheder,  der  havde  bragt  mig  i  Be- 
røring med  disse  Mennesker ,  og  at  jeg  kun 
havde  set  Moderen  og  den  yngste  Søn.  B. 
tømte  sin  Kop  i  ét  Drag,  gik  et  Par  Gange 
op  og  ned  ad  Gulvet  og  begyndte  derpaa  at 
fortælle,  ikke  rigtigt  sammenhængende  men 
med  Spring  baade  fremad  og  tilbage. 

—  »Det  er  omtrent  et  Aar  siden,  at  jeg 
første  Gang  saa'  noget  til  Familien  Deubner ; 
jeg  blev  kaldet  til  den  som  Læge.  Men  allerede 
som  ganske  ungt  Menneske  hørte  jeg  ofte  min 
Fader  tale  om  dem ;  han  havde  kendt  dem 
ganske  godt,  medens  de  boede  paa  deres 
Gods  i  Guvernementet  Tambov.     Deubner  var 

nok  fra  Pommern  og  havde  faaet  en  udmærket 
Plads  som  Inspektør  paa  en  af  den  rige 
Glukhovs  Ejendomme,  den  hvor  han  selv 
plejede  at  tilbringe  Sommeren  med  hele  sin 
Familie,  Hustru,  fem  Sønner  og  en  syttenaarig 
Datter,  Vera.  Datteren  —  det  er  den  gamle 
Fru  Deubner, 

Alt  gik  rigtig  godt,  og  Glukhov,  som  ellers 
skal  have  været  vanskelig  at  gøre  tilpas,  kom 
til  at  holde  af  sin  Inspektør,  der  forstod  sine 
Sager,  holdt  alt  i  udmærket  Stand  og  nok  var 
en  fiks  Fyr  at  se  til.  Uheldigvis  var  det  ikke 
blot  Papa  Glukhov,  der  holdt  af  Inspektøren, 
men  ogsaa  den  smaa  Vera.  Det  gik,  som  det 
bedst  kunde,  indtil  det  en  skønne  Dag  endte 
med  en  Skandale  efter  alle  Kunstens  Regler. 
Gamle  Glukhov  var  rasende  og  truede  med  at 
slaa  dem  begge  ihjel,  men  Uvejret  drev  over, 
hurtigere  end  vist  nogen  havde  ventet,  efter 
at  den  besindige  Herregaardsfrue  havde  haft 
en  lille  privat  Samtale  med  sin  bistre  Gemal. 
Der  blev  holdt  Bryllup  i  al  Hast,  og  en  af  de 
mindre  Ejendomme,  som  hørte  til  Godset,  blev 
anvist  det  nygifte  Par  til  Opholdssted. 

Det  første  Aarstid  eller  to  undgik  Faderen 

saa  vidt  muligt  at  træffe  sammen  med  de  Unge, 
men  lidt  efter  lidt  bedredes  Forholdet,  og  der 
havde  nok  fundet  en  fuldstændig  Udsoning 
Sted  mellem  dem.  allerede  en  Tidlang  før  de 
to  Gamle  afgik  ved  Døden  med  faa  jNIaaneders 
Mellemrum. 

De  fem  Sønner  arvede  naturligvis  Hoved- 
parten af  den  meget  betydelige  Formue,  men 
Deubners,  der  nu  sad  med  tre  Børn,  »de  tre 
kære  Drenge«,  De  har  hørt  Moderen  tale  om, 
fik  dog  en  lille  rund  Million  i  Kontanter  og 
en  af  de   største  Ejendomme   dér  i  Provinsen. 

De  førte  stort  Hus  dernede,  og  Børnene  blev 
udmærket  oplærte,  først  i  Hjemmet,  senere  i 
Gj'mnasiet  i  Tambov,  men  forkæledes  i  en  al- 
deles utrolig  Grad  af  Moderen,  der  betragtede 
sine  Drenge  som  Vidundere  i  alle  mulige  Ret- 
ninger. 

Da  den  Tid  kom  ,  hvor  den  ældste  Søn  skulde 
til  at  gaa  paa  Universitetet,  tik  Fru  Deubner 
sin  Mand  overtalt  til  at  sælge  Ejendommen  og 
flytte  til  Moskva,  for  at  hun  stadig  kunde  være 
i  Nærheden  af  sine  Drenge,  og  Deubner  havde 
aldeles  ikke  noget  mod  denne  Ordning.  Om 
der  fra  Begyndelsen   har    været   Kærlighed  til 

Fra  Tsarens  Rige.  e 


58  En  Moder. 

den  rige  Godsejerdatter  med  i  Spillet  fra  hans 
Side,  eller  om  det  hele  kun  har  været  Spekulation, 
det  skal  jeg  lade  være  usagt,  men  saa  meget 
er  sikkert,  at  der  paa  den  Tid,  Overflytningen 
til  Moskva  kom  paa  Tale,  bestod  et  alt  andet 
end  godt  Forhold  mellem  de  to  Ægtefolk.  Den 
omtrent  femtiaarige  Deubner,  der  havde  tilbragt 
de  fleste  Aar  af  sit  Liv  ude  paa  Landet  og  kun 
nu  og  da  havde  faaet  Lejlighed  til  at  smage 
Hovedstadslivets  Glæder,  havde  stor  Lyst  til 
at  gøre  et  grundigere  Bekendtskab  med  dem 
og  imødekom  derfor  for  en  Gangs  Skyld  be- 
redvilligt sin  Hustrus  Ønske  om  at  flytte 
Hjemmet  til  Moskva. 

I  flere  Aar  gik  det  dog  saa  taaleligt  vel ; 
Deubner  holdt  sine  Ekstravagancer  inden  for 
visse  Grænser,  og  hans  Hustru  led  i  Stilhed 
og  levede  kun  for  sine  Sønner. 

Saa  skulde  det  til  Ulykke  træffe  saa,  at 
Deubner  gjorde  Bekendtskab  med  en  over- 
ordentlig smuk,  tyveaarig  demimondaine,  en 
Amerikanerinde,  der  i  en  Haandevending  fik 
ham  til  sin  ydmyge  Slave,  i  forbavsende  kort 
Tid  plukkede  ham  for  omtrent  alt,  hvad  han 
ejede  —  og  derpaa  forsvandt  med  en  anden 
Tilbeder. 

Skamfuld  og  fortvivlet  gjorde  Deubner 
Ende  paa  sit  Liv.  Alt,  hvad  han  efterlod  sig 
kontant,  var  en  femti  Tusind  Rubler  ...  og  et 
Brev,  han  havde  skrevet  til  sin  Hustru  samme 
Dag,  han  lagde  Haand  paa  sig  selv,  og  som 
strømmede  over  af  bitre  Selvbebrejdelser  og 
Bønner  om  Tilgivelse. 

Fru  Deubner  var  som  lamslaaet;  hun  havde 
aldrig  tænkt  sig  det  muligt,  at  hendes  Mand  i 
den  Grad  kunde  glemme  Pligterne  over  for  sin 
Familie.  Mandens  sørgelige  Endeligt  er  utvivl- 
somt gaaet  hende  nær  til  Hjerte,  men  endnu 
mere  forpint  har  hun  sikkert  været  ved  Tanken 
om  den  uvisse  Fremtid,  der  syntes  at  vente 
hendes  Sønner,  nu  da  de  havde  mistet  næsten 
alt,  hvad  de  ejede  —  de  kære  Børn,  der  endnu 
aldrig  havde  vidst,  hvad  et  uopfyldt  Ønske 
vilde  sige. 

»Drengene«,  som  hun  jo  endnu  stadig 
kalder  dem,  var  dog  ikke  saa  helt  spæde, 
den  Gang  Katastrofen  indtraadte:  den  ældste 
var  seksogtyve  Aar,  den  næstældste  femog- 
tyve og  den  yngste  treogtyve  Aar;  de  to 
ældste  havde  fuldendt  deres  Studier,  medens 
den  tredje  allerede  efter  et  Aars  Forløb  havde 

forladt  Universitetet,  »da  han  syntes,  det  an- 
strengte ham  lidt  for  meget  at  studere«.  Det 
er  omtrent  tyve  Aar  siden,  saa  De  kan  selv 
regne  ud,  hvor  gamle  Drengene  nu  er. 

Selvfølgeligt  kunde  det  være  tungt  nok  at 
finde  sig  til  rette  under  de  nye  Forhold,  men 
Herre  Gud  —  rent  fortvivlet  var  Stillingen  da 
heller  ikke.  Det  kom  kun  an  paa  at  tage 
kraftigt  fat,  men  det  kunde  de  tre  Kavalerer 
ikke  paa  nogen  Maade  bekvemme  sig  til. 

Det  kan  koge  i  mig,  forsikrer  jeg  Dem, 
naar  jeg  tænker  paa  de  tre  lange  Fyre,  der 
nu  i  snart  tyve  Aar  ikke  har  rørt  sig  til  noget 
nyttigt,  undtagen  naar  de  vilde  skaffe  sig  en 
Ekstrabehagelighed,  men  iøvrigt  har  plukket 
deres  gamle  Moder  saa  blank,  at  hun  den  Dag 
idag  næppe  tør  spise  sig  mæt  .  .  . 

Men  nu  skal  De  høre,  hvordan  det  gik  i 
Moskva. 

Da  Deubners  flyttede  fra  Landet  ind  til 
den  gamle  Hovedstad,  havde  de  købt  et  smukt 
toetages  Hus  i  en  af  Hovedgaderne  og  mon- 
teret det  fra  øverst  til  nederst  med  næsten 
overdaadig  Pragt;  der  var  bl.  a.  stillet  en 
Suite  af  fem  Værelser  til  Sønnernes  udelukkende 

Raadighed,  og  det  var  Værelser  saa  elegant 
og  rigt  udstyrede,  at  en  Storfyrste  ikke  havde 
haft  Grund  til  at  beklage  sig.  hvis  han  skulde 
have  boet  dér. 

Da  Deubner  saa  pludselig  var  forsvundet 
fra  Skuepladsen,  viste  det  sig,  at  det  toetages 
Hus  var  gaaet  samme  Vej  som  alle  Pengene; 
det  tilhørte  ikke  længer  Familien,  og  den  blev 
nødt  til  at  se  sig  om  efter  en  anden  Bolig. 

Nu  maa  De  ikke  tro,  at  det  herlige  Tre- 
kløver fik  ordnet  Sagerne  paa  en  nogenlunde 
fornuftig  Maade ;  selvfølgelig  skulde  man  have 
skilt  sig  ved  det  urimeligt  kostbare  Møblement, 
der  slet  ikke  passede  ind  under  de  forandrede 
Forhold,  men  som  vilde  være  blevet  godt  be- 
talt, hvis  man  havde  solgt  det  under  ét.  Fa- 
milien kunde  da  have  siddet  med  en  pæn  lille 
Kapital  paa  henved  hundrede  Tusinde  Rubler, 
hvorved  man  i  ethvert  Tilfælde  kunde  have 
sikret  Moderen  en  nogenlunde  sorgfri  Til- 
værelse. 

Saa  langt  kunde  de  begavede  Sønner  nu 
ikke  tænke ;  i  ethvert  Tilfælde  vilde  de  det 
ikke.  De  holdt,  hvad  de  kaldte  »Familieraad« 
sammen  med  Moderen,  der  sad  som  andægtig 

Tilhørerinde,  og  vedtog  enstemmigt,  at  man 
burde  tage  en  saa  stor  Lejlighed,  at  man  ikke 
behøvede  at  skille  sig  ved  mer  end  ganske  faa 
af  de  kostbare  Luksusmøbler,  og  saa  skulde 
man  se  Tiden  an. 

—  »Vi  har  overvejet  Sagen  meget  nøje, 
Mama,«  sagde  den  ældste  Søn,  Nikolaj,  der 
førte  Ordet  paa  egne  og  Brødres  Vegne,  »og 
vi  er  enige  om,  at  det  vilde  være  stor  Synd, 
hvis  vi  fulgte  de  elskværdige  Raad,  man  giver 
os  fra  alle  Sider.  Nej,  vi  vil  ikke  forlade 
Dig,  Mama,  det  har  Du  vel  aldrig  kunnet 
tro  —  dertil  holder  vi  dog  for  meget  af 
Dig,  og  vi  véd  jo  ogsaa,  at  Du  ikke  vil,  vi 
skal  tage  bort  fra  Dig,  ud  i  Verden  for  at  ud- 
sætte os  for  Livets  Storme.  Nej,  naar  vi  fire 
holder  sammen  til  det  sidste,  saa  bliver  det 
nok  godt  ...  Vi  tænker  nu,  det  er  bedst, 
vi  tager  en  lille  Lejlighed  paa  seks,  syv 
Værelser ;  Du  faar  de  tre  eller  fire,  og  vi 
tager  de  andre  tre  —  vi  skal  nok  faa  det  ind- 
rettet rigtig  hyggehgt  for  Dig,  lille  Mama.» 

—  »I  kære,  kære  Børn !«  sukkede  Moderen 
dybt  rørt,  »hvor  I  dog  altid  tænker  smukt 
paa  mig!« 

Man  gav  sig  straks  til  at  udføre  Familie- 
raadets  Beslutninger ,  og  en  Maanedstid  efter 
var  de  fire  Uadskillelige  lykkeligt  installerede 
i  »en  lille  syv  Værelsers  Lejlighed«,  der  var 
rig  paa  Minder  fra  svundne  Tider. 

De  Penge,  som  Deubner  ved  sin  Død  endnu 
ikke  havde  sat  overstyr,  var  deponerede  i 
Moskvas  Handelsbank,  men  Renterne  af  denne 
lille  Kapital  forslog  selvfølgelig  ikke  til  Moderens 
og  de  tre  Sønners  Underhold ;  Moderen  søgte 
ganske  vist  allerede  den  Gang  at  indskrænke 
sig  paa  enhver  Maade,  men  det  laa  aldeles 
ikke  for  d'Hrr.  Nikolaj,  Aleksander  og  Leon: 
de  vilde  spise  godt,  drikke  godt  dertil,  og  de 
var  stadige  Gæster  i  Teatrene  og  paa  Kon- 
certerne. 

Naturligvis  blev  der  taget  godt  op  af  den 
lille  Kapital,  og  efter  fem  Aars  Forløb  viste 
det  sig,  at  den  allerede  var  svunden  ind  til 
omtrent  det  halve,  og  i  al  den  Tid  havde  de 
tre  Sønner  endnu  ikke  nænnet  at  søge  nogen 
Beskæftigelse,  naar  man  da  ikke  vilde  kalde 
det  Beskæftigelse,  at  den  ældste,  Nikolaj,  hver 
Dag  omhyggeligt  studerede  Børskurserne  og 
fyldte  det  ene  Papir  efter  det  andet  med  vidt- 
løftige Beregninger  over  Gud  véd  hvad. 

Da  Fru  Deubner  var  bleven  bekendt  med 
sin  Status,  som  just  ikke  var  lovende,  talte  hun 
med  sine  Sønner  om  Sagen  og  henstillede  til 
deres  Overvejelse,  om  de  ikke  troede  det  mu- 
ligt at  finde  en  eller  anden  Virksomhed,  der 
kunde  skaffe  dem  en  Smule  Indtægter. 

—  »I  mangler  jo  hverken  Kundskaber  eller 
Forstand,«  sagde  hun  henvendt  til  de  to  ældste, 
»og  jeg  synes,  I  maatte  kunne  finde  et  eller 
andet,  som  ligger  for  Jer  og  stemmer  med 
Eders  Smag.  Skulde  det  ikke  lykkes  her,  saa 
forekommer  det  mig,  at  det  var  et  Forsøg  værd 
i  St.  Petersborg  —  saa  dybt  det  end  vilde  smerte 
mig  at  se  Jer  drage  bort.  Piou-piou  bliver  hos 
mig  indtil  videre  ;  han  kan  ikke  taale  den 
ringeste  Anstrengelse  og  behøver  fuldstændig 
Ro  og  Fred  til  sine  literære  Sysler.« 

Det  var  ikke  langt  fra,  at  Sønnerne  tog 
denne  fornuftige  moderlige  Henstilling  fortryde- 
ligt op.  De  tænkte  imidlertid  over  Sagen  hele 
fjorten  Dage  og  tog  da  en  energisk  Beslutning. 
De  meddelte  Moderen,  at  de  sidst  paa  Maaneden 
vilde  tage  til  St.  Petersborg,  hvor  de  nok 
hurtigt  skulde  bryde  sig  en  Karriere ;  de  havde 
brevvekslet  med  noele  grode  Venner  i  Hoved- 

staden,  og  der  var  de  bedste  Udsigter  til,  at 
de  i  Løbet  af  nogle  Maaneder  kunde  komme 
i  passende  og  vel  lønnede  Stillinger,  men  na- 
turligvis maatte  de  være  tilstede  i  St.  Peters- 
borg for  straks  at  kunne  gribe,  hvad  der  til- 
bød sig. 

Moderen  græd  af  Rørelse  og  blev  bestan- 
dig mere  blød  om  Hjertet,  efterhaanden  som 
Dagen  nærmede  sig,  hvor  de  to  ældste  Sønner 
skulde  tiltræde  deres  Vandring  ud  i  Livet ;  en 
stor  Trøst  var  det  dog  for  hende,  at  hun  be- 
holdt sin  yngste  Søn,    sin  Øjesten,   hos   sig. 

—  »Vi  kan  vel  faa  nogle  faa  Tusinde  hos 
Dig,  Mama.«  henkastede  Nikolaj  Dagen  før 
Afrejsen;  »der  er  jo  altid  en  hel  Del  Udgifter 
forbundne  med  en  saadan  gennemgribende  For- 
andring, og  vi  maa  jo  ogsaa  have  noget  at 
staa  imod  med  den  første  Tid.  Pengene  faar 
Du  tilbage  i  Løbet  af  et  Par  Maaneder  .  .  . 
jeg  kan  maaske  køre  hen  og  hæve  dem  med 
det  samme?« 

—  »Det  kan  Du  saa  godt  min  Dreng;  nu 
skal  jeg  straks  udstede  en  Anvisning  .  .  hvor 
meget  vil  I  have  med  Jer?« 

—  »Aah.  en  fire  Tusind  .  .  lad  os  sige  fem 
Tusind;    det  er  jo  for  saa  vidt  ligegyldigt.« 

Næste  Dag  rutschede  Nikolaj  og  Aleks- 
ander afsted  til  St.  Petersborg,  efter  at  Moderen 
havde  slaaet  Korsets  Tegn  over  dem  og  om- 
favnet dem  utallige  Gange. 

Der  var  ikke  gaaet  mer  end  fjorten  Dage, 
før  Fru  Deubner  fik  et  udførligt  Brev  fra  sine 
Sønner  i  St.  Petersborg ;  de  var  rigtig  godt 
fornøjede  med  Opholdet  dér,  men  det  forekom 
dem,  at  Livet  var  ikke  saa  lidt  dyrere  end  i 
Moskva;  de  to  Kavalerer  fandt  den  italienske 
Opera  aldeles  superb,  men  det  var  jo  heller 
ikke  saa  lidt  at  betale  ti  Rubler  for  en  fauteuil 
d/07-c]iestre\  de  havde  faaet  anbefalet  en  Re- 
staurant, der  stod  paa  Højde  med  de  bedste  i 
Moskva  og  ikke  var  stort  dyrere,  saa  at  la 
chere  maman  ikke  behøvede  at  være  bange 
for.  at  de  led  Nød  i  nogen  Henseende.  Aleks- 
ander havde  tilfældigvis  truffet  en  af  sine  Uni- 
versitetskammerater,  Konstantin  Supov,  som 
nu  allerede  i  et  Par  Aar  havde  været  ansat  i 
Finansministeriet;  han  havde  indført  dem  i  sin 
Onkel  Generalens  Familie,  og  de  havde  allerede 
været  der  to  Gange ;  det  var  en  Forbindelse, 
som  lidt  senere  kunde  blive  dem  til  stor  Nytte 
o.  s.  V.,  o.  s.  V.  —  og  til  Slutning  naturligvis 
de  kærligste  Hilsener. 

Ikke  et  Ord,  hvoraf  det  fremgik,  at  de 
gjorde  alvorlige  Skridt  for  at  skaiife  sig  Be- 
skæftigelse. 

Et  Par  Dage  efter  kom  der  et  nyt  Brev, 
hvori  Nikolaj  glædestraalende  fortalte,  at  han 
var  begyndt  at  spekulere  i  forskellige  Papirer; 
Mama  vidste  jo  nok,  at  han  altid  havde  in- 
teresseret sig  for  det  Slags  Forretninger,  og 
han  troede  fuldt  og  fast,  et  det  vilde  lykkes 
ham  i  kort  Tid  at  tjene  en  lille  Formue  paa 
denne  Maade,  og  det  skulde  ikke  vare  længe, 
førend  han  sendte  Moderen  de  Skillinger  til- 
bage, hun  havde  givet  ham  og  Aleksander 
med  paa  Vejen.  Men  hvis  hun  havde  Lyst, 
skulde  han  gerne  gøre  en  Slump  af  de  Penge 
frugtbringende,  som  endnu  henlaa  i  Moskvas 
Handelsbank  og  trak  usle  Renter  .  .  . 

Saa  utroligt  som  det  lyder,  sendte  Fru 
Deubner  allerede  næste  Dag  sin  spekulerende 
Søn  en  saa  stor  Anvisning,  at  der  ikke  blev 
mer  end  en  halv  Snes  Tusinde  Rubler  tilbage 
i  Banken.  I  det  Brev,  der  ledsagede  Anvis- 
ningen, skrev  hun  til  ham,  at  hun  ganske  vist 
ikke  forstod  sig  det  mindste  paa  saadanne  Børs- 
spekulationer, men  at  hun  jo  nok  kunde  indse, 

at  han  var  for  klog  til  at  indlade  sig  paa 
»usikre  Spekulationer«,  og  at  det  derfor  havde 
været  hende  en  stor  Glæde  at  høre  om  den 
lønnende  Virksomhed,  han  havde  begyndt. 

Jeg  behøver  ikke  at  sige  Dem,  at  det  gik, 
som  det  maatte  gaa :  to  Maaneder  derefter  fik 
Fru  Deubner  et  Brev  fra  Aleksander,  en  rigtig 
Hjobspost,  hvori  han  meddelte,  at  Nikolaj  uden 
at  tage  ham  med  paa  Raad  havde  indladt  sig 
paa  at  spekulere  i  fremmede  Papirer;  først 
nu,  da  det  var  for  sent,  havde  han  fortalt  om 
den  store  Sum,  Moderen  havde  sendt  ham  for 
nogen  Tid  siden,  for  at  han  skulde  gøre  den 
frugtbringende;  han  havde  tabt  alt  og  endnu 
tre  Tusinde  Rubler,  der  maatte  og  skulde  be- 
tales inden  fjorten  Dage.  Stakkels  Nikolaj  var 
nu  aldeles  sønderknust,  tilføjede  han,  og  han 
frygtede  virkelig  for,  at  hans  Forstand  skulde 
tage  Skade ;  kunde  Moderen  komme  til  St. 
Petersborg  snarest  muligt,  vilde  hun  gøre  en 
god  Gerning. 

Fru  Deubner  var  som  himmelfalden,  da 
hun  havde  læst  dette  Brev:  Fattigdommens 
og  Elendighedens  Spøgelse  havde  vist  sig  for 
hende;  selv  kunde  hun  bære  Lidelser  og  Savn, 

men  hvorledes  skulde  hendes  Hjerte  kunne  ud- 
holde at  se  de  kære  Drenge  lide  ?  Hvad  skulde 
hun  gribe  til  for  at  afvende  Skæbnens  Slag? 
Samme  Aften  sent  rejste  hun  med  Leon 
til  St  Petersborg,  hvor  hun  fandt  sin  ældste 
Søn  henliggende  i  en  fuldstændig  Sløvheds- 
tilstand; hun  kastede  sig  paa  Knæ  ved  hans 
Leje  og  talte  venlige  Ord  til  ham:  han  skulde 
berolige  sig;  det  var  jo  ikke  hans  Skyld,  at 
Spekulationen  var  slaaet  fejl ;  et  Uheld  kan  jo 
ramme  den  bedste,  og  Ulykken  var  jo  ikke 
større,  end  at  de  nok  med  Guds  naadige  Hjælp 
vilde  komme  over  den ;  hun  havde  paa  Vejen 
fra  Moskva  tænkt  nøje  over  Forholdene,  saa- 
ledes  som  de  nu  stillede  sig,  og  hun  var  kommen 
til  den  Overbevisning,  at  det  bedste  vilde  være, 
om  hun  og  Leon  flyttede  til  St.  Petersborg; 
de  skulde  aldrig,  aldrig  mere  skilles.  Det  vilde 
nok  alt  kunne  ordnes  saaledes,  at  de  igen  fik 
et  ganske  lille,  men  hyggeligt  Hjem;  en  lille 
Smule  Skillinger  var  der  jo  endnu  tilbage,  og 
naar  de  nu  solgte  den  største  Del  af  det  kost- 
bare Møblement,  de  havde  i  Moskva,  og  ind- 
rettede sig  beskedent  i  St.  Petersborg,  vilde 
det  nok  blive  godt  igen  altsammen  ;  det  kunde 

jo  heller  ikke  vare  længe,  inden  baade  han 
og  Aleksander  fik  de  Ansættelser,  man  halv- 
vejs havde  lovet  dem. 

Disse  Ord  virkede  som  Balsam  paa  den 
uheldige  Børsspekulants  Hjerte;  han  greb  sin 
Moders  Haand  og  trykkede  den  til  sine  Læber 
—  og  saa  blev  der  ikke  nævnet  et  Ord  mer 
om  »denne  kedelige  Historie«. 

Et  Par  Dage  efter  rejste  Fru  Deubner  og 
hendes  yngste  Søn  tilbage  til  Moskva  for  at 
ordne  alt  til  den  forestaaende  Overflytning  til 
Nevastaden;    der  var  nok  at  tage  vare. 

Med  tungt  Sind  maatte  Fru  Deubner  skille 
sig  ved  de  allerfleste  af  de  Genstande,  der  i 
saa  mange  Aar  havde  prydet  hendes  Hjem  i 
Moskva,  thi  i  den  tre  Værelsers  Lejlighed,  hun 
havde  bestemt  sig  for  i  St.  Petersborg,  vilde 
der  jo  kun  være  Plads  til  en  forsvindende  Del 
af  dem.  Ledsaget  af  Leon,  der  havde  en 
Notérbog  og  Blyant  i  Haanden,  vandrede  hun 
gennem  Værelserne;  hun  skulde  udpege  de 
Møbler,  hun  mente,  at  man  lettest  kunde  und- 
være, og  han  skulde  skrive  dem  ind  i  Bogen, 
men  da  Vandringen  var  til  Ende,  var  kun  et 
eneste  Blad  beskrevet,  og  det  endda  kun  halv- 

vejs;  det  hele  naatte  gennemgaas  endnu  en 
Gang  og  endnu  en  Gang,  inden  der  endelig 
var  blevet  udskilt  tilstrækkelig  meget. 

Det  var  Leon,  som  skulde  sørge  for  Rea- 
lisationen, og  naturligvis  gik  denne  for  sig  saa 
upraktisk  som  vel  muligt,  og  det  pekuniære 
Udbytte  blev  alt  andet  end  tilfredsstillende. 

Saa  flyttede  de  da  til  St.  Petersborg  — 
det  er  vel  tre  Aar  siden. 

Det  var  i  Begyndelsen  af  forrige  Aar.  jeg 
som  Læge  første  Gang  blev  kaldet  til  Deub- 
ners;  de  boede  paa  den  Tid  her  i  Nærheden, 
i  en  net  lille  Gaardlejlighed.  Som  jeg  tror,  jeg 
allerede  har  nævnet,  var  det  den  yngste  Søn, 
der  var  bleven  syg  —  en  ren  Ubetydelighed,  der 
rettede  sig  i  Løbet  af  nogle  faa  Dage  ■ —  men 
Moderen  var  dog  helt  ude  af  sig  selv  af  Be- 
kymring. 

Fru  Deubner.  der  meget  vel  erindrede  mine 
Forældre,  og  i  sin  Ungdom  adskillige  Gange 
havde  været  i  Besøg  hos  dem,  kom  ganske 
naturligt  til  at  tale  om,  hvor  Forholdene  havde 
forandret  sig  siden  den  Gang,  og  da  jeg  ikke 
lagde    Skjul    paa    min    Deltagelse    for    hende, 

aabnede  hun  sit  Hjerte  for  mig  og  fortalte  mig 
lidt  efter  lidt  de  nærmere  Enkeltheder,  som  De 
nu  ogsaa  kender.  Da  jeg  kunde  mærke,  at 
det  var  hende  en  stor  Trøst  at  tale  med  mig 
om  de  svundne  Tiders  Glæder  og  Sorger,  be- 
søgte jeg  hende  nu  og  da,  efter  at  Sønnen  for- 
længst var  bleven  rask  igen,  altsaa  ikke  som 
Læge. 

Hendes  lille  Hjem  var  endnu  ret  kom- 
fortabelt indrettet ;  der  var  endogsaa  udbredt 
en  vis  solid  Elegance  over  det.  Den  yngste 
Søn  var  næsten  altid  om  Moderen;  nu  og  da 
traf  jeg  ogsaa  de  to  ældre. 

Naturligvis  kom  Talen  paa  dem,  og  Moderen 
priste  dem  i  høje  Ord  men  beklagede,  om  end 
i  meget  milde  Ord,  at  ingen  af  dem  endnu 
havde  kunnet  bekvemme  sig  til  at  slaa  ind 
paa  nogen  bestemt  Virksomhed;  hun  forklarede 
og  undskyldte  det  med,  at  de  alle  tre  var  saa 
usædvanligt  samvittighedsfulde,  og  at  de  der- 
for gjorde  sig  Skrupler  ved  at  overtage  en 
Beskæftigelse,  naar  de  ikke  selv  var  fuldt  over- 
tydede om,  at  de  nu  ogsaa  kunde  udføre  den 
tilfredsstillende  i  enhver  Henseende 

Forskellige    Omstændigheder    gjorde    det 

imidlertid  snart  klart  for  mig,  at  det  gik  stærkt 
tilbage  for  Deubners ;  der  forløb  i  Almindelig- 
hed to,  tre  Uger  mellem  hvert  af  mine  Besøg, 
og  naar  jeg  kom,  lagde  jeg  Mærke  til,  at  det 
tyndede  i  en  betænkelig  Grad  i  Værelsernes 
Montering:  jeg  savnede  snart  det  ene,  snart 
det  andet  af  de  kostbare  Stykker,  der  havde 
givet  Lejligheden  dens  ejendommelige  Præg, 
og  samtidigt  begyndte  Fru  Deubner  at  falde 
stærkt  af. 

Det  er  nu  tre  Maaneder  siden,  at  jeg  en 
Dag  i  min  Konsultationstid  fik  Besøg  af  den 
ældste  Søn;  han  fortalte  mig,  at  Moderen  var 
bleven  alvorlig  syg  og  klagede  over  vold- 
somme indre  Smerter;  kunde  jeg  faa  1  id  til  at 
se  til  hende,  vilde  de  være  mig  meget  forbundne. 

—  »Moder  er  rigtignok  flyttet  lidt  langt 
bort,  siden  De  sidste  Gang  saa'  til  hende,  Hr. 
Doktor,«  sagde  han.  »Af  forskellige  Grunde 
har  hun  anset  det  for  rettest  at  tage  en  mindre 
Lejlighed  ovre  paa  den  anden  Side  af  Floden  .  . . 
der  er  lidt  mere  Sol  i  den  nye  Lejlighed.  Leon 
bor  stadig  sammen  med  hende,  men  Aleksander 
og  jeg  har  lejet  et  Værelse  henne  i  Garokhovaja, 
tæt  ved*  »Stenbroen«.« 

Fra  Tsarens  Kige.  c. 

Mennesket  stod  forlegent  og  stammede 
i  det;  jeg  kunde  jo  nok  mærke,  hvorledes  det 
var  fat. 

—  » Vil  De  hilse  Deres  Moder  fra  mig  og 
sige  hende,  at  jeg  skal  se  ud  til  hende  i  Løbet 
af  Eftermiddagen  —  men  kun  paa  den  Be- 
tingelse, at  jeg  ikke  bliver  behandlet  som 
Læge''-) !« 

To  Timer  derefter  kørte  jeg  ud  til  Deubners 
—  i  det  Hus,  hvor  vi  før  traf  hinanden. 

Hun  var  meget  lidende  og  var  bleven  ti 
Aar  ældre  i  de  faa  Uger,  der  var  forløbne, 
siden  jeg  sidst  havde  set  hende.  Jeg  under- 
søgte hende  paa  det  omhyggeligste  og  fandt 
hendes  Tilstand  i  høj  Grad  foruroligende  — 
en  vidt  fremskreden  Svækkelse  af  alle  Organer, 
saaledes  som  man  ofte  ser  det  hos  Samfundets 
mest  ulykkeligt  stillede. 

Jeg  foreskrev,  hvad  Omstændighederne 
krævede,  og  anbefalede  fremfor  alt  en  sund  og 
kraftig  Kost,  lovede  at  komme  igen  næste 
Eftermiddag  og  bad,  om  at  de  to  ældste  Sønner, 
der  ikke  var  tilstede,  maatte  komme  op  til  mig 

*)  Det  er  Skik  og  Brug  i  Rusland,  at  Lægen  betales  straks 
for  hvert  Besøg ;  kun  meget  faa  Familier  har  fast  Huslæge. 

forinden,  for  at  jeg  kunde  tale  med  dem  om 
den  Pleje,  deres  Moder  behøvede  i  den  nærmeste 
Tid. 

De  to  Kavalerer  mødte  da  ogsaa  ganske 
rigtigt  hos  mig  i  Konsultationstiden  næste  Dag, 
og  jeg  lod  dem  vente  til  sidst  for  at  faa  Lej- 
Hghed  til  at  tale  lidt  uforstyrret  med  dem. 

Da  den  sidste  Patient  var  gaaet,  bad  jeg 
dem  komme  ind  til  mig  her  i    dette  Kabinet. 

De  vare  begge  klædte  efter  nyeste  Mode, 
Hr.  Nikolaj  stærkt  pomaderet  og  med  Skil- 
ning helt  ned  i  Nakken. 

Jeg  bad  Herrerne  tage  Plads  og  holdt 
en  hyggelig  lille  Forelæsning  for  dem;  jeg 
gjorde  dem  opmærksomme  paa,  at  det ,  der 
fejlede  deres  Moder,  væsentlig  var  Mangel 
paa  Ernæring,  med  andre  Ord,  at  hun  — 
som  Følge  af,  at  hendes  Herrer  Sønner 
endnu  ikke  havde  kunnet  beslutte  sig  til  at 
gøre  Gavn,  og  paa  Grund  af  en  misforstaaet 
og  alt  for  vidt  dreven  Moderkærlighed  —  an- 
saa  sig  forpligtet  til  at  nægte  sig  selv  det  nød- 
vendigste for  at  underholde  sine  Børn,  der 
dog  virkelig  var  store  nok  til  at  staa  paa  egne 
Ben  og  selvfølgeUgt  burde  tænke  paa  at  gøre 

Livet  saa  let  og  behageligt  for  deres  gamle 
Moder,  som  Omstændighederne  paa  nogen 
Maade  vilde  tillade. 

De  sad  nogle  Øjeblikke  helt  benovede 
over  den  Skylle,  jeg  havde  givet  dem  ;  saa  tog 
den  ældste  til  Orde  med  et:  »Tillad,  Hr. 
Doktor!« 

Han  forsikrede,  at  de  Bebrejdelser,  jeg 
havde  rettet  mod  dem,  var  aldeles  uberettigede 
og  Følgen  af  et  Fejlsyn.  De  havde  altid 
efter  bedste  Evne  hygget  om  deres  Moder, 
hvem  de  ligefrem  forgudede;  hun  havde  aldrig 
savnet  det  mindste.  Ganske  vist  havde  de  i 
den  seneste  Tid  lagt  Mærke  til ,  at  Moderen 
næsten  ganske  havde  tabt  Lysten  til  at  spise, 
men  de  havde  sandelig  ikke  ladet  det  mangle 
paa  Opmuntringer:  de  havde  spurgt  hende, 
om  de  ikke  maatte  sende  Bud  til  den  fineste 
Restaurant,  men  hun  havde  ikke  villet  høre 
Tale  derom  og  havde  sagt  dem,  at  Kaffe  med 
lidt  Hvedebrød  var  det  eneste,  hun  havde  Lyst 
til;  de  skulde  dog  endnu  den  Dag  imorgen 
gøre  et  nyt  alvorligt  Forsøg:  de  vilde  med 
Glæde  ofre  deres  sidste  Kopek  for  deres  kære 
Moder.     Hvad   den   anden   Sag   angik  ...  at 

de  endnu  ikke  havde  skaffet  sig  nogen  lønnende 
Beskæftigelse,  saa  skulde  de  have  Lov  at  gøre 
Doktoren  opmærksom  paa,  at  det  ikke  forholdt 
sig  ganske  rigtigt,  naar  han  mente,  at  de  var 
uvirksomme :  han  selv  havde  for  en  Maaneds- 
tid  siden  begyndt  at  se  sig  om  efter  Elever  i 
Fransk  og  Engelsk,  og  der  var  al  Rimelighed 
for,  at  han  snart  vilde  faa  nogle  at  begynde 
med  .  .  det  skulde  dog  kun  være  midlertidigt, 
indtil  der  blev  en  passende  Plads  ledig  i  et  af 
Ministerierne,  rimeligvis  i  Finansministeriet .  . . 
Statsøkonomi  og  Finansvæsen  havde  altid  in- 
teresseret ham  i  højeste  Grad:  desuden  havde 
Direktøren  for  Petersborgafdelingen  af  »Crédit 
lyonnais«.  Monsieur  Balsch,  som  han  havde  truffet 
hos  Supovs,  tilbudt  ham  en  vellønnet  Plads 
i  Afdelingen ;  han  havde  dog  anmodet  om  Be- 
tænkningstid, og  det  af  flere  Grunde :  for  det 
første  fordi  han  syntes,  at  det  vilde  være  mindre 
korrekt  over  for  dem,  der  havde  lovet  at  in- 
teressere sig  for  hans  ministerielle  Ansættelse; 
dernæst  fordi  der  i  »Crédit  lyonnais«  ogsaa 
vilde  blive  lagt  Beslag  paa  flere  af  hans  Aften- 
timer ;  det  vilde  være  urigtigt  over  for  Moderen, 
hvis  han   bandt   sig  i  den   Grad  —  hun  vilde 

jo  saa  næsten  aldrig  faa  ham  at  se  .  .  .  slet 
ikke  at  tale  om,  at  han  saa  maatte  slaa  en 
Streg  over  alt,  hvad  der  hedder  Teater;  han 
havde  sandelig  ikke  for  mange  Adspredelser, 
og  han  havde  desuden  mærket,  at  det  oplivede 
Moderen  at  høre  ham  fortælle  Indholdet  af  de 
Stykker,  han  saa'.  Den  stakkels  Moder  havde 
i  sin  Tid,  den  Gang  de  endnu  var  velstaaende, 
formelig  sværmet  for  Teatrene,  men  det  var 
nu  vist  en  halv  Snes  Aar  siden,  hun  sidst  havde 
sat  sine  Fødder  dér;  nu  var  hun  jo  desværre 
for  svag  til  at  tage  ud,  saa  det  vilde  jo  være 
Synd,  om  han  helt  afbrød  Forbindelsen  med 
Teaterverdenen. 

Aleksander  havde  gjort  Bekendtskab  med 
Redaktionen  af  det  illustrerede  Vittighedsblad 
•i>Strekasa<s.  (Cikaden),  og  man  havde  anmodet 
ham  om  at  sende  Tegninger,  der  skulde  blive 
godt  honorerede. 

Om  det  saa  var  Leon,  der  jo  næsten  altid 
skrantede,  var  han  lige  saa  meget  om  sig  som 
de  to  ældre  Brødre;  skønt  han  fremdeles  var 
stærkt  optaget  af  Forberedelserne  til  sin  lovende 
literære  Virksomhed,  fandt  han  dog  Tid  til 
jævnligt   at    aflægge  Besøg  i  Basarerne,    hvor 

der  dreves  en  betydelig  Omsætning  med  An- 
tikviteter; han  havde  et  ualmindeligt  Kendskab 
til  det  Slags  Sager,  og  i  det  sidste  Par  Maaneder 
var  det  ham,  som  ved  sin  Forretningsdygtig- 
hed  i  denne  Branche  for  en  meget  væsenthg 
Del  havde  skaffet,  hvad  der  var  nødvendigt  til 
hele  Familiens  Underhold  .  .  .  Han  haabede 
da,  at  Doktoren  nu  vilde  indrømme,  at  de 
virkelig  ikke  havde  noget  at  bebrejde  sig  o.  s.  v., 
o.  s.  V. 

Der  væltede  en  saa  rivende  og  uafbrudt 
Talestrøm  fra  hans  Læber,  at  det  var  mig 
aldeles  umuligt  at  faa  anbragt  et  eneste  Ord; 
da  han  endelig  tav,  sad  jeg  nogle  Øjeblikke 
som  maalløs  over,  hvad  jeg  havde  hørt.  Var 
det  utilgivelig  Dumhed ,  eller  var  det  den 
mest  uforskammede  Frækhed,  der  havde  talt 
gennem  ham? 

Det  var  maaske  uret  af  mig,  men  jeg 
kunde  oprigtig  talt  ikke  bekvemme  mig  til  at 
spilde  flere  Ord  paa  disse  Mennesker,  der  enten 
ikke  kunde  eller  ikke  vilde  se  fornuftigt  paa 
Sagen  —  jeg  betragtede  dem  som  uhelbrede- 
lige Egoister. 

Straks  efter  rejste  de  sig  op  og  sagde  Farvel. 


8o  En  Moder. 

Nogle  Timer  senere  kørte  jeg  ud  for  at 
se  til  den  stakkels  Fru  Deubner,  og  jeg  maa 
sige  Dem,  at  jeg,  der  dog  ikke  plejer  at  falde 
i  Forbavselse  over  ret  meget,  var  lige  ved  at 
gaa  fra  Koncepterne  over  det  Syn,  der  mødte 
mig :  henne  paa  Sofaen  laa  Fru  Deubner,  bleg 
og  afmagret;  Bordet  midt  i  Stuen  var  dækket 
med  udsøgte  Retter,  der  tydeligt  nok  var  bragte 
fra  en  eller  anden  første  Klasses  Restaurant  — 
det  kunde  jeg  se  paa  hele  Serveringen.  Ad- 
skillige helt  og  halvtømte  Vinflasker  stod  paa 
Bordet.  De  tre  haabefulde  Sønner  og  to  af 
deres  Venner  havde  ved  min  Ankomst  rejst 
sig  derfra,  og  de  stod  nu  dér  med  Servi- 
etterne i  Haanden  eller  fastgjorte  i  Halsen  ;  alle 
havde  de  omtaagede  Øjne  og  var  usikre  paa 
Benene. 

Nikolaj  —  den  ældste  ■ —  der  støttede  sig  til 
sin  Stol,  hilste  mig  med  et  højrøstet:  »Vel- 
kommen, Hr.  Doktor!«  og  vilde  gaa  mig  i  Møde, 
men  var  saa  fornuftig  at  opgive  Forsøget  og 
ikke  slippe  sit  Tag. 

—  »Det  gaar  bedre  med  Mama,  Hr.  Dok- 
tor!« sagde  han;  »Gudskelov  meget  bedre  med 
Mama  .  .  .  erør  De   os  den  Ære   at  drikke  et 

Glas  med  os  paa  hendes  Velgaaende  .  .  .  men 
hvad  skal  vi  gøre  for  at  faa  hende  til  at  spise 
lidt  ?  Tænk  saa  kedeligt  ...  da  vi  i  Formiddag 
havde  haft  den  Ære  at  besøge  Dem  .  .  .  De 
husker  nok,  min  Broder  Aleksander  og  jeg  . . . 
og  De  havde  sagt  os,  at  vi  maatte  sørge  for, 
at  Mama  fik  rigtig  god  og  styrkende  Føde, 
kørte  vi  sporenstregs  til  Palkin*)  og  bestilte 
noget  ekstra  godt  til  den  kære  Sjæl  .  .  det 
skulde  bringes  lige  paa  Stedet  ...  og  saa  en 
Smule  Vin  til.  Vi  mødte  paa  Vejen  et  Par 
gode  Venner  .  .  ,  tillader  De  Hr.  Doktor,  at 
jeg  forestiller  Dem  de  to  Herrer  .  .  .  naa,  dem 
tog  vi  saa  med  os  .  .  .  stakkels  Mama  kunde 
trænge  til  lidt  Opmuntring,  syntes  vi  .  . .  men 
tænk,  saa  kedeligt:  Mama  har  slet  ikke  villet 
spise  det  mindste  af  alle  de  gode  Sager,  og 
vi  har  ikke  kunnet  faa  hende  til  at  smage  paa 
den  gode  og  styrkende  Vin  .  .  .  hvad  skal  vi 
dog  gøre  ved  hende,  Hr.  Doktor?« 

Naturligvis  vilde  jeg  ikke  indlade  mig  paa 
at  drikke  med  disse  berusede  Mennesker,  der 
havde   vakt    min  Uvilje   og   var    mig  ligefrem 


*')  En  bekendt  Restaurant  paa  Nevski  Prospekt. 

modbydelige;  jeg  indlod  mig  heller  ikke  paa 
at  tale  videre  med  dem  men  bad  dem  om  ven- 
ligst at  gaa  ind  i  det  lille  Værelse  ved  Siden 
af,  da  jeg  maatte  tale  ene  med  den  Syge. 

Det  var  ikke  uden  Vanskelighed,  at  det 
lykkedes  den  ældste  Søn  at  følge  min  An- 
modning; de  to  Venner  maatte  tage  ham  under 
hver  sin  Arm,  og  efter  at  Døren  var  bleven 
lukket  efter  dem,  og  jeg  saaledes  var  ene  med 
Moderen,  hørte  jeg,  hvorledes  de  andre,  mere 
ædru,  hele  Tiden  tyssede  paa  ham,  da  han 
hvert  Øjeblik  begyndte  at  føre  højrøstet  Tale. 

Fru  Deubner  var  yderst  svag  men  klagede 
ikke  over  Smerter ;  hendes  Tilstand  var  i  det 
hele  taget  ganske  uforandret. 

—  »Hvad  skal  dog  alt  dette  betyde,  kære 
Fru  Deubner.«  sagde  jeg  til  hende  i  en  mildt 
bebrejdende  Tone  og  rystede  langsomt  paa  Ho- 
vedet; »paa  den  Maade  kan  det  virkelig  aldrig 
blive  godt  med  Dem.  Jeg  har  jo  sagt  Dem, 
at  det,  De  trænger  til,  er  at  styrke  Deres  stærkt 
medtagne  Kræfter  og  at  have  den  størst  mu- 
lige Ro  —  og  saa  lader  De  Deres  Sønner  holde 
Drikkegilde  inde  hos  Dem.    Er  det  fornuftigt?« 

—  »Kære  Doktor  .  .  .  De   véd   slet  ikke, 

hvor  mine  tre  Drenge  holder  af  mig  ...  vi 
har  det  smaat  for  Øjeblikket,  og  saa  gaar  de 
alligevel  hen  og  bruger  saa  mange  Penge,  fordi 
de  tænkte  at  berede  mig  en  Glæde  .  .  .  De 
maa  virkelig  ikke  bebrejde  mine  Sønner  noget . . 
det  kommer  kun  af,  at  de  har  alt  for  gode 
Hjerter.  Og  Tak,  Tak!  Doktor,  fordi  De  har 
lidt  Godhed  for  mig  Stakkel  .  .  .  Drengene 
har  fortalt  mig  om  deres  Besøg  hos  Dem  idag 
og  om  de  venlige  Ord,  De  har  ytret  om  mig. 
De  maa  ikke  slaa  Haanden  af  mig  .  .  .  hører 
De,  det  maa  De  ikke  .  .  .  jeg  kommer  ikke 
til  at  gøre  Dem  meget  mer  Ulejlighed,  det 
mærker  jeg  saa  grant  .  .  .  det  er  snart  forbi 
med  mig Og  véd  De,  Hr.  Doktor,«  fort- 
satte hun  efter  nogle  Øjeblikkes  Forløb  med 
næsten  hviskende  Stemme,  idet  hun  lagde  sin 
magre  Haand  paa  min  Arm,  »det  er  bedst  saa- 
ledes,  for  jeg  er  nu  kun  en  Hindring  for  de  kære 
Børns  Lykke  .  .  .  saa  længe  jeg  lever,  vil  de 
aldrig  blive  til  noget  rigtigt,  til  Trods  for  alle 
deres  Kundskaber  og  al  deres  Forstand;  de 
nænner  jo  ikke  at  tage  bort  fra  deres  gamle 
Moder;  en  vaa  vidtdreven  sønlig  Kærlighed 
hører  til  de  store,  store  Sjældenheder  .  .  .« 

En  saadan  moderlig  Blindhed  hører  heldig- 
vis ogsaa  til  de  store  Sjældenheder,  tænkte  jeg 
ved  mig  selv,  men  jeg  kunde  ikke  bære  det 
over  mit  Hjerte  at  gøre  noget  Forsøg  paa  at 
aabne  disse  Øjne,  der  snart  skulde  lukke  sig 
for  bestandigt. 

Jeg  har  været  der  jævnligt  siden  den  Dag, 
hyppigere  end  sædvanligt;  det  er  uafbrudt 
gaaet  ned  ad  Bakke  med  hende,  fraregnet  en 
enkelt  kort  Opblussen  nu  og  da,  men  det  kan 
i  det  højeste  vare  nogle  faa  Uger  endnu. 

Dér  har  De  den  Deubnerske  Historie  .  .  . 
den  er  just  ikke  meget  lystelig,  men  den  er 
ganske  god  at  faa  Forstand  af.«  — 

Der  var  næppe  gaaet  en  Maaned,  førend 
man  en  Formiddag  ganske  tidlig  meldte  mig 
to  Herrer,  som  ønskede  at  tale  med  mig ;  paa 
Kortene  .stod  der,  Nikolaj  Petrovitsch  Deubner 
og  Aleksander  Petrovitsch  Deubner. 

Jeg  lod  dem  straks  komme  ind ;  det  var 
Enkens  to  ældste  Sønner,  som  jeg  ikke  før 
havde  set  men  kendte  saa  godt  af  Dr.  B.'s  Be- 
skrivelse ;  de  havde  for  længere  Tid  siden  søgt 
men   ikke   truffet  mie. 

Det  var  to  velvoksne  Mænd.  elegante  i 
deres  Fremtræden ;  den  ene  var  stærkt  graa- 
sprængt  og  en  ualmindelig  smuk  Mand. 

Jeg  bad  dem  tage  Plads  og  spurgte,  hvor- 
ledes det  gik  med  Fru  Deubner. 

—  »Mama  har  udstridt,«  svarede  den  ældste 
af  dem,  og  hans  Øjne  fugtedes;  »hun  døde 
imorges  Klokken  seks;  hun  talte  saa  ofte  til 
os  om  Dem,  senest  faa  Timer  for  hun  ud- 
aandede,  og  vi  kommer  dels  for  at  takke  Dem 
for  den  Venlighed,  De  har  vist  hende,  dels  for 
at  anmode  Dem  om  at  deltage  i  den  Panikhida 
(Sjælemesse),  der  Klokken  tolv  bliver  læst  over 
Mama  hjemme  i  Lejligheden  . . .  iovermorgen 
begraver  vi  den  kære  Moder  .  .  .  det  er  for- 
skrækkeligt, hvad  en  saadan  Begravelse  koster 
...  vi  vil  jo  gerne,  at  det  skal  være  lidt  pænt 
.  .  .  det  fortjener  hun  virkelig  ...  det  var  en 
Moder,  som  man  vist  ikke  finder  Mage  til  .  .  . 
men  dyrt  bliver  det  ...  og  lidt  smaat  har  vi 
det  jo,  men  vi  faar  vel  nok  skrabet  sammen, 
hvad  der  behøves  til  Begravelsen.« 

Jeg  forstod,  hvad  det  var,  de  ønskede, 
og  bad  dem  tillade  mig  at  yde  et  ringe  Bi- 
drag til  Dækning    af  Omkostningerne  ved  Be- 

graveisen;  de  tillod  mig  det  uden  at  gøre 
Indsigelser  og  trak  sig  derpaa  tilbage  med 
mange  Taksigelser;  »det  var  dem  en  stor  Trøst 
i  deres  knugende  Sorg  at  møde  en  saa  hjerte- 
lig Deltagelse  o.  s.  v.« 

Lidt   før   tolv    var  jeg  ovre  i  Sørgehuset. 

De  tre  Sønner  kom  mig  i  Møde,  trykkede 
mine  Hænder  i  Taushed  og  førte  mig  ind  i  det 
mindre  Værelse ;  her  laa  den  gamle  Dames  af- 
sjælede Legeme,  klædt  i  blændende  hvidt  Lin; 
paa  hendes  Bryst  havde  man  allerede  anbragt 
et  lille  Helgenbillede,  paa  Panden  en  Strimmel 
Papir  med  de  vanlige  Dødsbønner  trykte  med 
gammelslavisk  Skrift,  og  under  de  korslagte 
Hænder  havde  man  lagt  en  lignende  Strimmel 
Papir.  Salmesangeren,  der  kort  i  Forveien 
havde  indfundet  sig  fra  en  nærliggende  Kirke 
og  havde  medbragt  de  flere  Alen  høje  Stager, 
som  opstilles,  to  ved  Ligets  Hoved,  en  ved  dets 
Fødder,  havde  netop  faaet  tændt  de  tykke  Voks- 
kerter og  begyndte  nu  med  dæmpet  og  snøv- 
lende Stemme  at  oplæse  de  brugelige  Bønner 
for  de  Afdødes  Sjæle. 

Jeg  lagde  et  Par  Blomster  ved  den  Dødes 
Hoved    og    trak    mig    derefter    tilbage   til  det 

forreste  Værelse;  Nikolaj  gik  lydløst  frem  og 
tilbage  i  Stuen  og  henvendte  nu  og  da  et  Par 
Ord  til  sin  Broder  Leon,  der  havde  givet  sig 
til  at  gøre  nogle  Pakker  i  Stand :  først  slog 
han  Sejlgarn  om  en  Del  franske  Romaner  med 
det  bekendte  gule  Omslag,  derpaa  løftede  han 
det  kostbare  Taffelur  ned  fra  det  sjældne 
Ibentræsmøbel  og  svøbte  det  omhyggeligt  ind 
i  en  stor  Serviet. 

Jeg  saa'  lidt  forbavset  paa  disse  Forbe- 
redelser, og  Nikolaj  kom  derfor  hen  til  mig  og 
betroede  mig  hviskende,  at  de  var  blevne  enige 
om  at  sælge  disse  forskellige  Genstande  for  at 
faa  Penge  til  Begravelsen,  til  at  betale  Grav- 
sted o.  s.  V.  Straks  efter  PanikJiiden  skulde 
Leon  tage  over  til  Antikvitetsbasaren  for  at 
sælge  disse  Sager  --  han  forstod  sig  jo  saa 
ualmindelig  godt  paa  det  Slags  Ting;  Aleks- 
ander havde  været  henne  paa  »vSZ/r-^^j-^j-«  Red- 
aktion med  en  Karrikaturtegning,  og  man 
havde  bestilt  endnu  et  Par  Stykker,  der  skulde 
leveres  inden  Aften ;  den  ene  var  allerede 
færdig  .  .  .  her  skulde  jeg  blot  se  —  var  den 
ikke  kvik  og  morsom  ? 

Og  inde  fra  Værelset  ved  Siden  af  lød 
uafbrudt  den  ensformige,  drævende  Læsning 
af  Bønner  over  den  Afdøde: 

Blassjbnn  inussj  Isje  ne  ide  7ia  savett  ne- 
tschistlvyich  i  na  puti  greschnyich  7ie  sta  .  .  .*'. 

Nu  kom  Præsten  og  Degnen;  begge  for- 
færdeligt gravitetiske,  Præsten  med  de  lange 
Haartjavser  hængende  ned  over  den  sølv- 
broderede  Fløjlstalar. 

Efter  at  have  hilst  paa  de  Tilstedeværende 
begyndte  han  straks  at  officiere,  og  Degnen 
udstødte  hvert  Øjeblik  et  syngende  Hbsspodi 
pamilo^  Jibsspodi  pamiloX    (Herre  forbarm  Dig!) 

Og  Røgelsekarret  svingedes,  og  Værelset 
fyldtes  af  bedøvende  Vellugt. 

Saa  var  Messen  forbi,  Degnen  pakkede 
Røgelsekarret  sammen,  og  Præsten  tog  Afsked, 
medens  Nikolaj  trykkede  ham  en  Pengeseddel 
i  den  fede  Haand ;  en  anden  Seddel  blev  stukket 
til  Degnen,  der  slæbte  afsted  med  Røgelse- 
karret. 


*)  Salig  det  Menneske,  som  ikke  følger  de  Ondes  Raad 
og  ikke   vandrer  Syndens  Vej. 

Det  var  prægtigt  Solskin,  klar  og  klingrende 
Frost  om  Formiddagen  da  vi  fulgte  den  Gamle 
til  hendes  sidste  Hvilested 

Foran  den  tarvelige  Ligvogn  med  den  gule 
Kiste,  der  var  dækket  med  et  stærkt  slidt  Kirke- 
tæppe og  fire,  fem  Kranse,  gik  en  lille  bar- 
hovedet Dreng  med  Helgenbilledet;  det  var 
Sønnen  af  Husets  ældste  Gaardvogter.  Saa 
kom  de  tre  Sønner,  uden  Overtøj  i  den  bidende 
Kulde  —  det  havde  de  bragt  hen  til  den 
nærmeste  Pantelaaner  for  at  skaffe  sig  Penge 
til  Begravelsen;  den  ældste  bar  sin  Pelshue 
paa  Snur  paa  det  velfriserede  Hoved  med 
Skilningen  helt  ned  i  Nakken,  og  en  lille  Spad- 
serestok havde  han  i  Haanden.  Efter  dem  kom 
Dr.  B.  og  jeg,  og  to  Gaardvogtere  sluttede 
Toget. 

Vi  skulde  ud  til  Smolenski  Kirkegaarden, 
en  lang  Vej,  vist  over  en  halv  Mil. 

De  Mænd,  vi  mødte,  blottede  deres  Hoveder 
og  kastede  et  flygtigt  Blik  paa  det  bedrøve- 
lige Ligfølge,  Kvinderne  stod  stille  og  slog 
Korsets  Tegn. 

Vi  drejede  om  et  Hjørne  ind  i  en  afVas- 

Fra  Tsarens  Kige.  y 

sili  osstrovs*)  Sidegader  og  saa'  i  kort  Af- 
stand fra  os  en  Bataljon  af  det  finlandske 
Garderegiment,  der  kom  os  i  Møde  med  flyvende 
Faner  og  klingende  Spil.  Saa  snart  den  Højst- 
kommanderende  havde  faaet  Øje  paa  Ligtoget, 
blev  Musiken  afbrudt;  der  lød  et  Par  Kom- 
mandoraab,  og  Bataljonen  tog  Opstilling  langs 
den  ene  Side  af  Gaden.  Musiken  spillede  den 
Hilsen,  der  bruges  i  saadanne  Tilfælde,  medens 
Geværerne  præsenteredes,  og  Fanen  sænkedes 
—  det  var  den  sidste  Ære,  som  vistes  den 
gamle  Dames  Støv. 

Den  lille  Episode  greb  os  alle,  og  jeg 
kunde  høre,  hvor  Gaardvogterne,  der  fulgte 
efter  os,  sukkede  og  snøftede. 

Saa  kom  vi  da  endelig  til  en  af  de  fjernest 
liggende  Indgange  til  den  vældige  Kirkegaard. 
Bærerne  kom  Ligvognen  i  Møde,  løftede  Kisten 
ned  og  bar  den  videre  .  .  .  helt  langt  bort  fra 
de  banede  Veje ;  vi  vadede  i  Sne  til  højt  op 
over  Anklerne. 

—  »Hvor  langt  skal  vi  vel.  Doktor?« 
hviskede  jeg  til  min  Sidemand. 


*)  Vassili  Øen,    et    af  Hovedstadens    Kvarterer    paa    den 
nordlige  Nevabred. 

—  »Det  er  nok  ud  paa  de  Fattiges  Kirke- 
gaard. « 

Saaledes  forholdt  det  sig  virkelig  —  naa, 
dér  kan  man  jo  ligge  lige  saa  godt  som  paa 
de  Riges. 

Graven  var  opkastet,  Jorden  laa  paa  begge 
Sider,  blandet  med  Sne. 

Og  Kisten  sænkedes,  Præsten  kastede  de 
tre  Skovle  Jord  paa  og  fremsagde  en  sidste 
Bøn;  Sønnerne  hulkede,  og  vi  havde  alle  Taarer 
i  Øjnene. 

Begravelsen  var  til  Ende,  og  medens  Aleks- 
ander og  Leon  betalte  Præst  og  Degn,  Lig- 
bærerne, som  klagede  over,  at  de  havde  maattet 
bære  Kisten  saa  forskrækkelig  langt,  og  derfor 
forlangte  Drikkepenge,  og  Graverkarlene,  som 
mente,  at  der  tilkom  dem  noget  ekstra,  fordi 
Jorden  havde  været  saa  haardt  frosset,  gik 
Nikolaj  hen  til  Graven: 

—  »Ja,  ja,  stakkels  Moder!«  sagde  han 
med  taarekvalt  Stemme;  »nu  ligger  Du  dér 
paa  de  Fattiges  Kirkegaard  .  .  .  men  her  skal 
Du  ikke  blive,  det  lover  jeg  Dig.  Du  skal 
snart  blive  bragt  over  til  en  smukkere  og  hygge- 

7* 

ligere  Del  af  de  Dødes  Have,  og  vi  skal  rejse 
et  prægtigt  Mindesmærke  paa  Din  Grav« 

Men  hun  ligger  endnu  derude;  Sønnerne 
har  ikke  forstyrret  hendes  Fred. 

Doktoren  lod  sætte  et  lille  Kors  paa  hendes 
Grav;  der  staar  ikke  andet  paa  Korset  end 
)i884  —  En  Moder.« 


Lidt  om  det  russiske  Politi, 

Det  russiske  Politi  er  saare  mægtigt,  og 
det  er  sig  sin  Magt  bevidst. 

Der  var  en  Tid  —  det  er  endnu  kun  tolv, 
tretten  Aar  siden  —  hvor  hele  den  forfærde- 
lige, næsten  uindskrænkede  Myndighed,  der  var 
lagt  i  Politiets  Hænder,  var  koncentreret  i  den 
alment  frygtede,  saakaldte  »3dje  Afdeling«. 
Chefen  for  denne  kunde  gøre  omtrent  alt.  hvad 
han  vilde,  thi  han  kunde  —  selv  om  han  havde 
begaaet  den  største  Skændselsgerning  være 
sikker  paa  at  faa  Absolution  af  sin  eneste 
jordiske  Overordnede,  Selvherskeren,  naar  han 
blot  lod  sig  forstaa  med,  at  det  udelukkende  var 
Hensynet  til  Tsarens  personlige  Vel,  der  havde 
været  bestemmende  for  hans  Handlemaade. 
Man  indser  let,  at  den  Mand,  som  stod  i  Spidsen 

for  denne  »3dje  Afdeling«,  maatte  være  ud- 
styret med  alle  mulige  gode  Egenskaber  for 
aldrig  at  blive  fristet  til  at  misbruge  sin  Magt ; 
han  maatte  udmærke  sig  ikke  blot  ved  Ret- 
sindighed i  dette  Begrebs  mange  forskellige 
Afskygninger,  men  ogsaa  ved  Besindighed  — 
Egenskaber,  man  netop  altid  i  en  sørgelig  Grad 
har  savnet  hos  »3dje  Afdelings«  Enevoldsherrer. 
Hvem  vil  nogensinde  være  i  Stand  til  at 
opregne  al  den  Sorg  og  Fortvivlelse,  »3dje  Af- 
deling« har  foraarsaget  i  Tidernes  Løb ;  hvem 
vil  kunne  tælle  de  Ulykkelige  —  skyldige,  mis- 
tænkte og  uskyldige  —  der  er  blevet  under- 
kastede den  uværdigste  Behandling  i  Afde- 
lingens Lønkamre?  I  meget  væsentlig  Grad 
bærer  den  berygtede  »3dje  Afdeling«  ogsaa 
Ansvaret  for,  hvad  der  skete  den  13.  Marts 
1881,  Mordet  paa  Kejser  Aleksander,  skønt 
dens  eneste  raison  d'cti-e  jo  netop  var  Om- 
sorgen for  Kejserens  Liv.  De  blodige  Uret- 
færdigheder, den  havde  begaaet  i  Løbet  af 
mangfoldige  Aar,  havde  ganske  naturligt  avlet 
Had  og  grænseløs  Forbitrelse  overalt  i  Befolk- 
ningen, og  under  de  store  Nihilistprocesser  i 
1 88 1,  1882  og  1883  blev  det  tiifulde  godtgjort, 

at  ikke  blot  Vera  Sassulitsch's  Mordforsøg  paa 
Politifræfekten,  General  Trepov.  Garderofficeren 
Graftschinskis  Mord  paa  General  Mésentsev, 
Chef  for  »3dje  Afdeling«,  Mordforsøget  paa 
General  Drenteln,  Chef  for  »3dje  Afdeling«, 
Sukovskis  Mord  paa  Fyrst  Krapottkin,  Gu- 
vernør i  Kharkov,  Kultérins  Mord  paa  General 
Strélnikov,  Guvernør  i  Odessa,  men  at  ogsaa 
selve  Kejsermordet  kan  føres  tilbage  til,  hvad 
Politiet  og  da  navnlig  »3dje  Afdeling«  havde 
forbrudt. 

En  af  de  første  Regeringshandlinger,  den 
retsindige  Aleksander  III.  foretog  sig,  var  da 
ogsaa   at   ophæve  denne  berygtede  Institution 

—  i  alt  Fald  af  Navn;  den  findes  dog  endnu, 
skønt  den  ganske  vist  ikke  længer  arbejder 
saa  plumpt  og  brutalt  som  før  1881. 

Det  vilde  føre  alt  for  vidt,  hvis  jeg  her 
vilde  gaa  meget  i  Enkeltheder,  men  som  Eks- 
empel paa ,  hvad  der  kunde  hænde ,  og 
hvad  der  i  »den  gode  gamle  Tid«  —  det  vil 
sige   for  endnu   blot  tretten,  fjorten  Aar  siden 

—  ogsaa  hændte  hver  eneste  Dag,  skal  jeg  dog 
anføre,  hvorledes  det  gik  en  brav  dansk  Dame, 
der  i  en   længere  Aarrække   havde   levet   som 

Sproglærerinde  i  Rusland  og  paa  den  Tid  var 
bosat  i  St.  Petersborg. 

En  Dag  indfandt  en  civilklædt  Herre  sig 
hos  hende  og  legitimerede  sig  som  Afsending 
fra  »3dje  Afdeling« ;  han  anmodede  hende  om 
øjeblikkeligt  at  følge  med  uden  i  Forvejen  at 
underrette  nogen  som  helst  om,  hvor  hun  skulde 
hen.  Den  ulykkelige  Dame  begyndte  at  ryste 
over  hele  Legemet,  og  hun  var  nær  ved  at 
segne  af  Rædsel;  stærkere  Naturer  end  en 
Kvindes  kunde  blive  rystede  ved  at  modtage 
en  Tilsigelse  om  at  møde  i  den  hemmeligheds- 
fulde Afdeling  henne  paa  Fontankakajen. 

Forgæves  søgte  hun  at  udfritte  Budbring- 
eren om,  hvad  der  vel  kunde  være  i  Vejen; 
han  svarede  ganske  ligegyldig: 

—  -dJu  ne  magii  snatj\'{.  (Det  kender  jeg 
ikke  noget  til).  Hun  skulde  blot  skynde  sig 
at  komme  med. 

En  Time  efter  befandt  hun  sig  i  et  tarve- 
ligt møbleret  Værelse  ude  i  den  lange,  gul- 
malede  Bygning,  hvor  »3dje  Afdeling«  havde 
sine  Lokaler,  og  man  betydede  hende,  at  hun 
kunde  sætte  sig  ned  paa  en  af  de  klæde- 
betrukne  Træbænke.     Da  der  var  gaaet  nogle 

Minuter,  der  forekom  den  Ulykkelige  som  en 
Evighed,  blev  en  Dor  aabnet.  og  hun  blev 
anmodet  om  at  træde  nærmere ;  endnu  to  andre 
tunge  Dore  aabnedes  og  lukkede  sig  igen  efter 
hende,  og  hun  befandt  sig  Ansigt  til  Ansigt 
med  Afdehngens  frygtede  Chef  Han  be- 
falede, at  hun  skulde  stille  sig  hen  midt  paa 
Gulvet,  paa  et  Sted,  der  var  omhegnet  af  et 
lavt  Rækværk,  men  aabent  hen  mod  Chefens 
Plads. 

Hun  adlod  mekanisk. 

Chefen  tilkastede  hende  et  raat  og  spottende 
Blik  og  sagde   derefter  paa  Fransk  til  hende: 

—  »De  har  iforgaars  Aftes,  da  De  var  i 
Besøg  hos  FamiHen  X.,  ladet  falde  nogle  ufor- 
sigtige Ord.« 

—  2>Det  maa  være  en  Fejltagelse,  Deres 
Ekscellence  .  .  .  .« 

»Naar  jeg  siger :  Ja,  kan  det  ikke  nytte, 
at  De  siger:  Nej  —  nu  skal  De  faa  en  lille 
Overhaling,  som  vil  være  Dem  til  stor  Gavn 
i  Fremtiden;  det  vil  lære  Dem  at  passe  bedre 
paa  Deres  Mund.« 

Han  stampede  med  Foden  i  Gulvet,  og  i 
samme  Øjeblik  forsvandt  den  ulykkelige  Dame, 

idet  den  Faldlem,  hvorpaa  hun  stod,  sank  om- 
trent to  Alen  ned  under  Gulvet,  medens  hendes 
Klæder  brutalt  blev  trukne  op,  idet  de  nemlig 
under  Sænkningen  hagede  sig  fast  til  nogle 
Kroge,  som  var  anbragte  dér  til  det  samme, 
og  der  blev  nu  af  usynlige  Bødler  tildelt  hendes 
halvt  blottede  Legeme  en  Snes  Slag  Knut. 
Da  dette  var  besørget,  gik  Lemmen  op  igen. 

—  »Pas  nu  en  anden  Gang  bedre  paa 
Deres  Tunge!«  sagde  Chefen,  »og  endnu  ét: 
hvis  De  blot  med  et  Ord  eller  den  ringeste 
Hentydning  lader  nogen  ane,  hvad  der  nu  er 
sket,  skal  De  ikke  slippe  saa    let    som    idag.« 

Den  mishandlede  Dame  var  som  vanvittig 
af  sjælelige  og  legemlige  Smerter  og  kunde  ikke 
faa  et  Ord  over  sine  Læber. 

Chefen  ringede  paa  sin  Bordklokke,  og  den 
stakkels  Kvinde  blev  ført  ud  og  anmodet  om 
straks  at  begive  sig  hjem. 

Den  raa  Mishandling,  hun  saaledes  havde 
været  Genstand  for,  kastede  hende  paa  Syge- 
lejet, og  det  varede  længe,  før  hun  igen  blev 
i  Stand  til  at  passe  sin  Dont;  først  mange  Aar 
efter  vovede  hun  at  tale  om,  hvad  der  var 
passeret  hende. 

»Statspolitiets  Departement«  —  saaledes 
kaldes  den  tidligere  »3dje  Afdeling«  nu  offi- 
cielt —  er  fremdeles  en  meget  vigtig  Institu- 
tion. Chefen  for  dette  Departement  fører  ikke 
blot  Kontrol  med  alle  Rigets  Politimyndig- 
heder, men  har  ogsaa  under  sig  hele  det  tal- 
rige Gendarmeri  og  hele  det  hemmelige  Politi, 
baade  i  og  uden  for  Rusland.  Man  vil  allerede 
heraf  kunne  slutte  sig  til,  at  det  let  kan  komme 
til  Rivninger  mellem  Statspolitiet  og  de  lokale 
Politimyndigheder,  idet  ethvert  af  de  to  Partier 
mangen  Gang,  naar  noget  gaar  skævt,  søger 
at  kaste  Skylden  over  paa  det  andet  og  paa 
dettes  »utidige  Indblanding«,  medens  de  til 
Gengæld  begge  soger  at  tilegne  sig  Æren, 
naar  et  eller  andet  Kup  lykkes. 

Denne  Antagonisme  træder  naturligvis 
stærkest  frem  i  selve  St.  Petersborg,  da  de  to 
rivaliserende  Magter  her  kommer  i  daglig  Be- 
røring med  hinanden,  og  da  Hovedstadens  Po- 
litipræfekt, navnlig  naar  Kejserhoffet  residerer 
i  Anitschkov-Paladset,  bærer  et  tungt  Ansvar 
for  Kejserfamiliens  Sikkerhed  men  ogsaa  er 
udstyret  med  særlig  stor  Magtfuldkommenhed. 

»Statspolitiets   Departement«,    hvis    første 

Opgave  det  er  at  vaage  over  Kejserens  og 
Rigets  Sikkerhed,  er  som  et  Edderkoppenet, 
der  er  spundet  over  hele  det  vældige  Land ;  fra 
enhver  af  Ruslands  Stæder,  ja  næsten  fra  en- 
hver Landsby  løber  der  Traade,  fine,  næppe 
synlige  Traade  ind  i  Nettets  Midte,  og  i  Midten 
sidder  Edderkoppen,  Departementets  Chef  eller 
»Chefen  for  Gendarmeriet«  som  han  i  Alminde- 
lighed kaldes. 

Det  er  utrolige  Summer,  som  opsluges  af 
Statspolitiet :  det  kan  faktisk  bruge  saa  meget, 
det  vil,  thi  hvem  vilde  driste  sig  til  at  gøre 
Indvendinger  eller  vise  sig  smaalig,  naar  det 
forlanger  nogle  faa  Millioner  Rubler  ekstra- 
ordinært for  bedre  at  kunne  være  i  Stand  til 
at  hindre  farlige  Udbrud  af  den  stærke  Mis- 
fornøjelse, der  hersker  i  Samfundets  brede 
Lag? 

Statspolitiets  Departement  har  Tusinder  af 
kraftige  Hænder  og  skarpe  Øjne  til  sin  Raadig- 
hed.  Hænderne  er  Gendarmerne,  et  virkeligt 
Elitekorps,  kommanderet  af  særligt  dygtige 
Officerer  og  Underofficerer,  der  har  staaet  deres 
Prøve,  og  det  er  med  en  fortræffelig  Organi- 
sation spredt  over  hele  Riget ;    Øjnene    er  de 

hemmelige  politiske  Agenter,  der  ligeledes  er 
spredte  over  hele  Landet,  og  som  ogsaa  virker 
paa  mange  forskellige  Steder  i  Udlandet,  navn- 
lig i  Paris,  London,  Geneve,  Ziirich  m.  fl.,  med 
andre  Ord  i  de  Byer,  hvor  Tallet  af  russiske 
Emigranter  er  stort,  eller  hvor  der.  saaledes  som 
her  i  Kobenhavn,  paa  Grund  af  Kejserfamiliens 
jævnlige  Besøg  er  særlig  Anledning  til  at  vise 
Aarvaagenhed. 

Det  politiske  Politi  er  udmærket  organiseret, 
og  hertil  kommer,  at  det  virkelig  er  et  hemme- 
ligt Politi;  der  er  noget  mystisk  ved  den  hele 
Organisation,  og  man  maa  ikke  tro,  at  f.  Eks. 
i  St.  Petersborg  alle  Statspolitiets  hemmelige 
Agenter  kender  hverandre:  de  findes  overalt, 
i  de  eleganteste  Saloner  og  i  de  tarveligste 
Skænkestuer ;  Statspolitiet  underholder  vel- 
lønnede Spioner,  der  tilhorer  de  højeste  Rang- 
klasser og  er  stærkt  dekorerede  baade  for  og 
bag,  men  det  anbringer  ogsaa  sine  Agenter 
som  Kammertjenere  og  Kammerjomfruer  hos 
fornemme  og  rige  Familier,  som  Opvartere 
baade  i  de  fineste  og  simpleste  Restauranter, 
som  Støvlepudsere  eller  som  Stuepiger  i  jævnere 
Familier    og    navnlig    i    niaisons  garnies.,  hvor 

den  studerende  Ungdom  holder  til.  Det  kan 
nemlig  være  baade  nyttigt  og  interessant  at 
vide  god  Besked  med,  hvad  der  bliver  sagt 
baade  om  det  ene  og  det  andet;  det  kan  jo 
heller  ikke  være  nogen  Skade  til  at  kaste  et 
Blik  i  de  Breve,  der  kommer  til  eller  afsendes 
af  en  stor  Ekscellence  eller  en  lille  Student, 
naar  den  ene  eller  den  anden  af  dem  har  til- 
draget sig  Statspolitiets  Opmærksomhed,  og 
en  af  de  væsentligste  Grunde  til,  at  saa  mange 
Breve  gaar  tabt  saavel  i  Rusland  selv  som 
mellem  dette  og  Udlandet,  er  netop  Statspoli- 
tiets utrolige  Nysgerrighed  »i  Tsarens  Navn«. 
Det  fortjener  at  nævnes,  fordi  det  er  be- 
tegnende for  den  elskværdige  Ugenerthed,  hvor- 
med Statspolitiet  optræder,  at  de,  der  udlejer 
»møblerede  Værelser«  —  noget,  som  kun 
tilstedes  efter  Ansøgning  —  maa  forpligte 
sig  til  at  have  dobbelt  Sæt  Nøgler  til  alle 
Møbler,  der  kan  aflaases;  det  ene  Sæt  faar 
Lejeren,  det  andet  Sæt  holdes  til  Disposition 
for  højere  Uvedkommende,  naar  de  en  Dag 
faar  Lyst  til  at  kigge  hdt  i  den  paagældende 
Lejers  Skuffer  og  Skabe,  uden  at  de  derfor  be- 
høver  at  gøre  enten  ham    selv    eller    Smeden 

Ulejlighed.  Overordentlig  hensynsfuldt,  som 
man  ser. 

Denne  Trafik  med  Breve  og  Gemmer  er 
imidlertid  ikke  længer  nogen  Hemmelighed,  og 
nu  er  det  kun  nyankomne  eller  meget  godtroende 
Mennesker,  der  indenfor  Ruslands  Grænser  be- 
tror Breve  eller  Skrivebordsskuffer  deres  Hemme- 
ligheder. 

Blot  faa  Dage  efter  at  jeg  i  sin  Tid  var 
kommen  til  St.  Petersborg,  stod  jeg  om  Efter- 
middagen sammen  med  den  bekendte  stock- 
holmske Teaterintendant  Henrik  C.  og  hans 
Brud  ude  i  den  zoologiske  Have ;  vi  skulde  købe 
Biljetter  til  en  ForestiUing,  og  der  var  temme- 
lig stærk  Trængsel.  Pludselig  saa'  jeg  en 
Haand,  der  ganske  langsomt  og  forsigtigt  gled 
ned  i  min  Brystlomme,  hvori  jeg  havde  en 
Del  Breve  og  Fotografier.  Jeg  blev  en  Smule 
forbavset  over  denne  Ugenerthed  men  greb 
derefter  med  venstre  Haand  fat  i  den  ube- 
kendte Arm  og  slap  den  ikke,  før  jeg  havde 
fundet  Ejermanden,  som  stod  lige  bag  ved  mig ; 
saa  faldt  min  højre  Haand  kærtegnende  paa 
hans  Kind,  og  hans  Kasket  fløj  et  godt  Stykke 
bort.     Mine  svenske  Venner  forstod  i  Øjeblikket 

slet  ikke,  hvad  der  gik  af  mig,  og  de  Om- 
staaende,  der  ligeledes  havde  hørt  Smældet,  var 
ved  at  tage  mig  det  fortrydeligt  op ;  da  de 
imidlertid  saa',  at  Fyren,  der  havde  villet  under- 
søge mine  Lommer,  hurtigt  samlede  sin  Kasket 
op  og  endnu  hurtigere  forsvandt  i  Mængden 
uden  i  mindste  Maade  at  protestere  mod  den 
ublide  Medfart,  han  havde  lidt,  kunde  de  nok 
omtrent  forstaa,  hvad  der  var  foregaaet,  og 
de  lo  hjerteligt  af  den  stakkels  Fyr. 

Jeg  har  Grund  til  at  tro,  at  jeg  her  ikke 
havde  at  gøre  med  en  Lommetyv,  men  at 
højere  Magter  af  en  eller  anden  Grund  havde 
ønsket  at  komme  i  Besiddelse  af  de  omtalte 
Breve  og  Fotografier.  Saa  meget  er  i  ethvert 
Tilfælde  sikkert,  at  de  næste  Dag,  medens  jeg 
var  ude,  forsvandt  af  den  Skrivebordsskuffe, 
hvor  jeg  havde  lagt  dem  ned,  medens  forskel- 
lige Sager,  der  laa  i  samme  Skuffe  og  i  absolut 
højere  Grad  maatte  have  interesseret  en  al- 
mindelig Tyv,  laa  urørte  paa  deres  Plads. 

Som  i  enhver  velordnet  despotisk  Stat 
(meget  kompetente  Folk  har  forsikret  mig, 
at  Ordet  »despotisk«  slet  ikke  behøver  at  staa 

der)  findes  naturligvis  ogsaa  i  Rusland  et 
cabinet  noir,  der  sorterer  under  Statspolitiet, 
og  hvor  alle  mistænkelige  Breve,  man  kan  faa 
fat  i,  bliver  indlagte  til  Observation  og  under- 
kastede en  passende  Behandling.  Det  er  mig 
ikke  bekendt,  hvilken  Behandlingsmaade  der 
følges  i  andre  Landes  »sorte  Kabinetter«,  men  i 
St.  Petersborg  gaar  det  til  paa  følgende  Maade : 
Hvis  det  Brev,  der  skal  undersøges,  kun 
er  lukket  paa  vanlig  Maade  ved  Hjælp  af 
Gummeringen,  lader  man  en  ganske  fin  Damp- 
straale  virke  nogle  Sekunder  paa  Luknings- 
stedet,  og  Fligen  lader  sig  da  straks  aabne; 
er  Konvoluten  derimod  forseglet,  sætter  man 
sig  i  Besiddelse  af  Indholdet  enten  ved  at 
skære  den  ene  Side  op  med  en  overordentlig 
fin  og  skarp  Kniv,  og  senere  lukker  man  den 
igen  ved  Hjælp  af  et  særligt  Klæbemiddel, 
eller  ogsaa  gaar  man  dristigt  løs  paa  Seglet. 
Først  klipper  man  et  Stykke  —  omtrent  af 
Størrelse  som  Seglet  —  af  en  Folieplade,  der 
har  Tykkelse  som  tyndt  Pap,  lægger  Stykket 
ovenpaa  Seglet,  og  ved  et  rask  Slag  med  en 
lille  Trækølle  opnaar  man  at  faa  et  upaaklage- 
ligt    Aftryk    af    Vaabnet    eller   Bogstaverne    i 

Fra  Tsarens  Rige.  8 

Seglet;  naar  dette  er  gjort,  retter  man  med 
et  Blæserør  Flammen  fra  en  lille  Spiritus- 
lampe mod  Lakket,  der  øjeblikkeligt  bliver 
blødt  og  derpaa  behændigt  løsnes  af  Opera- 
tøren, hvorefter  Gummeringen  opløses  som 
ovenfor  omtalt.  Naar  Brevet  er  læst  og  igen 
lagt  i  Konvoluten,  lukkes  denne  først  med 
Gummi,  derpaa  med  Lak,  og  Foliestykket, 
der  imidlertid  er  blevet  tilklippet  og  anbragt 
paa  et  lille  Haandtag,  benyttes  som  Signet. 
Pænt  og  propert  Arbejde,  som  man  ser;  ingen 
professionel  Tyv  kunde  gøre  det  smukkere  end 
Regeringens  Embedsmænd. 

Indeholder  Brevene  noget,  som  kan  være 
af  Betydning ,  kopieres  de ,  inden  de  igen 
lægges  paa  deres  Plads  —  eller  de  opbevares 
i  Original. 

For  nogle  Aar  siden,  det  var  i  1888, 
hændte  der  et  lille  Uheld  med  et  Brev,  adresseret 
til  den  for  nylig  afdøde  Sir  Robert  Morier, 
som  den  Gang  var  Englands  Ambassadør  i 
St.  Petersborg ;  Brevet  kom  meget  rigtig  Adres- 
saten i  Hænde,  rigtignok  med  en  lille  For- 
sinkelse —  men  saa  til  Gengæld  in  duplo! 
Statspolitiet  interesserer  sig  nemlig  stærkt  for 

Meddelelser  fra  og  til  Ambassader  og  Gesandt- 
skaber i  St.  Petersborg,  og  er  det  paa  nogen 
Maade  muligt,  maa  disse  lægge  Vejen  om  ad 
det  sorte  Kabinet.  Brevet  til  Sir  Robert  var 
ogsaa  kommet  derhen,  var  blevet  aabnet  og 
læst,  og  man  havde  fundet  dets  Indhold  saa 
interessant,  at  der  var  taget  en  Afskrift  af  det 
....  men  i  Hastværket  havde  man  saa  lagt 
Kopien  med  ind  i  Konvoluten,  da  man  gjorde 
Brevskabet  i  Stand  til  Viderebesørgelse ! 

Sir  Robert,  som  ikke  var  nogen  over- 
vættes blid  og  elskværdig  Mand,  tog  denne 
lille  Indiskretion  meget  ilde  op  og  lod  sin 
Vrede  gaa  ud  over  Generaldirektøren  for  Post- 
og  Telegrafvæsenet,  General  Besak,  der  egent- 
lig var  temmelig  uskyldig  i  Sagen,  men  dog 
lovede,  at  »det«  ikke  oftere  skulde  ske. 

Hvad  han  mente  med  dette  »det,«  var  ikke 
ganske  indlysende  for  Sir  Robert;  betød  det, 
at  Breve  ikke  oftere  skulde  blive  aabnede,  eller 
blot,  at  man  en  anden  Gang  nok  skulde 
passe  paa,  at  Kopien  ikke  blev  lagt  ned  i 
Konvoluten  ? 

En  anden  Gang,  omtrent  paa  samme  Tids 
punkt,  hændte  det.  at  et  Brev  fra  S\ejts  ådres- 

seret  til  det  danske  Gesandtskab  i  St.  Peters- 
borg, ved  Aabningen  viste  sig  at  indeholde 
adskillige  ubenyttede  russiske  Frimærker.  Af- 
senderen oplyste  senere,  at  det  ikke  var  ham, 
der  havde  lagt  dem  i  Brevet;  han  havde  aldrig 
haft  ubrugte  russiske  Frimærker  i  sit  Eje. 
Det  kan  saaledes  kun  være  gaaet  til  med  officielt 
Hekseri. 

Der  kunde  anføres  mange  Eksempler  af 
samme  Art. 

Det  er  ikke  blot  i  St.  Petersborg,  at  der 
findes  »sort  Kabinet;«  ogsaa  i  alle  større  Pro- 
vinsstæder er  der  oprettet  Etablissementer  af 
dette  Slags,  og  de  forskellige  Kabinetschefer, 
hvad  enten  det  nu  er  Guvernøren,  Politipræ- 
fekten eller  Politimesteren,  har  indført  hver  sin 
Arbejdsmetode. 

Som  om  det  var  den  mest  ligefremme  og 
uskyldige  Ting  af  Verden  har  en  Gang  en 
Dame,  som  var  gift  med  Politipræfekten  i  en 
af  Sydruslands  største  Stæder,  ved  Qnjive  dclock 
tea  ikke  uden  Stolthed  betroet  mig,  at  hendes 
Mand  aabnede  mistænkelige  Breve  paa  en  langt 
bedre  og  hurtigere  Maade,  end  man  brugte  i 
St.  Petersborg. 

—  »Det  er  saa  let,  saa  let,  naar  man  blot 
véd,  hvordan  man  skal  bære  sig  ad.«  Og 
hun  lod  bringe  Papir.  Konvolut.  Lak  og  Lys, 
og  et  Øjeblik  efter  laa  det  sammenfoldede 
Papir  i  Konvoluten.  og  denne  var  forseglet. 
Hun  stak  en  ganske  smal  Papirkniv  ind  under 
en  af  Konvolutens  Flige ,  fik  med  stor  Be- 
hændighed Brevpapiret  til  at  vikle  sig  om  den 
smalle  Klinge  og  trak  det  derpaa  ud  med  et 
allerkæreste  Smil. 

—  »Det  er  saa  let,  saa  let!«  lo  hun  og 
anbragte  igen  Papiret  paa  dets  Plads  i  Kon- 
voluten. 

Hun  vidste  saa  paafaldende  god  Besked 
med  alt,  hvad  der  foregik  i  Staden,  selv  af  den 
aller  intimeste  Art.  at  jeg  havde  hende  stærkt 
mistænkt  for  at  være  den  egentlige  Kabinets- 
chef og  for  at  tilbringe  en  ikke  ringe  Del  af 
sin  Tid  med  saadant  Haandarbejde. 

Ogsaa  Telegrammer  er  underkastede  stærk 
Kontrol  fra  Statspolitiets  Side.  Jeg  vil  slet 
ikke  tale  om,  at  ethvert  Telegram,  der  inde- 
holder blot  den  svageste  Antydning  af  Politik 
ganske  roligt  bliver  liggende,  indtil  det  har 
behaget  Hr.    Telegrafcensoren    at  afgøre,    om 

det  nu  ogsaa  gaar  an  at  lade  Telegrammet 
passere,  eller  om  det  dog  ikke  skulde  være 
mere  betryggende  at  lade  det  blive  ubesørget ; 
Telegrammer,  der  indtræffer  til  eller  afsendes 
af  de  udenlandske  Ambassader  og  Gesandt- 
skaber i  St.  Petersborg,  bliver  uden  Undtagelse 
kopierede  og  derpaa  underkastede  en  ind- 
gaaende  Granskning  i  et  særligt  Kabinet,  hvori 
der  er  ansat  Folk,  som  udmærker  sig  ved  en 
paafaldende  Evne  til  at  knække  de  haardeste 
Nødder  og  tyde  de  vanskeligste  Runer.  En 
af  Ruslands  mest  bekendte  Diplomater  har  en 
Gang  forsikret  mig,  at  der  i  Ordets  egent- 
ligste Forstand  ikke  eksisterer  nogen  Hemme- 
lighed for  disse  Dechiffrører,  og  det  er  meget 
muligt,  at  det  virkelig  forholder  sig  saa;  der 
er  da  heller  ingen  af  de  udenlandske  Regeringer, 
som  benytter  Telegrafen,  naar  de  har  særlig 
vigtige  Meddelelser  at  gøre  deres  Repræsen- 
tanter i  St.  Petersborg,  og  selvfølgeligt  vogter 
disse  sig  ogsaa  for  at  sende  deres  Regeringer 
betydningsfulde  Efterretninger  pr.  Telegraf, 
selv  om  Depechen  er  skrevet  efter  det  mest 
fortrinlige  Ciffersystem ;  det  er  sikrere  at  af- 
sende Kurér  med   det  vigtige  Budskab.     Selv 

Telegrammer,  der  er  skrevne  paa  almindeligt 
Sprog,  kommer  i  Kopi  op  til  Dechiffrérkabi- 
nettet,  saa  snart  Modtageren  eller  Afsenderen 
er  Ambassadør  eller  Gesandt:  det  kunde  jo 
dog  være,  at  der  laa  en  epokegørende  Stats- 
hemmelighed skjult  i  de  tilsyneladende  uskyl- 
dige Ord. 

Jeg  husker,  at  jeg  en  Gang  i  Juli  Maaned, 
da  jeg  fra  St.  Petersborg  tog  over  til  Stock- 
holm, havde  lovet  en  af  de  udenlandske  Ge- 
sandter at  sende  ham  en  Kasse  levende  Hummere 
fra  Sverigs  Hovedstad ;  ingen  af  os  vidste  eller 
erindrede  i  Øjeblikket,  at  de  svenske  Hummere 
netop  da  havde  Fredetid,  Da  jeg  ved  An- 
komsten til  Stockholm  var  bleven  belært  herom, 
telegraferede  jeg  et  Par  Ord  desangaaende  til 
vedkommende  Gesandt: 

•i>Pcche  de  Iiomards  actuellemeni  prohibée\ 
rcconnnencera  septembre.  'i- 

Da  jeg  senere  kom  tilbage  til  St.  Peters- 
borg, fik  jeg  at  vide,  at  disse  Hummere  var 
blevet  serverede  for  Dechififrørerne,  og  at  de 
havde  tygget  længe  og  vel  paa  dem,  før  de 
var  blevet  overbeviste  om,  at  de  indeholdt 
mindre  end  ingenting. 

I  Parentes  skal  jeg  bemærke,  at  denne 
Ordning  med  Telegramcensur  og  Dechififrør- 
afdeling.  som  man  vel  kan  tænke,  undertiden 
er  i  høj  Grad  generende  for  de  stakkels  Korre- 
spondenter, og  man  maa  undskylde  dem,  naar 
de  bliver  tvungne  til  at  anvende  List  for  at 
frigøre  sig  for  det  besværlige  Formynderskab ; 
enhver  af  dem  følger  sin  egen  Metode  og 
holder  den  saa  vidt  muligt  hemmelig  —  ogsaa 
for  sine  Kolleger. 

Da  jeg,  allerede  kort  efter  at  jeg  havde 
begyndt  min  Virksomhed  i  St.  Petersborg, 
indsaa,  at  det  i  mange  Tilfælde  kun  vilde 
medføre  Tidsspilde,  om  jeg  betroede  den 
kejserlig  russiske  Telegraf  mine  Meddelser  til 
Udlandet ,  rejste  jeg  over  Grænsen  og  en- 
gagerede Agenter  i  Eydkuhnen,  Gumbinnen, 
Insterburg,  Tilsit  og  Konigsberg ;  til  dem  kunde 
jeg  da,  naar  som  helst  det  var  nødvendigt, 
sende  mine  Meddelelser  i  anbefalet  Brev  og 
med  Paaskrift  »Durch  Eilboten  bestellbar« ;  de 
fik  da  Brevet  faa  Øjeblikke  efter  Postens  An- 
komst og  var  forpligtede  til  uden  Ophold  at 
afsende  Telegrammerne  efter  opgiven  Adresse. 
Jeg  véd,  at    disse    Breve    gentagne    Gange  er 

blevet  aabnede  undervejs,  men  de  er  dog  altid 
indtrufne  uden  Forsinkelse. 

I  Marts  1885,  den  Gang  da  en  Krig  mellem 
England  og  Rusland  i  Anledning  af  det 
afghanske  Spørgsmaal  en  Tid  lang  syntes  uund- 
gaaelig,  sendte  et  stort  vesteuropæisk  Blad  en 
betroet  Mand  til  St.  Petersborg,  udelukkende 
for  at  overbringe  mig  det  ene  Eksemplar  af 
en  Telegrafkode.  det  havde  ladet  udarbejde 
specielt  med  den  ventede  Krig  for  Øje.  Vi  fik 
den  Gang  kun  stakket  Glæde  af  vor  Snedig- 
hed :  der  blev  kun  ekspederet  et  eneste  Tele- 
gram ved  Hjælp  af  denne  Kode;  det  Telegram, 
jeg  havde  sendt  vedkommende  Blad,  indeholdt 
nemlig  en  militær- politisk  Nyhed  af  saa  stor 
Betydning,  at  Redaktionen  ikke  vovede  at 
trykke  det,  førend  den  havde  faaet  Depechens 
rigtige  Affattelse  yderligere  bekræftet  af  mig. 
Den  telegraferede  derfor  til  mig:  »Følgende 
Telegram  modtaget  (derpaa  blev  min  Med- 
delelse ordlydende  gengivet);  er  Gengivelsen 
nøjagtig  ?«  Jeg  svarede  med  et  eneste  Ord,  og 
Meddelelsen  vakte  næste  Morgen  en  ikke 
ringe  Opsigt,  men  uheldigvis  havde  denne  Tele- 
grafering tiltrukket  sig  Censurens  Opmærksom- 

hed,  og  om  Formiddagen  fik  jeg  Besøg  af 
en  af  Telegrafchefens  Sekretærer,  der  gjorde 
mig  bekendt  med,  at  man  havde  opdaget,  at 
jeg  den  foregaaende  Aften  havde  benyttet  en 
Kode  til  Afsendelse  af  Meddelelser  til  et  uden- 
landsk Blad.  Da  dette  stred  mod  de  gældende 
Bestemmelser  for  Telegrafering  i  Rusland,  skulde 
han  fra  Telegrafchefen  anmode  mig  om  at  faa 
denne  Kode  udleveret;  man  vilde  da  besørge 
den  afskrevet,  og  saa  vilde  der  i  Fremtiden 
ikke  være  noget  til  Hinder  for,  at  jeg  be- 
nyttede den  til    mine  telegrafiske  Meddelelser. 

Jeg  kunde  imidlertid  ikke  imødekomme 
denne  Anmodning,  man  havde  rettet  til  mig, 
men  foretrak  at  tage  Koden  frem  og  kaste  den 
paa  Ilden  i  Telegrafsekretærens  Nærværelse. 

Senere  udarbejdede  jeg  selv  en  ny  praktisk 
Kode  og  afsendte  det  ene  Eksemplar  af  den 
til  Udlandet,  for  Forsigtigheds  Skyld  dog  ikke 
pr.  Brevpost  men  indesluttet  i  en  Pakkasse 
med  dobbelt  Bund.  Indpakningen  var  besørget 
saaledes,  at  ingen  Uvedkommende  vilde  være 
i  Stand  til  at  skille  de  to  Bunde  ad  uden  at 
sønderrive  et  Haar,  der  var  slaaet  om  Koden. 
Først  da  jeg  kunde  beregne,  at  Pakken  lykke- 

lig  og  vel  maatte  være  naaet  over  Grænsen, 
sendte  jeg  Modtageren  den  fornødne  Brugs- 
anvisning til  forsigtig  at  fjerne  den  løse  Bund. 
Haaret  var  ikke  sønderrevet,  og  jeg  havde  saa- 
ledes  den  forønskede  Sikkerhed  for,  at  der  ikke 
undervejs  var  blevet  taget  nogen  Kopi  afKoden. 

Statspolitiets  hemmelige  Agenter  rekru- 
teres, som  ovenfor  antydet,  fra  alle  Samfundets 
Las;  de  vaager  med  den  største  Omhu  over 
ikke  at  blive  røbede  som  Spioner,  dels  fordi 
de  i  saa  Tilfælde  vilde  se  deres  Virksomhed 
vanskeliggjort,  dels  fordi  de  véd,  at  saa  godt 
som  hele  deres  Omgangskreds  vilde  trække  sig 
tilbage  fra  dem.  Politimennesker  er  ikke  vel 
anskrevne  i  den  russiske  Befolkning,  hverken 
i  de  højere  eller  i  de  lavere  Lag,  men  Med- 
lemmer af  det  hemmelige  Politi  er  ligefrem  for- 
agtede. Dette  er  ogsaa  en  af  Grundene  til,  at 
der,  i  alt  Fald  indtil  for  ganske  faa  Aar  siden, 
kun  var  et  forholdsvis  meget  ringe  Antal  Russere 
ansatte  i  det  hemmelige  Politi,  hvorimod  der 
var  en  overordentlig  stor  Mængde  Mænd  og 
Kvinder  af  israelitisk  og  polsk  Oprindelse. 

Som  anført  har  det  russiske  Statspoliti  Af- 

delinger  rundt  om  i  Udlandet,  og  det  er  disses 
Pligt  at  holde  Øje  med  alle  urolige  Elementer 
af  russisk  Nationalitet,  og  Afdelingernes  Agenter 
kan  undertiden  have  nok  at  gøre,  ligesom  de 
til  enhver  Tid  maa  være  belavede  paa  med 
faa  Timers,  maaske  endog  kun  Minuters  Varsel 
at  foretage  en  Rejse  tværs  gennem  Europa 
eller  over  Atlanterhavet,  blot  for  at  skafife  sig 
Underretning  om,  hvad  Maalet  vel  kan  være 
med  et  eller  andet  af  disse  urolige  Elementers 
pludselige  Afrejse.  Der  kunde  anføres  adskillige 
Eksempler  paa,  hvorledes  Agenter,  henhørende 
til  Afdelingerne  i  Paris  og  London,  i  den  ellevte 
Time  har  faaet  Meddelelse  om,  at  denne  eller 
hin  bekendte  russiske  Revolutionær  var  ved  at 
afrejse  til  Rusland  i  hemmeligt  Øjemed  og  med 
falsk  Pas,  og  Agenten  har  da  akkurat  haft  Tid 
nok  til  at  naa  Banegaarden  og  derpaa  at  følge 
Vedkommende  som  hans  Skygge,  indtil  han 
havde  overskredet  den  russiske  Grænse  og 
straks  derefter  var  blevet  fængslet,  hvis  man 
da  ikke  var  saa  fornuftig  at  lade  ham  fort- 
sætte sin  Rejse  i  den  Formening,  at  ingen 
havde  fattet  Mistanke,  idet  man  jo  derved  kunde 
opnaa  at  lære  hans  Forbindelser  at  kende. 

Der  kunde  ogsaa  anføres  Eksempler  paa, 
hvorledes  hemmelige  Agenter  i  Svejts  og  Øst- 
rig ved  Underfundighed  har  bemægtiget  sig 
en  Revolutionær,  hvis  Udlevering  den  russiske 
Regering  ikke  havde  kunnet  opnaa,  og  hvor- 
ledes de  har  transporteret  ham  over  den  russiske 
Grænse  i  bedøvet  Tilstand  og  udgivende  ham 
for  en  dødssyg  Slægtning, 

Som  allerede  nævnt,  staar  Statspolitiet  over 
alle  Ruslands  Politimyndigheder,  men  det  ind- 
rømmer dog  disse  en  ikke  ubetydelig  Selv- 
stændighed og  nøjes  i  de  ^este  Tilfælde  med 
at  give  dem  visse  Anvisninger,  meddele  dem 
Oplysninger,  der  kan  være  af  Vigtighed,  o.  s.  v. 

Som.  ogsaa  anført,  ligger  Statspolitiets  Chef 
o^  Politipræfekten  i  St.  Petersborg  i  Regelen 
paa  Kant  med  hinanden,  og  sidstnævnte  vaager 
skinsyg  over,  at  Chefen  for  Statspolitiet  ikke 
indblander  sig  i  Hovedstadspolitiets  Opera- 
tioner. 

Politipræfekten  i  St.  Petersborg  er  en  mæg- 
tig Mand,  navnlig  siden  Hovedstaden  tillige- 
med en  stor  Del  af  det  øvrige  Land  i  1880 
blev  erklæret  i  den  saakaldte  »lille  Belejrings- 
tilstand« ;    han  er  sig  ogsaa  sin  Magt  bevidst, 

og  han  baade  bruger  og  misbruger  den,  som 
han  finder  for  godt.  At  bHve  udnævnt  til 
PoHtipræfekt  i  St.  Petersborg  er  ensbetydende 
med  at  vinde  det  store  Lod,  og  det  er  Ved- 
kommendes egen  Skyld,  om  han  ikke  i  mærk- 
værdig kort  Tid  samler  sig  en  kolossal  Formue: 
den  Skyld  vil  Hovedstadens  Politichefer  ikke 
gerne  tage  paa  sig.  For  blot  at  holde  mig 
til  de  senere  Aar:  General  Trepov  samlede 
over  tre  Millioner  Rubler  i  Løbet  af  sin  Re- 
geringstid ;  General  Gresser,  der  var  Politipræ- 
fekt fra  1882  til  sin  Død  1892,  efterlod  sig 
ligeledes  en  stor  Formue  og  adskillige  Godser 
i  Volhynien  og  Podolien  —  det  var,  hvad  han 
havde  været  i  Stand  til  at  lægge  op  af  sin 
Gage,  der  dog  kun  var  i2,coo  Rubler  om 
Aaret,  foruden  Fribolig  samt  Heste  og  Vogn. 
Om  General  Barånov,  der  var  Præfekt  fra  Marts 
til  August  1 88 1,  og  General  Koslov,  der  blev 
hans  PLfterfølger  fra  August  1881  til  Juni  1882, 
vides  der  dog  intet  om  et  saadant  usædvanligt 
økonomisk  Talent,  men  deres  Funktionstid  var 
jo  ganske  vist  saa  kort,  at  de  maaske  endnu 
ikke  havde  lært  Kunsten  at  »spare«  efter  en 
storartet  Maalestok. 

Politipræfekten  i  St.  Petersborg  kan  gøre 
omtrent,  hvad  han  vil.  Han  bestemmer,  hvor 
meget  Bagerne  maa  tage  for  deres  Brød,  Slag- 
terne for  deres  Kød ;  han  kan  befale,  at  denne 
eller  hin  Fabriksvirksomhed  skal  standses,  denne 
eller  hin  Butik  lukkes,  naar  Politiet  med  eller 
uden  Grund  finder,  at  der  ikke  raader  den  ønske- 
lige Orden  eller  Renlighed  indenfor  dens  Vægge, 
og  saa  bliver  det  Fabrikherrens  eller  Butik- 
ejerens Sag  at  arrangere  sig  med  Politiet  for 
at  faa  Lov  til  at  aabne  igen.  Man  kan  begribe, 
at  alle  gerne  vil  staa  paa  en  god  Fod  med  en 
saa  mægtig  Mand  som  Politipræfekten,  og  de 
fleste  Forretningsdrivende  tilkendegiver  da  og- 
saa  deres  Hengivenhed  for  ham  ved  Aarets 
store  Højtider  —  og  i  den  praktiske,  velklingende 
Form,  der  er  god  gammel  Skik  i  Rusland. 

Hans  Magt  indskrænker  sig  dog  ikke  til 
saaledes  at  kunne  paalægge  Borgerne  mate- 
rielle Byrder  ganske  efter  eget  Forgodtbe- 
findende; han  kan  ogsaa  med  et  eneste  Penne- 
strøg, og  uden  at  det  er  muligt  at  gøre  det 
mindste  derimod,  forvise  hvem  som  helst  fra 
Staden,  og  saadanne  Udvisningsordrer  udstedes 
dagligt:    snart  rammes  en  Kusk,  der  har  kort 

uforsigtigt,  snart  en  eller  anden  af  de  dannede 
Klasser,  som  ikke  har  fundet  Naade  for  den 
Almægtiges  Aasyn,  snart  en  stakkels  udaset 
Gaardvogter,  der  har  sovet  paa  sin  Post. 

Som  et  lille  typisk  Eksempel  paa,  hvad 
en  Politipræfekt  er  i  Stand  til  at  udføre,  skal 
jeg  omtale  følgende. 

En  Morgen  indfandt  der  sig  ved  Hoved- 
stadspræfektens offentlige  Modtagning  en  Dame 
af  de  højere  Klasser  for  at  klage  sin  Nød  og 
udbede  sig  Raad.  Hendes  Mand,  med  hvem 
hun  i  over  ti  Aar  havde  levet  i  lykkeligt  Ægte- 
skab, var  for  nogen  Tid  siden  bleven  bekendt 
med  en  deniimondaine .^  som  nu  var  paa  bedste 
Vej  til  at  plukke  ham  saa  fuldstændigt,  at  hun 
og  hendes  fem  Børn  maatte  se  en  sørgelig 
Fremtid  i  Møde. 

Politipræfekten  lovede,  at  det  skulde  blive 
anderledes;  han  lod  Manden  kalde  og  med- 
delte ham  kort  og  godt,  at  den  uværdige  Gen- 
stand for  hans  ømme  Følelser  endnu  samme 
Dag  vilde  blive  sendt  bort  fra  St.  Petersborg 
med  Forbud  mod  nogensinde  mer  at  vende 
tilbage,  og  samtidigt  fik  Manden  Tilhold  om 
ikke   under    nogfet  Paaskud    at   forlade  Hoved- 

staden  det  første  Aar.  Midlet  var  radikalt, 
men  det  virkede. 

Politipræfekten  i  St.  Petersborg  er  øverste 
Chef  ikke  blot  for  de  omtrent  5CK)0  Politi- 
soldater, bevæbnede  med  Sabel  og  Revolver 
og  kommanderede  af  henved  400  Officerer  og 
Underofficerer,  men  ogsaa  for  det  talrige  og 
fortrinlige  hemmelige  Politi,  for  det  militærisk 
organiserede  Brandkorps  og  for  de  mindst 
80.000  Gaardvogtere  og  de  omtrent  2.000 
»Svejtsere«,  gallonerede  Portnere,  som  man 
finder  dem  i  alle  bedre  Huse  i  Hoved- 
staden, 

Gaardvogteren  {DvbrrJiiken)  er  et  ganske 
ejendommeligt  Væsen :  han  er  en  Blanding  af 
Gaardskarl  og  Politifunktionær  af  laveste  Grad ; 
der  findes  mindst  to  i  hvert  Hus,  hvoraf  den 
ene  kaldes  Overdvorrnik ,  men  i  de  store 
Bygningskomplekser  kan  Antallet  stige  til 
tyve  eller  endnu  flere.  De  betales  af  Beboerne 
og  gaar  dem  til  Haande  paa  mange  forskellige 
Maader :  de  bærer  Brænde  op  til  Ovnene,  banker 
Møbler  og  Tæpper,  fejer  og  vander  Gaard  og 
Gade  (om  Sommeren  mindst  fire  Gange  daglig), 
og   de   skiftes   til   at   holde    Vagt   foran  Huset 

Fra  Tsarens  Rige  g 

baade  Dag  og  Nat;  Gaardvogteren,  som  er  i 
Funktion,  bærer  et  Politiskilt  om  Halsen  og 
har  Politimyndighed ;  han  kan  selv  anholde  og 
bringe  til  nærmeste  Politistation,  hvem  han 
finder  for  godt,  og  bruges  ogsaa  til  Trans- 
port af  Personer,  som  er  blevet  anholdte  af 
Politisoldaterne,  der  er  stationerede  langs  Ga- 
derne og  kun  i  yderste  Nødsfald  maa  forlade 
deres  Post, 

løvrigt  skal  Gaardvogteren  holde  nøje  Kon- 
trol med.  hvem  der  kommer  i  Besøg  til  de  for- 
skellige Familier,  som  bor  i  Huset,  og  heri 
understøttes  han  paa  bedste  Maade  af  »Svejt- 
seren«, der  bevogter  »Paradetrappen«,  medens 
Gaardvogteren  nærmest  er  henvist  til  den  tarve- 
ligere Portindgang. 

Hver  Morgen  Kl.  lO  maa  alle  Overdvorr- 
nikerne  møde  paa  den  Politistation,  hvorunder 
de  sorterer,  og  afgive  Rapport  om,  hvorvidt 
der  er  forefaldet  noget  mistænkeligt;  bl.  a.  skal 
de  opgive,  om  der  har  været  Selskab  hos  nogen 
af  Husets  Familier,  hvor  mange  der  har  været, 
og  om  muligt  hvem  der  har  været.  Vigtige  Med- 
delelser honoreres  godt.  og  heri  ligger  natur- 
ligvis  en    fortrinlig  Spore  til  Agtpaagivenhed. 

I  den  stærkt  bevægede  Tid  1881  hændte 
det  en  Gang,  at  Politiet  havde  fængslet  en  ung 
Mand,  der  var  stærkt  mistænkt  for  at  have 
deltaget  i  Forberedelserne  til  Kejsermordet;  han 
havde  ingen  Legitimationspapirer  og  nægtede 
at  opgive  baade  Navn  og  Bolig,  skønt  Poli- 
tiet naturligvis  maatte  ønske  at  vide  Besked 
herom.  General  Barånov,  som  den  Gang 
var  Politipræfekt,  faldt  da  paa  at  anvende  et 
probat  Middel  til  hurtig  at  faa  Gaaden  løst: 
den  Ubekendte  blev  udstillet  i  Politipræfek- 
turets Gaard,  og  alle  Gaardvogterne  fik  Be- 
faling til  at  møde  og  passere  forbi  Udstillings- 
genstanden; det  varede  ikke  længe,  før  en  af 
dem  genkendte  den  Mistænkte ;  han  hed  Isåjev, 
og  det  viste  sig,  at  han  havde  været  en  af  de 
ivrigste  Deltagere  i  Komplottet. 

Enhver,  der  horer  til  det  russiske  Politi, 
kan  skaffe  sig  smukke  Indtægter,  om  han  vil 
—  og  de  vil  alle  uden  Undtagelse,  lige  fra 
Gaardvogteren  og  op  til  Politipræfekten. 

»I  gamle  Dage,  da  Folk  var  dumme  som 
Asener,«  siger  Fader  Holberg,  »var  der  noget, 
som  hed/iri-,  og  noget,  som  hed  nefas,^'-  men  de 

russiske  Politimænd  er  ikke  dumme  som  Asener. 
Dvorrnikerne  og  Svejtserne  forstaar  at  malke 
Husets  Beboere,  og  mange  af  dem  bliver  hurtigt 
Velhavere,  skønt  de  til  deres  nærmeste  Over- 
ordnede maa  svare  Tiende  af  deres  Indtægter ; 
de  maa  trøste  sig  med,  at  det  ikke  gaar  deres 
Overordnede  en  Smule  bedre :  stadigvæk  ti 
Procent  op  efter  gennem  alle  Politiets  Rang- 
klasser. Om  det  saa  er  den  skikkelige,  til 
Tænderne  bevæbnede  Politisoldat,  der  staar 
paa  Post  paa  Gader  og  Stræder,  udenfor 
Teatre  og  Banegaarde,  maa  han  vise  sine 
nærmeste  Overmænd,  at  han  skønner  paa  at 
bære  den  fikse  Uniform  ;  han  søger  sine  Skatte- 
ydere væsentligst  blandt  Droskekuskene,  thi 
han  har  det  i  sin  Magt  at  jage  dem  bort  fra 
de  gode  Holdepladser  langs  P'ortovene,  og  de 
maa  altsaa  ved  passende  Midler  søge  at  vinde 
den  drabelige  Soldats  Gunst. 

Jeg  kom  en  Gang  forbi  en  af  de  store 
Torvehaller,  hvoraf  der  er  saa  mange  i  St. 
Petersborg ;  der  var  stort  Opløb  udenfor  en  af 
Butikerne,  hvis  Ejer  stod  paa  Trappen  og  med 
taarekvalt  Stemme  fortalte  Mængden,  hvad  der 
var  hændet  ham :  der  havde  lige  været  Politi- 

eftersyn  i  hans  Butik ;  selve  Pristaven  (nærmest 
svarende  til  vor  Politiassistent)  var  kommet 
derhen  med  en  anden  Politiofficer,  og  de  havde 
rodet  omkring  fra  overst  til  nederst;  ingen- 
ting havde  været  dem  tilpas,  og  der  var  blevet 
optaget  en  Protokol,  som  gik  ud  paa,  at  der 
herskede  en  aldeles  utrolig  Uorden  overalt 
baade  i  Butiken  selv  og  i  Forraadskælderen 
neden  under,  og  at  man  havde  fundet  for- 
dærvede Fødevarer  i  stor  Mængde.  Pristaven 
havde,  inden  han  gik,  truet  med  at  lade  Bu- 
tiken lukke  næste  Dag. 

—  »Jeg  er  et  godt  Fæ,»  sluttede  Butiks- 
ejeren, »og  jeg  kan  takke  mig  selv  for,  hvad 
der  er  sket  .  .  .  for  se:  jeg  har  jo  til  Nytaar 
ærligt  og  redeligt  betalt  Pristaven,  hvad  han 
skulde  have,  men  nu  er  der  jo  forrige  Maaned 
kommet  en  ny  Pristav  her  i  Kvarteret,  og  ham 
har  jeg  ikke  været  oppe  hos  endnu  .  .  .  jeg 
havde  helt  glemt  det ;  det  er  min  egen  Skyld 
—  det  er  der  ikke  noget  at  sige  til.« 

Nogle  Dage  efter  kom  jeg  igen  dér  forbi 
og  saa  til  min  Glæde,  at  Butiken  ikke  var 
blevet  lukket:  den  glemsomme  Ejer  havde 
været  hos   Pristaven  og  havde   talt  lidt    med 

ham  under  fire  Øjne.  Straks  efter  havde  en 
Politiofficer  faaet  Ordre  til  at  underkaste  Bu- 
tiken  et  nyt  Eftersyn  »for  at  konstatere,  at 
alle  Manglerne  var  blevet  rettede« ;  han  havde 
blot  stukket  Hovedet  inden  for  Døren  —  saa 
var  den  Sag  klaret. 

Jeg  har  en  Gang  hørt  en  Pristav  beklage 
sig  over,  at  den  daværende  Præfekt  virkelig 
stillede  alt  for  store  Fordringer  i  pekuniær 
Henseende  til  ham  og  hans  Kolleger ;  den  Pri- 
stav, som  ikke  svarede,  hvad  der  blev  forlangt 
af  ham,  blev  uden  videre  Omstændigheder  for- 
flyttet til  et  eller  andet  af  de  mindre  ind- 
bringende Kvarterer  af  Staden.  Herved  for- 
staas  saadanne,  der  ligger  i  Stadens  Yderkanter, 
eller  hvor  der  ikke  findes  særlig  mange  eller 
særlig  elegante  Hoteller,  Restauranter,  Kaféer 
og  Bade.  Disse  Anstalter  er  nemlig  nogle  af 
Politiets  bedste  og  mest  indbringende  Kunder, 
navnlig  de  sidstnævnte  Etablissementer,  thi 
her  foregaar  daglig  Ting,  for  hvilke  det  er  al- 
deles nødvendigt  at  faa  Politiet  til  at  lukke 
baade  et  og  begge  Øjne,  og  det  gør  det  rus- 
siske Politi  ikke  saa  ganske  gratis. 

Som  man  kan  tænke  sig  og  som   allerede 

ovenfor  antydet,  anvendes  der  en  ganske  over- 
ordentlig Omhu  paa  Bevogtningen  af  Kejserens 
Person,  og  denne  Opgave  lægger  Beslag  paa 
en  ikke  ringe  Del  af  Politiets  Arbejde. 

De  kejserlige  Palæer  har  deres  eget  Politi, 
der  selvfølgeligt  arbejder  Haand  i  Haand  med 
det  lokale  Politi  paa  det  Sted,  hvor  Kejseren 
i  Øjeblikket  opholder  sig. 

Naar  Aleksander  II.  i  de  sidste  Aar  af  sit 
Liv  kørte  ud,  var  hans  Vogn  eller  Slæde  stadig 
omgivet  af  en  stærk  Eskorte ;  man  havde  troet, 
at  dette  vilde  være  i  Stand  til  at  sikre  ham 
mod  Nihilisternes  Angreb. 

Den  nuværende  Kejser  derimod  kører  i 
St.  Petersborg  altid  uden  Eskorte,  i  ethvert 
Tilfælde  uden  synlig  Eskorte,  og  det  er  vist- 
nok langt  sikrere ;  Kejserens  Vogn  eller  Slæde 
adskiller  sig  ikke  i  nogen  Henseende  fra  de 
Hundreder  af  elegante  Køretøjer,  der  jager 
gennem  Hovedstadens  Gader ;  ofte  er  der  ikke 
nogen  Tjener  paa  Bukken  eller  bag  paa  Tjener- 
sædet. 

Men  mangler  Eskorten,  maa  man  dog  ikke 
derfor  tro,  at  Kejseren  et  eneste  Øjeblik  lades 
uden  Bevogtning. 

I  Peterhof,  den  nuværende  Kejserfamilies 
vanlige  Sommerresidens,  etablerede  man  i  sin 
Tid  —  i  Sommeren  1881  —  en  ganske  ejen- 
dommelig Sikkerhedstjeneste,  naar  Kejseren 
vilde  køre  en  Tur  gennem  de  prægtige  Parker: 
henimod  hundrede  Politimennesker,  kostumerede 
som  »Mænd  og  Kvinder  af  Folket«,  holdtes 
rede  til  at  omringe  den  kejserlige  Vogn  fra 
alle  Sider,  saa  snart  den  forlod  det  lille  Resi- 
denspalæ »Aleksandria«,  og  de  fulgte  med 
under  lydelige  Hurraraab ;  overalt  langs  den 
forud  nøje  bestemte  Vej  var  der  opstillet  andre 
»Mænd  og  Kvinder  af  Folket«,  som  skulde  af- 
løse dem,  der  havde  løbet  og  raabt  sig  trætte. 

Det  varede  dog  ikke  ret  længe,  førend  man 
kom  bort  fra  disse  Optog,  der  minder  vel  stærkt 
om  de  bekendte  »Blusemænd«,  som  under  Na- 
poleon III.'s  første  Regeringsaar  altid  stillede 
med  stor  Præcision  for  at  raabe  »  Vive  I Em- 
pereurli  naar  Decembermanden  kørte  ud  fra 
Tuilerierne. 

Naar  Aleksander  III.  opholder  sig  i  St. 
Petersborg  og  agter  at  foretage  en  Køretur, 
bliver  det  meldt  til  Paladspolitiet,  som  straks 
underretter  Politifræfekturet  derom  og  samtidigt 

opgiver,  hvilke  Gader  Kejseren  vil  komme  til 
at  passere.  Øjeblikkeligt  mobiliseres  Reserve- 
mandskabet paa  Politistationerne  i  de  paa- 
gældende Kvarterer  af  Staden  og  fordeles  langs 
de  Gader,  der  er  blevet  opgivne ;  dernæst  spreder 
Medlemmerne  af  den  saakaldte  frivillige  okhrana 
sig  over  hele  den  Strækning,  hvor  Kejseren 
kan  ventes.  Denne  frivillige  okhrana  eller  Liv- 
vagt tæller  adskillige  Hundrede  Mænd,  som 
har  stillet  sig  til  Politiets  Raadighed  udelukkende 
for  at  deltage  i  Sikkerhedstjenesten  om  Kejserens 
Person;  der  betales  dem  en  Godtgørelse,  for 
hver  Gang  de  møder. 

De  er  civilklædte  og  forsynede  med  Politi- 
tegn, og  naar  de  er  i  Tjeneste,  har  de  Politi- 
myndighed. Det  hænder  ikke  saa  ganske 
sjældent,  at  de  lader  en  eller  anden,  der  fore- 
kommer dem  »mistænkelig«,  bringe  til  den 
nærmeste  Politivagt  af  den  første  den  bedste 
Gaardvogter. 

Det  var  en  af  disse  okhranister,  som.  d.  13. 
Marts  1887  lod  en  ung  Mand  anholde,  der 
havde  tiltrukket  sig  hans  Opmærksomhed  og 
vakt  hans  Mistanke,  fordi  han  gik  uroligt  frem 
og  tilbage  paa   Nevski    Prospekt,  umiddelbart 

før  Kejseren  skulde  køre  forbi.  Den  unge  Mand, 
en  Student  ved  Navn  Uljånov,  blev  bragt  til 
Politistationen  i  Store  Morrskåjagaden,  og  an- 
kommen her  kastede  han  pludselig  en  Bog- 
pakke, hvortil  der  var  fastgjort  en  fin  Snor, 
paa  Gulvet  og  trak  med  stor  Kraft  i  Snoren ; 
denne  brast.  Pakken  blev  nu  nærmere  under- 
søgt, og  det  viste  sig.  at  den  var  en  lige  saa 
sindrig  som  farlig  Attrap:  Bøgernes  Bind  om- 
sluttede et  Rum,  fyldt  med  Dynamit  og  Smaa- 
kugler,  som  var  imprægnerede  med  Stryknin ; 
et  Friktionsrør  skulde  ved  Aftrækningen  frem- 
kalde Eksplosionen.  Der  blev  selvfølgeligt  nu 
indledet  en  omhyggelig  Undersøgelse,  og  man 
fik  snart  opklaret,  at  Uljånov,  Søn  af  en  afdød 
højtstaaende  Embedsmand,  og  en  Ven  af  ham, 
en  Student  Schevirév,  Broder  til  en  Docent, 
var  blevet  udsete  til  at  myrde  Kejseren,  naar 
han  d.  13.  Marts,  Aarsdagen  for  sin  Faders 
Død,  sammen  med  Kejserinden  som  vanligt 
begav  sig  til  Peter-Paulfæstningens  Katedral 
for  at  forrette  en  Bøn  ved  den  myrdede  Kejsers 
Grav.  Schevirév  flygtede,  da  han  saa'  sin  Ven 
blive  anholdt. 

Det  var  et  rent  Tilfælde,  at  dette  Attentat 

blev  forhindret ;  det  vilde  utvivlsomt  have 
kostet  mangfoldige  Mennesker  Livet,  hvis  det 
var  kommet  til  Udførelse,  thi  de  forgiftede 
Smaakugler  vilde  med  uhyre  Kraft  være  blevet 
slyngede  omkring  til  alle  Sider,  og  Nevski 
Prospekt  er  altid  stærkt  befærdet- 

Uljånov  og  Schevirév  blev  hængte  kort 
Tid  efter. 

Politiet  havde  ikke  haft  den  fjerneste 
Anelse  om,  at  et  Attentat  af  denne  Art  var 
under  Forberedelse,  men  det  tilegnede  sig 
Æren  for,  at  det  var  blevet  forhindret,  og 
Kejseren  tildelte  Politipræfekten  en  meget  be- 
tydelig Belønning  i  Penge  .  .  .'^). 

Men  endnu  er  ikke  alt  klart  til  Kejserens 
Køretur:  de  hemmelige  Agenter  maa  forinden 
sværme  ud  under  alle  tænkelige  Forklædninger. 
Først  da  telefoneres  der  til  Anitschkovpalæet, 
at  alt  er  beredt. 


")  Et  Sted  i  det  foregaaende  har  jeg  lejlighedsvis  nævnet, 
at  jeg  havde  en  af  mine  Agenter  stærkt  mistænkt  for 
at  staa  baade  i  Politiets  og  Nihilisternes  Tjeneste. 
Nogle  Maaneder  før  den  her  omtalte  Tildragelse  fore- 
faldt, kom  denne  Agent  en  Dag  til  mig  og  meddelte 
mig,  at  »det  næste  Attentat«  mod  Kejseren  vilde  blive 
udført  med  Bomber,  som  skulde  have  Udseende  af 
Bøger. 

Ofte  indfinder  Politipræfekten  sig  i  Palæet 
nogle  Øjeblikke,  før  Kejseren  forlader  dette, 
og  kører  da  staaende  i  sin  Vogn  eller  Slæde 
og  »spejdende  efter  Nihilister«  et  Hundrede 
Alen  eller  saa  forud  for  Kejseren. 

Aleksander  III.  er  imod  alle  disse  Sikker- 
hedsforanstaltninger, som  han  dog  kun  tildels 
kender  noget  til ;  han  er  Fatalist  og  er  over- 
bevist om,  at  intet  Politi  vil  kunne  beskytte 
ham,  hvis  »det  staar  skrevet*,  at  han  skal  falde 
som  Offer  for  Nihilisterne. 

Ikke  saa  sjældent  hænder  det,  at  han 
pludselig  under  Køreturen  —  til  Fortvivlelse 
for  alle  Politimyndighederne  —  giver  sin  Kusk 
Ordre  til  at  forlade  de  afstukne  Veje,  langs 
hvilke  Politiet  patruljerer,  og  hvor  Gaardvogterne 
staar  opstillede  foran  hvert  Hus  iførte  nystrøgede 
hvide  Forklæder  og  med  det  blankpudsede 
Messingskilt,  Tegnet  paa  deres  Værdighed, 
hængende  over  Brystet. 

En  af  Politipræfekterne  har  en  Gang  i  en 
Samtale  med  mig  meget  aabenhjertigt  ind- 
rømmet, at  han  i  Grunden  var  ganske  af  samme 
Mening  som  Kejseren  med  Hensyn  til  Nytten 
af  den  stærke  Politibevogtnnig. 

—  »Jeg  kan  ikke  indestaa  for  Kejserens 
Liv«,  sagde  han;  »hvis  en  nihilistisk  ^<fjr/^n2:^(? 
vil  offre  sit  eget  Liv  for  at  tage  Kejserens, 
vil  ingen  jordisk  Magt  være  i  Stand  til  at 
forhindre  det.  Jeg  for  min  Del  kan  kun 
indestaa  for,  at  den,  der  begaar  et  Attentat 
mod  Kejseren,  ikke  vil  faa  Lejlighed  til  at 
undkomme.« 

Det  forekom  mig,  at  dette  i  Grunden 
maatte  betragtes  som  et  ret  tarveligt  Resultat 
af  Politiets  kejserbeskyttende  Virksomhed,  og 
jeg  sagde  Præfekten,  hvad  jeg  tænkte  derom. 
Han  trak  paa  Skulderen  og  svarede: 

—  »Sørgeligt  er  det  —  men  det  forholder 
sig  ikke  desto  mindre,  som  jeg  siger.  Er  vi 
heldige,  kan  vi  faa  Ram  paa  en  virkelig 
»Sammensværgelse«,  der  tæller  en  større 
Mængde  Deltagere;  som  oftest  siver  der  jo  et 
eller  andet  ud,  naar  adskillige  er  indviede  i 
en  Hemmelighed,  og  Politiets  Agenter  er  saa 
flinke,  har  saa  fine  Næser,  at  en  ren  Ubetydelig- 
hed er  i  Stand  til  at  lede  dem  paa  Sporet  — 
men  overfor  dem,  jeg  kalder  desperados  o: 
fanatiske  Løsgængere,   der  handler  efter  egen 

Indskydelse,  for  egen  Regning  og  Risiko  .  .  . 

ja,  dér  er  alle  Sikkerhedsforanstaltninger  ikke 
mere  værd  end  Asken  af  denne  Cigaret.« 

Naar  Kejseren  har  i  Sinde  at  besøge  et 
eller  andet  af  Teatrene,  sender  Paladspolitiet 
straks  Underretning  derom  til  Præfekturet,  og 
vedkommende  Teater  bliver  da  ufortøvet  under- 
kastet en  Inspektion  fra  øverst  til  nederst,  lige 
som  der  bliver  stillet  flere  Mænd  paa  Post 
under  og  ved  Indgangen  til  den  kejserlige  Loge. 
Selvfølgelig  opbydes  der  en  betydelig  Styrke 
af  det  hemmelige  Politi,  der  om  Aftenen  be- 
sætter alle  Adgange  til  Teatret  og  fører  nøje 
Kontrol  med  enhver,  der  passerer,  og  talrige 
Agenter  er  fordelte  rundt  omkring  paa  Gulvet 
og  i  de  forskellige  Etager. 

Tilsiger  Kejseren  en  sjælden  Gang  sin  Nær- 
værelse ved  en  Soirée  hos  nogen  af  de  uden- 
landske Ambassadører,  sætter  Politiet  straks  et 
meget  stort  Apparat  i  Bevægelse  :  først  udbeder 
det  si?  Tilladelse  til  i  selve  Ambassadehotellet 

o 

at  træffe  alle  de  Foranstaltninger,  det  maatte 
anse  for  nødvendige  af  Hensyn  til  Kejserens 
Sikkerhed  ;  dernæst  anmoder  det  om  at  maatte 

se  Listen  over  de  Indbudne  og  sender  endelig 
en  Sværm  af  Agenter  forklædte  baade  som 
Kokke  og  Tjenere  i  Husets  Livrée,  medens 
det  samtidigt  faar  stillet  et  Antal  Indbydelser 
til  Raadighed  for  sine  betitlede  og  bestjernede 
Agenter. 

Opholder  Kejserfamilien  sig  uden  for  St. 
Petersborg  —  det  meste  af  Sommeren  i  Peter- 
hof, den  storste  Del  af  Vinteren  i  Gåttschina 
—  bliver  Jærnbanestrækningerne  mellem  Hoved- 
staden og  de  kejserlige  Residenser  bevogtede 
af  Vedetter,  der  med  nogle  Hundrede  Alens 
Mellemrum  er  udstillede  langs  hele  Linien;  alle 
Vejoverkørsler  er  Genstand  for  saerlig  Opmærk- 
somhed. 

Vil  Kejseren  foretage  en  længere  Rejse  ind 
i  Landet,  træffer  Politiet  og  Krigsministeriet  i 
Forening  de  nødvendige  Forholdsregler:  en 
tilstrækkelig  stor  Troppestyrke  bliver  opbudt, 
undertiden  :;o.ooo  til  50.000  Mand,  der  med 
fuld  Oppakning  og  Lejrrekvisiter  afmarcherer 
fra  de  paagældende  Garnisonssteder  og  bliver 
fordelte  langs  vedkommende  Jærnbanelinier; 
Kosakpatruljer  sværmer  uophørligt  om  i  Nabo- 
laget,   og  hemmelige  Agenter  støver  omkring 

overalt  og  holder  paa  de  forskellige  Stationer 
vaagent  Øje  med  alle  ankommende  og  af- 
gaaende  Passagerer.  Soldaterne,  der  er  paa 
Post,  har  deres  Geværer  skarpladte,  og  det  er 
desto  værre  ikke  hændet  saa  sjældent,  at  en 
Vedet  i  sin  alt  for  vidt  drevne  Iver  har  jaget 
en  Kugle  gennem  en  fredelig  Bonde,  der  god- 
troende nærmede  sig  Banelinien  og  ikke  straks 
gjorde  Holdt  paa  Soldatens  Tilraab. 

Endnu  skal  omtales  en  ejendommelig  og 
ganske  uforsvarlig  »Sikkerhedsforanstaltning.« 
der  bliver  truffet,  naar  Kejseren  begiver  sig 
paa  Rejser,  f.  Eks.  fra  St.  Petersborg  til  Moskva  : 
al  Telegrafering  bliver  stoppet  mellem  samt- 
lige Stationer  paa  denne  Linie!  Det  vilde  der 
jo  for  saa  vidt  ikke  være  noget  at  sige  til, 
hvis  man  blot  gjorde  vedkommende  Telegram- 
afsendere opmærksomme  paa,  at  der  var  »Linie- 
afbrydelse«, »Linieforstyrrelse«,  eller  hvad  man 
nu  kunde  give  som  Paaskud.  Men  det  gør 
man  ikke:  man  tager  uden  at  blinke  imod 
Telegrammerne,  indkasserer  Betalingen  for  dem, 
men  lader  dem  saa  ganske  roligt  ligge,  indtil 
der  kommer  Meddelelse  fra  Moskva  om,  at 
Ekspeditionen    kan  genoptages.     Det  er  klart, 

at  denne  Fremgangsmaade  i  mange  Tilfælde 
kan  volde  alvorlige  Ulemper  og  store  Tab. 
Kejserens  Rejser  holdes  nemlig  saa  hemmelige 
som  muligt,  og  det  telegraferende  Publikum 
faar  først,  naar  det  er  for  sent,  noget  at  vide 
om  den  telegrafiske  Afbrydelse. 


Fra  Tsarens  Rico 


Almindelige  og  politiske 
Forbrydere. 

I. 

Uet  hændte  en  Gang  for  mange  Aar 
siden,  at  Chefen  for  Londons  hemmelige  PoHti 
var  paa  Besøg  i  St.  Petersborg. 

Efter  en  Middag  hos  PoHtipræfekten  faldt 
Talen  ganske  naturligt  paa  de  to  Hovedstæders 
Forbryderverden,  navnhg  paa  deres  Lommetyve, 
og  dette  gav  Anledning  til  en  venskabelig, 
men  derfor  ikke  mindre  hed  Disput.  »Manden 
fra  Scotland  Yard'^^  paastod,  at  ingen  kunde 
maale  sig  med  de  londonske  Lommetyve  i  Op- 
findsomhed og  Behændighed,  medens  Russeren 
talte  sig  varm  for  sine  kære  Landsmænd. 
Englænderen  gjorde  gældende,  at  han  i  sin 
snart   tyveaarige   Praksis   havde   haft    at   gøre 

med  de  mest  drevne  Lommetyve  fra  alle  Lande 
i  Europa ;  han  kendte  alle  deres  Kneb  og  an- 
saa  det  for  umuligt,  at  nogen  anden  end  en 
engelsk  Lommetyv  skulde  være  i  Stand  til  at 
tage  noget  fra  ham ;  russiske  Lommetye  var 
derimod  baade  til  at  le  og  græde  over. 

Den  russiske  Politimand  følte  sig  dybt 
krænket  over  disse  nedsættende  Udtalelser,  og 
under  de  Tilstedeværendes  Munterhed  foreslog 
han  Englænderen  et  Væddemaal.  —  »Hvis 
Deres  Ur  og  Kæde  ikke  inden  24  Timer  er 
taget  fra  Dem,  giver  jeg  et  Hundrede  Rubler  til 
Londons  Fattige ;  i  modsat  Fald  giver  De  et 
lignende  Beløb  til  St.  Petersborgs  Fattige.« 

—  ■iAll  right!«,  sagde  Englænderen,  og 
saa  var  den  Sag  i  Orden. 

Den  petersborgske  Opdagelseschef  bad  sin 
engelske  Kollega  om  at  spise  til  Middag  hos 
sig  den  følgende  Dag  —  saa  skulde  Vædde- 
maalet  afgøres. 

Lidt  efter  skiltes  man  ad. 

Vejret  var  saa  smukt,  som  man  kunde 
ønske  sig,  og  den  londonske  Gæst  besluttede 
at  tilbagelægge  Vejen  til  Hotellet  til  Fods, 
men    for     Sikkerheds    Skyld     knappede    han 

Frakken  tæt  om  sig.  Paa  Vejen  hjem  kom 
der  dog  slet  ingen  mistænkelige  Individer  i 
Nærheden  af  ham. 

Hele  næste  Formiddag  var  han  paa  Farten, 
stadig  til  Fods,  men  da  han  jo  nok  kunde 
tænke  sig,  at  hans  russiske  Kollega  havde  i 
Sinde  at  række  Tilfældet  en  hjælpende  Haand 
og  sætte  St.  Petersborgs  flinkeste  pick-pockets 
ud  paa  ham,  havde  han  et  Øje  paa  hver 
Finger. 

En  Gang  i  Dagens  Løb  var  der  et  Par 
særdeles  velklædte  Herrer,  som  i  Forbigaaende 
stødte  til  Englænderen  og  bad  mange  Gange 
undskylde;  Politimanden  var  overbevist  om, 
at  det  ikke  kunde  være  andet  end  Lommetyve, 
der  havde  villet  prøve  paa  at  plukke  ham, 
men  i  Tide  havde  indset,  at  de  kunde  spare 
sig  Ulejligheden,  da  han  var  paa  sin  Post. 

Det  var  nu  paa  Tiden,  at  han  gik  hjem 
til  sit  Hotel  for  at  klæde  sig  paa  til  Middagen, 
og  i  sit  stille  Sind  glædede  Englænderen  sig 
allerede  til,  at  hans  russiske  Kollega  maatte 
erklære  sig  overvunden. 

Da  han  var  færdig  med  sit  Toilette,  gik 
han  eanske  langsomt  ned  ad  de  brede  Marmor- 

trapper  og  stod  snart  i  Hotellets  prægtige  For- 
hal, hvor  den  guldgallonerede  Portner  hilste 
den  notable  Rejsende  med  den  Blanding  af 
beskyttende  Nedladenhed  og  Allerærbødigst- 
hed,  som  er  Kendetegnet  for  enhver  Hotel- 
portner, der  agter  sig  selv  og  sin  Stand. 

Portneren  spurgte,  om  hans  Ekscellence 
befalede  en  Vogn,  og  paa  Politimandens  be- 
kræftende Svar  vinkede  han  ad  en  af  den 
halve  Snes  Hoteldragere,  der  stod  og  passiarede 
ude  i  Porten,  og  gav  ham  Ordre  til  at  hente 
en  Vogn  fra  Holdepladsen  lige  tæt  ved. 

Netop  i  samme  Øjeblik  kørte  en  Ar- 
bejdsvogn op  foran  Hotellet ;  den  var  belæsset 
med  Kufferter,  Vadsække  og  andre  Rejsesager, 
OST  flere  af  Drag^erne  fik  nu  travlt  med  at  læsse 
af  og  bære  ind ;  en  af  dem.  der  havde  faaet 
en  Kuffert  paa  Nakken  og  en  tyk  Edderduns- 
hynde  i  den  ene  Haand,  bar  sig  imidlertid  saa 
kejtet  ad,  at  den  Hynde,  han  bar  paa,  slog 
en  lang  Revne,  netop  som  han  kom  forbi  vor 
brave  Englænder,  og  Dunene  fløj  denne  om 
Ørene  og  fæstede  sig  paa  hans  Tøj. 

Det  kan  nok  være,  at  den  ulyksalige  Drager 
fik  baade  læst  og  paaskrevet  af  Portneren,  der 

samtidigt  gav  nogle  af  de  andre  Dragere  Ordre 
til  hurtigt  at  komme  med  Børster  og  befri 
Politimanden  for  det  dunede  Paahæng.  Det 
var  kun  et  Øjebliks  Sag,  saa  var  det  besørget, 
og  den  afpudsede  Englænder  kunde  stige  op 
i  Vognen  og  rulle  af  Sted  til  Middag  og  Sejr. 
Hele  Selskabet  var  allerede  samlet,  da  den 
engelske  Politichef  traadte  ind  i  sin  russiske 
Kollegas  Salon;  han  straalede  over  hele  An- 
sigtet, da  han  trykkede  sin  Vært  i  Haanden, 
og  henkastede  et  hurtigt: 

—  »Jeg  kondolerer  Dem,  kære  Kollega, 
De  har  tabt  Væddemaalet!« 

Russeren  lo  hjerteligt,  trak  paa  Skulderen 
og  begyndte  saa  at  tale  om  Vind  og  Vejr. 

Et  Par  Minuter  efter  gik  man  tilbords, 
hvor  Englænderen  naturligvis  havde  Plads  paa 
højre  Side  af  Værten. 

—  »Vær  forsigtig,  naar  De  tager  Deres 
Serviet,«  ytrede  han  med  et  lunt  Smil  til 
Æresgæsten,  da  man  satte  sig. 

Englænderen  saa'  helt  uforstaaende  ud, 
men  fulgte  dog  Raadet,  og  hvem  kan  skildre 
hans  Forbavselse,  da  han  under  Servietten  fandt 
—  sit  kostbare  Ur  med  vedhængende    Kæde. 

Et  Øjeblik  sad  han  maalos,  men  istemte 
saa  de  andre  Gæsters  hjertelige  Latter. 

—  »Brillant  gjort!  aldeles  glimrende!«  ud- 
brød han;  »de  Fattige  skal  faa  de  hundrede 
Rubler  ....  her  er  de  ....  og  dér  er  endnu 
et  Hundrede  til  de  flinke  Hotelbørster,  som  har 
pudset  mig  saa  grundigt!« 

Læseren  har  naturligvis  lige  saa  hurtigt 
som  den  engelske  PoHtimand  forstaaet,  hvor- 
ledes det  hele  var  gaaet  til:  den  russiske  Po- 
litichef havde  engageret  nogle  af  Hovedstadens 
flinkeste  Lommetyve  til  at  give  en  lille  Privat- 
forestilling  og  overladt  dem  hele  Scenearran- 
gementet; de  havde  i  en  Fart  lagt  deres  Plan, 
fordelt  Rollerne  og  forklædt  sig  —  det  hele  gik 
som  en  Dans,  og  saa  snart  Ur  og  Kæde  var 
eskamoterede  bort  fra  Englænderen,  havde  et 
Ilbud  bragt  Trofæerne  hen  til  Politichefen. 

]\Iiddagen  var  begyndt  rigtig  fornøjeligt, 
og  man  vil  vide,  at  den  endte  om  muligt  endnu 
mere  fornøjeligt.  — 

Det  er  længe  siden,  at  denne  aldeles  sand- 
færdige Historie  passerede,  og  meget  har  for- 
andret sig  siden  den  Tid.  Forholdet  mellem 
Opdagelsespolitiet   og  d'Hrr.  Gavtyve  er   ikke 


144    Almindelige  og  politiske  Forbrydere. 

fuldt  saa  elskværdigt  og  patriakalsk  som  den 
Gang,  men  er  det  hemmelige  Politi  i  Rusland 
endnu  det  bedste  af  alle,  saa  maa  ogsaa  de 
russiske  Gavtyve  fremdeles  regnes  blandt  de 
mest  udspekulerede,  man  kan  tænke  sig;  de 
er  fulgte  med  Tiden  og  arbejder  nu  efter  Me- 
toder, der  er  væsentlig  forskellige  fra  tidligere 
Dages. 

Gavtyvene  i  St.  Petersborg  har  organiseret 
sig  i  formelige  Brigader,  og  det  samme  er  efter 
al  Rimelighed  Tilfældet  med  deres  Standsfæller 
i  Moskva  og  de  andre  russiske  Stæder;  deres 
Organisation  er  saa  fortræffelig,  at  Politiet, 
efter  hvad  det  selv  indrømmer,  kun  kender 
meget  lidt  til  den,  skønt  det  gør  alt,  hvad 
der  paa  nogen  Maade  er  muligt,  for  at  lære 
den  at  kende. 

Saa  meget  tror  Politiet  dog  at  vide,  at 
der  findes  en  af  Gavtyvene  valgt  øverste 
Chef,  hvem  de  blindt  lyder;  han  omgiver  sig 
med  dygtige  Raadgivere,  og  i  Forening  ud- 
kaster de  Planer  paa  Grundlag  af  de  Oplys- 
ninger, en  talrig  Skare  Spioner  daglig  bringer 
dem,  og  til  hvert  Kup,  der  skal  udføres,  vælger 
de  saa  den  eller  dem,  de  anser  for  bedst  skikkede 

netop  til  den  paagældende  Forretning.  Udbyttet 
p-aar  til  den  fælles  Kasse,  hvoraf  alle  Med- 
lemmer  betales  efter  nærmere  bestemte  Regler, 
og  hvoraf  der  desuden  udredes  Belønninger 
for  særlig  Nidkærhed  og  Understøttelser  til  de 
Medlemsfamilier,  der  som  Følge  af  Politiets 
og  Domstolenes  Indblanding  for  en  Tid  lang 
eller  for  bestandig  mister   deres  Forsørgere. 

I  Gavtyvenes  store  Hær,  der  i  mer  end  én 
Henseende  har  en  vis  Lighed  med  »Fremmed- 
legionen«, tjener  der  Folk  af  enhver  Alder,  og 
lige  som  de  fleste  Nationaliteter  vistnok  er 
repræsenterede  i  den,  saaledes  staar  i  dens 
Rækker  den  ganske  simple  Gavtyv  ved  Siden 
af  den,  der  har  kendt  bedre  Dage  og  maaske 
for  endnu  ikke  længe  siden  har  færdedes  i  de 
eleganteste  Kredse ;  han  kan  være  et  udmærket 
brugbart  Redskab  i  den  dygtige  Chefs  Haand : 
endnu  i  sin  Nedværdigelsestilstand  har  han  for- 
staaet  at  bevare  sine  slebne  Manerer  og  en 
vis  elegant  Optræden,  der  kan  imponere  mangen 
Troskyldig  og  saaledes  kan  blive  til  stor  Nytte 
for  »Samfundet«. 

Her  et  Par  meget  karakteristiske  Eksempler 
paa,   hvor   snildt  de   russiske  Gavtyve  forstaar 

at  optræde  og  at  benytte  sig  af  de  ejendomme- 
lige Forhold  i  det  store  Land. 

Som  man  maaske  véd,  er  den  prægtige 
Isakskatedral  under  Reparation  Aar  ud  og  Aar 
ind ;  snart  er  det  den  ene,  snart  den  anden  af 
Kæmpebygningens  Fagader,  som  trænger  til 
Udbedring ;  et  Stillads,  der  skal  have  kostet 
40.000  Rubler,  er  i  Aar  anbragt  op  ad  den 
nordre  Fagade,  om  to  eller  tre  Aar  flyttes  det 
til  den  venstre  o.  s.  v.  — ,  det  er  stadig  paa 
Omgang 

For  nogen  Tid  siden  begyndte  en  ældre, 
statelig  Herre,  der  var  civilklædt  men  bar  de 
russiske  Embedsmænds  Kasket,  hver  Morgen 
til  en  bestemt  Tid  at  passere  forbi  Katedralen ; 
han  havde  altid  en  elegant  Portefølje  under 
Armen.  Katedralens  Opsynsmand,  der  sæd- 
vanlig staar  og  keder  sig  i  Søjlegangen,  lagde 
Mærke  til  den  pæne  Mand,  der  var  saa  præcis 
som  et  Kronometer,  og  han  blev  ganske  glad, 
da  den  Ubekendte  en  Morgen  tilkastede  ham 
et  Blik.  Næste  Morgen  blev  Blikket  besvaret 
med  en  ærbødig  Hilsen,  og  den  følgende  Dag 
var  Herren  saa  naadig  at  blive  staaende,  da 
Opsynsmanden  hilste. 

—  »Hvad  hedder  Du,  min  Ven?« 

—  »Ivan,  Deres  Velbaarenhed« 

• —  »I  hvilket  Regiment  har  Du  tjent?« 

—  »I  Gardegrenadererne.  Deres  Velbaa- 
renhed. « 

—  »Jeg  er  ikke  Velbaarenhed,  men  det  er 
det  samme  ....  hvor  længe  har  Du  været 
ansat  her  ved  Kirken?« 

—  »Til  Sommer  bliver  det  tolv  Aar,  Deres 
....  ja,  jeg  véd  ikke,  hvordan  jeg  skal  tiltale 
Dem,  naar  De  ikke  er  Velbaarenhed  .  .  .  .« 

—  »Jeg  er  Ekscellence  min  Ven  .  .  .  jeg 
er  ansat  i  Ministeriet;  her  har  Du  en  Femog- 
tyvekopek. « 

—  »Hjertelig  Tak,  Deres  Ekscellence!« 

—  »Farvel  Ivan  ....  vi  ses  nok  imorgen 
igen ;  jeg  kommer  her  forbi  hver  Morgen,  naar 
jeg  skal  til  Ministeriet:  min  Læge  har  sagt 
mig,  at  jeg  hellere  skal  gaa  end  køre.« 

—  »Farvel,  Deres  Ekscellence.« 

Og  Ekscellencen  kom  forbi  hver  Morgen, 
og  Ivan  fik  mangen  god  Drikkeskilling  af  den 
fornemme  Herre. 

Saa  kommer  Ekscellencen  en  Morgen 
kørende  op   for  Kirken  i  en   flot   Enspænder; 

han  var  ikke  alene,  men  ledsaget  af  en  tyk 
og  trivelig  Mandsperson  med  Kasket  paa  det 
vandkæmmede  Haar,  den  rigtige  russiske  Køb- 
mandstype. 

Ivan  skynder  sig  hen  til  Køretøjet  og  hilser: 

—  »God  Morgen,  Deres  Ekscellence!« 

—  »God  Morgen,  Ivan  ....  vi  vil  op  og 
se  paa  Stilladset,  men  Du  behøver  ikke  at 
gaa  med.« 

—  »Som  Deres  Ekscellence  befaler.« 

Og  saa  kravlede  Ekscellencen  og  hans 
Ledsager    op   ad  Stigen,   fra  Etage   til  Etage. 

—  »Ja,  se  kun  rigtig  paa  det,  Nikolaj  An- 
drejitsch,«  sagde  Ekscellencen;  »jeg  vil  skam 
ikke  have,  at  De  skal  købe  Katten  i  Sækken ; 
men  godt  Kram  er  det,  det  siger  jeg  blot!« 

—  »Godt  Kram  er  det,  Deres  Ekscellence, 
det  siger  jeg  ikke  noget  til,  og  fire  Tusind 
Rubler  er  ikke  nogen  urimelig  Pris  ....  og  det 
giver  jeg  ogsaa  for  det,«  sagde  Købmanden, 
efter  at  han  endnu  en  Gang  havde  banket  paa 
Bjælkerne  og  snittet  i  Plankerne. 

Saa  gik  de  ned  igen,  satte  sig  op  i  Vognen 
og  kørte  derfra,  medens  Ivan  endnu  en  Gang 
bød  Ekscellencen  Farvel. 

Næste  Morgen  kom  Ekscellencen  ikke  til 
sædvanlig  Tid,  men  lidt  længer  op  paa  For- 
middagen indfandt  der  sig  en  halv  Snes  Ar- 
bejdsvogne og  en  hel  Snes  Tømmerfolk  med 
store  Brækjærn  og  med  Økser  stukne  ned  i 
Bæltet.  Samtidigt  med  denne  Karavane  kom 
Købmanden  fra  den  foregaaende  Dag- 

Ivan  lod  sine  skikkelige  Øjne  glide  hen 
over  dette  mærkelige  Optog  og  gik  derefter 
hen  til  Købmanden  for  at  spørge  ham,  hvad 
alt  dette  skulde  betyde. 

—  »Det  er  det  Stillads,«  svarede  Køb- 
manden og  slog  med  Hovedet. 

—  »Ja,  vel  er  der  det  Stillads  ....  men 
hvad  saar« 

—  »Det  skal  jeg  jo  ha'   ned!« 

—  »Hvad  skal  De  ha'r« 

—  »Jeg  har  jo  købt  det  igaar  og  betalt 
det  med  fire  Tusind  Rubler  ....  det  hele  skal 
være  ryddet  inden  otte  Dage,  derfor  er  det. 
jeg  tager  fat  paa  det  straks  idag  .  .  .  .« 

Hvem  der  gjorde  store  Øjne,  var  Ivan. 

—  »Det  er  vist  noget  godt  Snak,«  sagde 
han;  »jeg  har  da  ikke  faaet  nogen  Besked  paa 
det,  og  saa  længe  jeg  ikke  har  det,  er  der 
ingen,  som  faar  Lov  at  røre  Stilladset!« 

—  »Men  Du  store  Gnd,  hvad  skal  det  sige? 
Det  er  jo  altsammen  i  Orden  ....  her  er  Pa- 
pirerne ....  Du  kan  jo  selv  læse.  Staar  der 
ikke  tydeligt  nok:  Købmand  Nikolaj  Andrej- 
itsch  Måmontov  —  det  er  mig  —  har  idag  købt 
Stilladset  ved  Isakskatedralens  nordlige  Fagade 
for  en  Sum  af  fire  Tusind  Rubler,  for  hvilket 
Beløb  herved  kvitteres  ....  underskrevet  Pjotr 
Feodorovitsch  Tassov  .  .  .  .« 

—  »Jo,  det  staar  der  rigtignok  ....  men 
jeg  kender  ingen,  som  hedder  Tassov  ....  ingen 
af  dem,  der  har  noget  at  sige  her,  hedder 
saadan.« 

—  »Men  det  er  jo  ham,  som  var  her  med 
mig  igaar!« 

—  »Jeg  véd  slet  ikke,  hvad  han  hedder; 
han  har  ikke  noget  med  Kirken  at  gøre;  jeg 
véd  bare,  at  han  er  Ekscellence,  for  det  har 
han  selv  sagt.« 

Endelig  gik  det  op  for  Købmanden,  at  han 
var  bleven  taget  grundigt  ved  Næsen,  og  han 
maatte  lade  »det  gode  Kram«  blive  staaende 
og  lade  Vognene  køre  tomme  bort. 

Politiet  satte  sig  straks  i  Bevægelse,  men 
det  lykkedes  ikke  at  faa  fat  i  den  snu  Bedrager. 

Ivan  staar  fremdeles  og  holder  Vagt  ved 
Stilladset,  og  han  spejder  forgæves  efter  Eks- 
cellencen,  der  gaar  Morgentur.  — 

Ekscellencerne  spiller  i  det  hele  taget  en 
stor  Rolle  i  Forbryderverdenen;  den  jævne 
Mand  bøjer  sig  dybt  for  den,  som  med  Rette 
eller  Urette  bærer  denne  klingende  Titel. 

Det  er  ogsaa  en  Ekscellence,  der  er  Hoved- 
personen i  følgende  Tildragelse,  et  værdigt 
Sidestykke  til  Stilladshistorien. 

Det  er  omtrent  to  Aar  siden,  at  der  en 
Formiddag  indtraf  en  rig  sibirisk  Købmand  til 
Nisjni  Novgorod ;  han  tog  ind  paa  Byens  bedste 
Hotel,  men  havde  næppe  faaet  Tid  til  at  klæde 
sig  om  efter  Rejsen,  førend  Værten  kom 
styrtende  for  at  meddele  ham,  at  Hs.  Ekscl. 
Guvernøren  var  der  og  ønskede  straks  at  faa 
ham  i  Tale. 

Købmanden  var  endnu  ikke  kommet  sig 
af  sin  Forbavselse,  da  Guvernøren,  den  bekendte 
General  Barånov,  med  meget  alvorlig  Mine 
traadte  ind  til  ham;  han  kastede  et  forskende 
Blik  omkring  sig,  saa  stift  paa  Købmanden  og 
sagde  derpaa: 

—  »Vil  De  behage  at  lukke  Døren  af —  ... 
jeg   har    vigtige  Ting   at   tale  med  Dem  om.« 

Den  forbløffede  Købmand  adlyder,  og  Ge- 
neralen tager  Plads  i  en  Lænestol,  medens  han 
med  en  Haandbevægelse  betyder  Købmanden, 
at  han  kan  faa  Lov  til  at  sætte  sig. 

Efter  en  længere  uhyggelig  Taushed,  under 
hvilken  Generalen  har  ladet  sit  gennemborende 
Blik  hvile  paa  Købmanden,  siger  han  ganske 
langsomt: 

—  »Jeg  har  faaet  Meddelelse  om,  at  De 
er  kommen  hertil  med  en  stor  Sum  Penge  .... 
forholder  det  sig  rigtigt?« 

—  »Ja  vel,  Deres  Ekscellence!« 

—  »Det  er  endvidere  blevet  meddelt  mig, 
at  det  er  falske  Penge,  som  De  vil  søge  at 
faa  afsatte  her  ....  er  det  rigtigt?« 

—  »Men  Deres  Ekscellence  ....  jeg  har 
ingen  falske  Penge  ....  hvem  kan  have  løjet 
mig  det  paa!  Jeg  har  130,000  Rubler  med  mig, 
men  de  er  bleven  mig  udbetalte  af  Banken  ..  . 
de  kan  umuligt  være  falske  .  .  .  .« 

—  »Det  er  mig  ikke  nok  ....  jeg  maa 
og  skal  have  Klarhed  i  denne  Sag.  Egentlig 
burde  jeg  øjeblikkelig  lade  Dem  anholde.  Men 
da  jeg  selv  synes,  at  der  er  noget  mystisk  ved 
det  hele,  vil  jeg  ikke  tage  for  haardt  paa  Dem. 

De  maa  nu  lige  med  det  samme  lægge  Pengene 
i  en  Konvolut  og  sætte  Deres  Segl  paa,  saa 
skal  jeg  afsende  dem  til  St.  Petersborg,  for  at 
de  kan  blive  undersøgte ;  om  en  tre,  fire  Dage 
kan  De  melde  Dem  hos  mig  ....  men  prøv 
ikke  paa  at  snige  Dem  bort  herfra:  hvert  af 
Deres  Skridt  bliver  bevogtet.« 

Købmanden  var  aldeles  sønderknust,  men 
han  maatte  gøre,  som  Guvernøren  havde  be- 
falet; han  lagde  Pengene  i  en  Konvolut,  som 
han  forseglede,  og  Guvernøren  tog  Pakken 
og  gik. 

Der  var  næppe  gaaet  et  Kvarter,  forend 
Købmanden  fik  Besøg  af  en  af  sine  Forret- 
ningsvenner,  som  straks  lagde  Mærke  til,  at  der 
maatte  være  hændet  ham  noget  meget  ube- 
hageligt; han  trængte  ind  paa  Købmanden, 
som  saa  fortalte,  hvad  der  var  sket. 

—  »Den  Historie  forekommer  mig  noget 
mærkværdig,«  sagde  Vennen,  da  han  havde 
tænkt  lidt  over  Sagen.  »For  det  forste  er  der 
jo  ingen  Mening  i,  at  Guvernøren  kommer  til 
Dem  i  Stedet  for  at  sende  Bud  efter  Dem; 
dernæst   er   det  jo    mer  end  underligt,  at  han 

selv   tager  Pengene  med  sig  ...  .  De   fik  da 
vel  i  alt  Fald  en  Kvittering?« 

—  »Nej,  det  gjorde  jeg  ikke.« 

~  »Det  gaar  slet  ikke  an  ...  .  De  maa 
straks  køre  hen  til  Guvernøren  og  bede  ham 
om  en  Kvittering  for  Beløbet  ....  Det  er  jo 
en  ren  Forglemmelse  ....  men  spild  ikke  et 
Øjeblik.« 

Købmanden  indsaa,  at  det  var  det  eneste 
rigtige;  han  satte  sig  op  i  en  Vogn,  kørte  hen 
til  Guvernøren  og  blev  straks  modtaget. 

—  »Hvad  er  til  Deres  Tjeneste?« 

—  »Undskyld,  Deres  Ekscellence,  at  jeg 
ulejliger  Dem,  men  jeg  vilde  meget  gerne  have 
en  Kvittering.« 

—  »En  Kvittering?   for  hvad?« 

—  »For  de  130,000  Rubler,  De  tog  fra 
mig  for  at  lade  undersøge  .  .  .  .« 

—  »Har  jeg  taget  130.000  Rubler  fra 
Dem?!«  udbryder  Guvernøren,  og  hans  Ansigt 
udtrykker  den  største  Forbavselse. 

—  »Ja,  det  er  jo  kun  en  halv  Time  siden.? 
Guvernøren  saa'  nogle  Øjeblikke  forskende 

paa  Købmanden,  rejste  sig  og  sagde: 

—  »Se,  se!    paa   hvilket  Hotel    bor  De?« 
Købmanden  nævnede  Hotellets  Navn. 

—  »Det  er  godt;  kør  straks  derhen;  jeg 
skal  være  dér  om  nogle  faa  Minuter!« 

Et  Kvarterstid  senere  kommer  Guver- 
nøren da  ogsaa. 

—  »Har  jeg  været  herføridagr«  spurgte 
han  Hotellets  Tjener. 

—  »For  en  Timestid  siden,  Deres  Eks- 
cellence.« 

—  »Er  der  ellers  nogen,  som  har  set  mig?« 

—  »Ja,  alle  Hotellets  Folk,  Deres  Eks- 
cellence.« 

—  »Har  jeg  været  her  før  idag?«  spurgte 
han,  da  alle  Folkene  vare  blevet  samlede. 

—  »Ja  vel.  Deres  Ekscellence ;  for  en  Time 
siden.«  lod  det  enstemmige  Svar. 

—  »Hvad  Vej  kørte  jeg  herfra?« 

—  »Til  højre.« 

Guvernøren  satte  sig  op  i  sin  Vogn  og 
kørte  til  højre.  Han  holdt  ved  det  første  Hjørne, 
kaldte  paa  Politisoldaten,  som  havde  Post  dér. 
og  spurgte  ham : 

—  »Er  jeg  kommet  her  forbi   før   idag?« 
--  »Ja  vel.  Deres  Ekscellence!  for  en  Time 

siden.« 

—  s  Hvilken  Vej  kørte  jeg?« 

Il* 

—  »Den  Vej,  Deres  Ekscellence,«  svarede 
Soldaten  og  angav  Retningen. 

Guvernøren  kørte  videre  og  lod  hver  Post 
angive  den  Retning,  han  havde  fulgt  for  en 
Time  siden.  Paa  denne  Maade  naaede  Guver- 
nøren til  sidst  helt  ud  i  en  af  Byens  Forstæder, 
hvor  man  viste  ham  et  tarveligt  lille  Hus,  han 
var  gaaet  ind  i  for  en  Time  siden.  Han  skynder 
sig  ud  af  Vognen  og  ind  i  Huset,  og  her  finder 
han  —  sin  Dobbeltgænger,  der  staar  foran  et 
Spejl  i  Begreb  med  at  tjerne  Sminken  og  det 
falske  Skæg;  paa  en  Stol  ligger  Generals- 
uniformen. 

Den  mystiske  Sag  var  hermed  opklaret,  og 
den  ulykkelige  Købmand  fik  sine  Penge  igen. 

Bedrifter  som  de  her  nævnte  vilde  være 
saa  godt  som  utænkelige  i  ethvert  andet  Land, 
nærmest  fordi  Gavtyvene  næppe  andet  Sted 
vilde  finde  saa  taknemmelige  Forsøgsobjekter 
som  de  to  Købmænd.  — 

Som  Eksempler  paa  den  Snedighed,  de 
petersborgske  »Gavtyve  af  højere  Orden«  under- 
tiden lægger  for  Dagen,  skal  jeg  endnu  nævne 
følgende : 

I  et  af  de  store   paladslignende  Huse  ved 

Fontankakajen  boede  i  1885  den  rige  General 
Z.  med  Familie.  I  Marts  var  Z.'s  tagne  til 
Paris  for  at  tilbringe  et  Par  Maaneder  dér; 
de  af  Tjenestefolkene,  som  ikke  var  fulgte  med 
Herskabet  til  Udlandet,  havde  faaet  Tilladelse 
til  at  rejse  til  deres  Hjemsteder  i  det  Indre  af 
Landet;  men  havde  Ordrer  til  at  møde  igen  i 
St.  Petersborg  senest  den  15de  Maj;  Lejlig- 
heden var  bleven  aflukket,  og  Nøglerne  over- 
givne til  Ejendommens  Overdvorrnik. 

En  af  de  første  Dage  i  Maj  faar  denne 
fra  Paris  et  Par  Ord,  hvormed  Husets  Herre 
lader  ham  vide,  at  Familien  kommer  tidligere 
tilbage  end  først  bestemt,  og  at  man  agter 
umiddelbart  efter  Ankomsten  at  tage  ud  paa 
Landstedet  i  Peterhof.  Man  havde  derfor 
givet  de  fornødne  Ordrer  til,  at  en  Del  af 
Møblerne  allerede  den  6te  skulde  transporteres 
derud ;  Flyttefolkene  vilde  komme  ganske  tid- 
ligt om  Morgenen  og  medbringe  Fortegnelsen 
over  de  Sager,  der  skulde  føres  ud  paa  Landet. 
Overdvorrniken  skulde  vaage  over,  at  alt  gik 
ordentlig  til,  og  at  intet  blev  slaaet  i  Stykker. 
Saa  snart  Vognene  var  læssede,  og  Lejligheden 
igen    aflaaset,    skulde    han   tage   med  først  af- 

gaaende  Tog  ud  til  Peterhof  for  at  paase,  at 
Møblerne  blev  stillede  op  i  de  fire  tomme 
Værelser  i  Landstedets  højre  Sidefløj.  »Ved- 
lagt ti  Rubler  til  Flyttefolkene,  hvis  de  ar- 
bejder flinkt;  selve  Flytningen  skal  ikke  be- 
tales, før  jeg  kommer  tilbage.« 

Klokken  var  ikke  meget  over  fem  den 
6te  om  Morgenen,  da  tre  store  Flyttevogne 
kom  kørende  og  holdt  udenfor  Ejendommen 
ved  Fontankakajen,  og  med  hver  af  Vognene 
fulgte  der  som  vanligt  én  Mand  foruden  Kusken. 

En  af  Folkene  fik  fat  i  Overdvorrniken, 
trak  nogle  fedtede  Papirer  op  af  Lommen 
og  sagde : 

»Det  er  vel  rigtigt,  at  det  er  herfra,  vi 
skal  flytte  en  Bunke  Møbler  ud  til  Peterhof?« 

—  »Ja,  det  er  rigtigt  nok;  lad  det  nu  blot 
gaa  lidt  villigt,  saa  faar  I  gode  Drikkepenge  . . . 
I  har  jo  Listen  paa  hvad  der  skal  flyttes?« 

—  »Ja  vel .  . .  det  er  Peter,  der  har  Listen 
.  .  .  nu  gaar  vi  bare  hen  og  drikker  Te  først; 
om  et  lille  Kvarter  tager  vi  fat.« 

Saa  fik  hver  af  Hestene  et  Knippe  Hø 
at  delikatere  sig  med,  og  de  seks  Flyttefolk 
slentrede  hen  til  den  nærmeste  lille  Bevært- 
ning, der  netop  var  ved  at  lukke  op. 

Det  varede  ikke  længe,  før  de  kom  til- 
bage, og  ledsagede  af  Overdvorrniken  gik  de 
nu  gennem  hele  Lejligheden,  medens  Peter 
studerede  Listen  og  udpegede  de  Møbler,  der 
skulde  flyttes.  Nu  og  da  gik  en  af  dem  hen 
og  løftede  lidt  paa  et  eller  andet  Stykke  som 
for  at  prøve,  om  det  var  meget  tungt,  og  saa 
gik  det  løs  med  Flytningen. 

Da  Klokken  var  elleve,  var  alle  tre  Vogne 
fuldt  læssede,  og  til  Dvorrnikens  Forundring 
var  det  netop  de  allerkostbareste  af  Møblerne, 
der  skulde  flyttes  ud  til  Landstedet  i  Peter- 
hof; men  det  stod  jo  paa  Listen,  saa  det  maatte 
Generalen  jo  selv  om. 

Der  blev  lagt  store  Presenninger  over  Flytte- 
godset, og  det  hele  blev  strammet  godt  til  ved 
Hjælp  af  lange  Tove.  Saa  bad  Folkene  om 
lidt  Drikkepenge,  for  at  de  kunde  faa  nogen 
Fortæring  undervejs,  og  Dvorrniken  gav  dem 
fire  Rubler  med  Løfte  om  lige  saa  meget  til, 
naar  de  var  færdige  ude  i  Peterhof. 

Langsomt  og  sindigt  satte  de  tunge  Vogne 
sig  i  Bevægelse  og  var  snart  ude  af  Syne. 

Dvorrniken  lukkede  godt  af  for  Lejlig- 
heden,  satte    den   tunge  Jærnstang    for  Døren, 

hentede  Landstedets  Nøgler,  der  laa  i  hans 
Kammer,  og  kørte  saa  med  Toget  ud  til  Pe- 
terhof. 

Peterhof  ligger  omtrent  fire  Mil  fra  St. 
Petersborg,  og  Vejen  er  god;  Vognene  kunde 
saaledes  meget  vel  være  naaede  derud  inden 
Klokken  fem,  selv  om  der  var  bleven  holdt  en 
længere  Rast  undervejs ;  men  Klokken  blev 
seks,  og  den  blev  syv  —  og  endnu  ingen 
Vogne  at  se. 

Dvorrniken  begyndte  at  blive  urolig:  der 
kunde  jo  være  tilstødt  dem  noget  undervejs; 
maaske  var  der  brækket  en  Akse,  maaske  en 
af  Vognene  var  væltet  .  .  .  Og  Klokken  blev 
otte.  Saa  holdt  han  det  ikke  ud  længer  og 
gik  et  godt  Stykke  hen  ad  Vejen  til  St. 
Petersborg,  men,  saa  langt  han  kunde  se,  ikke 
Spor  af  Flyttevogne. 

Der  kom  en  tom  Herskabsvogn  kørende  i 
skarpt  Trav  inde  fra  Hovedstaden.  Dvorrniken 
kendte  Kusken,  raabte  ham  an  og  spurgte  ham, 
om  de  tre  Flyttevogne,  han  ventede  saa  læng- 
selsfuldt, var  meget  langt  henne  ad  Vejen. 
Det  Svar,  Kusken  gav  ham.  fik  det  til  at  løbe 
koldt  ned  ad  Ryggen  paa  ham: 

— ■  »Der  er  saa  Skam  ingen  Flyttevogne 
paa  Vejen ;  jeg  kørte  inde  fra  Byen  lidt  over 
seks;  nu  er  den  halvni  .  .  .  jeg  maatte  jo  have 
set  dem,  hvis  de  havde  været  dér.« 

Dvorrniken  skyndte  sig  nu,  det  bedste 
han  kunde,  tilbage  til  Peterhof  og  gjorde  An- 
meldelse til  Politiet  om  denne  mærkelige  Flytte- 
historie.  Politiet  var  ikke  et  eneste  Øjeblik  i 
Tvivl  om,  at  der  var  Kæltringestreger  med  i 
Spillet,  og  alarmerede  straks  Præfekturet  i  St. 
Petersborg.  Dette  fik  snart  oplyst,  at  ingen 
af  Hovedstadens  Vognmænd  havde  modtaget 
nogen  Ordre  fra  General  Z.  i  Paris  om  at  be- 
sørge hans  Møbler  flyttede  til  Peterhof.  Nu 
blev  det  hemmelige  Politis  flinkeste  Støvere 
slupne  løs,  og  det  lykkedes  dem  virkelig  efter 
faa  Dages  Forløb  at  finde  de  forsvundne 
Møbler :  de  var  bragte  ud  til  et  Landsted  paa 
en  afNevaøerne;  en  elegant  klædt  Herre  havde 
nogle  Dage  i  Forvejen,  naturligvis  under  et 
fingeret  Navn,  lejet  dette  Sted  for  Sommer- 
maanederne  og  havde  sagt,  at  en  Del  af 
hans  Møbler  vilde  blive  sendt  derud  med  det 
aller  første. 

Det  havde  uden  Tvivl  været  Forbrydernes 

Hensigt  at  opbevare  det  kostbare  Møblement 
dér  indtil  Efteraaret,  naar  det  dristige  Kup 
var  gaaet  i  Glemmebogen,  og  saa  maaske  lade 
det  hele  sælge  ved  Auktion. 

General  Z.  fik  sine  Møbler  igen,  men  til 
Trods  for  alle  Anstrengelser  lykkedes  det  ikke 
Politiet  at  faa  fat  i  en  eneste  af  dem,  der  havde 
taget  Del  i  dette  snildt  udtænkte  Kup. 

En  anden  Gang  havde  det  petersborgske 
Forbrydersamfunds  Ledere  med  utrolig  Dristig- 
hed organiseret  en  formelig  Ekspedition,  der 
skulde  rydde  en  af  de  elegante  Villaer  ude 
paa  »Apotekerøen«  i  Nevadeltaet;  Ekspedi- 
tionen bestod  af  to  store  Pramme  med  talrigt 
Mandskab  ombord.  En  mørk  Nat  henimod 
Foraarstide  stak  Ekspeditionen  i  Søen,  undgik 
at  vække  de  patruljerende  Politisoldaters  Mis- 
tanke og  naaede  sit  Bestemmelsessted  kort 
efter  Midnat ;  Prammene  blev  fortøjede  ved 
Bredden  lige  ud  for  vedkommende  Villa,  Mand- 
skabet kastet  i  Land  og  Dørene  opbrudte,  hvor- 
efter man  uden  at  spilde  et  Øjeblik  begyndte 
at  transportere  Møblerne  fra  Landstedet  ned  i 
Prammene.  Skønt  der  blev  arbejdet  saa  tyst 
og  stille  som  muligt,  havde  en   lydhør  Kosak- 

patrulje,  der  passerede  i  nogen  Afstand  derfra. 
dog  mærket,  at  der  var  noget  uvanligt  paa- 
færde;  Kosakkerne  fik  Lyst  til  at  undersøge 
Sagen  lidt  nøjere,  red  efter  Lyden  og  var  saa 
heldige  at  paagribe  de  fleste  af  de  natlige 
Arbejdere.  — 

I  Vinteren  1883- — 1884  udbrød  der  en  ual- 
mindelig stor  Mængde  Ildebrande  i  St.  Peters- 
borg, men  det  varede  længe,  inden  Politiets 
Mistanke  blev  vakt,  thi  Ilden  opkom  næsten 
altid  hos  Beboere,  der  ikke  havde  assureret, 
saa  at  der  jo  ikke  var  tjerneste  Anledning  til 
at  formode,  at  der  forelaa  Ildspaasættelse.  Ved 
en  ren  Tilfældighed  kom  man  imidlertid  under 
Vejr  med,  hvorledes  det  forholdt  sig  med  disse 
paafaldende  talrige  Ildebrande. 

Forbrydersamfundets  øverste  Leder  havde 
ment,  at  der  ubetinget  maatte  kunne  gøres 
nogle  smukke  Forretninger  med  Brandassurance- 
selskaberne, men  han  fandt  det  under  sin  Vær- 
dighed at  anbefale  nogen  af  de  almindelige 
Fremgangsmaader,  som  benyttes  for  at  tilvende 
sig  overdrevet  højt  ansatte  Forsikringsbeløb : 
han  havde  udspekuleret  noget  ganske  nyt. 

Han  lod  først  sin  Forbryderhærs  Ingeniør- 

kompagni  foretage  en  grundig  Undersøgelse 
af  en  stor  Mængde  Ejendomme,  hvori  der  stod 
adskillige  Lejligheder  ledige;  naar  det  nu  traf 
sig  saaledes,  at  der  f.  Eks.  var  en  lille,  be- 
skeden Bolig  til  Leje  i  et  Sidehus  og  en  anden, 
større  og  elegantere,  i  samme  Ejendoms  For- 
hus, men  Væg  til  Væg  med  den  første,  lod  han 
en  af  sine  tarveligere  Folk  med  Familie  flytte 
ind  i  Sidehuslejligheden,  som  blev  møbleret 
med  et  Bohave,  der  ikke  var  ret  meget  værd ; 
kort  Tid  efter  var  Stedets  Ejer  saa  heldig  og- 
saa  at  faa  en  Lejer  til  den  elegante  Bolig  i 
Forhuset.  Den  første  assurerede  ikke  sit  Bo- 
have ,  men  den  anden  fik  til  Gengæld  ud- 
færdiget en  Police  for  en  meget  betydelig  Sum, 
langt  overstigende  Værdien  af  de  forsikrede 
Genstande.  Efter  nogen  Tids  Forløb  udbrød 
der  da  pludselig  Ild  i  den  tarvelige  Lejlighed ; 
som  oftest  var  det  en  Petroleumslampe,  der 
eksploderede,  og  Ilden  greb  saa  forbavsende 
hurtigt  og  voldsomt  om  sig,  at  Flammerne  fik 
Tid  til  at  æde  sig  gennem  Væggen  ind  til 
Nabolejligheden  og  anrette  en  grundig  Øde- 
læggelse dér,  inden  det  flinke  Brandvæsen  mødte 
og    fik  Ilden   slukket.     Den    ulykkelige  Brand- 

lidte,  der  ikke  havde  assureret,  vred  sine  Hænder 
i  Fortvivlelse  og  spillede  i  det  hele  taget  sin 
Rolle  saa  godt,  at  Politiet  som  oftest  følte 
stor  Medynk  med  ham,  og  foranstaltede  en 
Indsamling  til  Fordel  for  ham,  medens  hans 
Medskyldige  i  Lejligheden  ved  Siden  af  strøg 
en  betydelig  Skadeserstatning  til  sig  til  Fordel 
for  hele  Forbrydersamfundet. 

Disse  Operationer  gentog  sig  med  ganske 
korte  Mellemrum,  snart  i  det  ene,  snart  i  det 
andet  Kvarter  af  Hovedstaden,  og  det  kunde 
vist  være  gaaet  længe,  hvis  d'Hrr.  Brandstiftere 
ikke  en  Gang  havde  gjort  sig  skyldige  i  en 
utilgivelig  Uforsigtighed :  med  faa  Ugers  Mellem- 
rum brændte  det  nemlig  to  Gange  hos  det 
samme  Par  Makkere,  den  ene  Gang  i  Kolomna- 
kvarteret,  den  anden  Gang  i  Viborgkvarteret, 
og  tilfældigvis  var  en  af  de  Politiofficerer,  der 
ved  den  første  Lejlighed  havde  været  med 
til  at  optage  Brandforhør,  i  Mellemtiden  blevet 
forflyttet  til  Viborgkvarteret  og  blev  ogsaa  dér 
kommanderet  til  Brandforhor.  Han  blev  højlig 
forbauset  over  igen  at  træffe  netop  de  samme 
to  Familier,  hver  paa  sin  Side  af  den  gennem- 
brændte  Væg,og  hans  Politinæse  lugtede  Lunten. 

Han  gjorde  Anmeldelse  om  Sagen  til  sine  Over- 
ordnede, og  der  blev  indledet  en  Undersøgelse, 
som  hurtig  førte  til,  at  hele  denne  Brandstifter- 
bande  blev  uskadeliggjort.  Brandassurance- 
selskaberne havde  imidlertid  forinden  udbetalt 
Skadeserstatninger  til  et  Beløb  af  omtrent  halv- 
andet Hundrede  Tusinde  Rubler. 

De  russiske  Gavtyve  af  lavere  og  laveste 
Grden  ligner  i  alt  væsentligt  deres  Lavsfæller 
i  andre  Lande,  men  nu  og  da  giver  deres  Fore- 
tagelsesaand  og  Virkelyst  sig  dog  ret  ekstra- 
vagante Udtryk. 

Hvad  siger  man  f.  Eks.  til  saadanne  vittige 
Foretagender  som  at  stjæle  Signalkanonen,  der 
hver  Dag  affyres  paa  Slaget  12;  at  bemægtige 
sig  en  flere  Centner  tung  Malmklokke,  der  var 
ophængt  i  et  Kirketaarn,  og  en  anden  Gang 
løbe  afsted  med  selve  Taarnuretr 

Det  er  jo  bogstaveligt  at  drive  Tyvehaand- 
værket  op  til  en  svimlende  Højde, 


IL 

Har  det  russiske  Politi  en  haard  og  uop- 
hørlig Kamp  at  bestaa  med  Forbrydernes  vel- 
organiserede Hær,  er  denne  Strid  dog  for  intet 
at  regne  i  Sammenligning  med  den,  som  det 
uafladelig  maa  føre  mod  Fjenderne  af  selve  det 
bestaaende  Samfund,  de  Revolutionære  eller  — 
som  de  jo  almindeligt  benævnes  —  Nihilisterne ; 
set  med  det  herskende  Regeringssystems  Øjne, 
er  det  jo  her  ganske  anderledes  betydnings- 
fulde Interesser,  der  staar  paa  Spil.  Kampen 
mellem  Regeringen  og  Nihilismen  føres  da  og- 
saa  fra  begge  Sider  med  en  Forbitrelse  og  Hen- 
synsløshed uden  Lige;  der  hverken  gives  eller 
modtages  Pardon,  og  den,  der  har  haft  Lejlig- 
hed til  i  nærmeste  Nærhed  at  være  Tilskuer 
ved  denne  Kamp,  maa  være  kommen  til  den 
Erkendelse,  at  den  ikke  vil  slutte,   førend  den 

ene  af  Modstanderne  er  helt  knust.  Ingen  kan 
vide,  hvem  af  de  to,  der  kommer  til  at  gaa  ud 
af  Striden  som  Sejrherre. 

Det  er  Turgénjev,  som  har  opfundet  Ordet 
Nihilist  for  at  betegne  en  revolutionær  Sværmer 
uden  Program ,  en  Mand ,  der  blot  vil  om- 
styrte det  bestaaende  uden  at  det  staar  klart  for 
ham,   hvad  der  skal  sættes  i  Stedet. 

Ordet  har  faaet  Borgerret  i  alle  Landes 
Sprog,  men  det  er  dog  ingenlunde  videre 
korrekt ;  Nihilisternes  ledende  Mænd  véd  nem- 
lig meget  godt,  hvad  de  vil.  og  de  er  virkelig 
ikke  særdeles  fordringsfulde :  de  forlanger  egent- 
lig blot  Tænke-,  Tale-  og  Pressefrihed  —  selv- 
følgelig under  Ansvar  for  Loven  —  og  er  over- 
beviste om,  at  de,  hvis  disse  Fordringer  op- 
fyldes, i  Løbet  af  forholdsvis  faa  Aar  vil  være 
i  Stand  til  at  føre  det  store  russiske  Folk  til 
Lykke  ad  den  rolige  Udviklings  Vej. 

Man  gør  sig  skyldig  i  en  stor  Fejltagelse, 
naar  man  mener,  at  den  Række  af  Attentater, 
der  er  blevet  begaaede  i  Rusland  i  Løbet  af 
den  sidste  Snes  Aar,  kan  anføres  som  Beviser 
for,  hvad  Nihilismen  tilsigter.  Disse  talrige 
Voldshandlinger  maa  nemlig  ikke  opfattes  som 

Maal  men  som  Midler,  og  de  fordommes  ikke 
blot  af  dem,  der  staar  hele  den  revolutionære 
Bevægelse  fjernt,  men  ogsaa  af  de  aller  fleste 
fuldtro  Nihilister.  Det  er  en  enkelt  Gruppe 
af  de  Revolutionære,  de  saakaldte  Terrorister, 
som  er  Ophavsmændene  til  disse  mangfoldige 
blodige  Forbrydelser :  naar  Terroristerne  i 
enkelte  Perioder  af  kortere  eller  længere  Va- 
righed har  haft  Overtaget  i  Nihilisternes  øverste 
Raad.  er  det  gaaet  Slag  i  Slag  med  Attentater, 
idet  de  nemlig  med  Urette  har  ment  derved 
at  kunne  indjage  Regeringen  Skræk  og  saa- 
ledes  foranledige  den  til  at  gøre  de  forlangte 
Indrømmelser.  Naar  det  derefter  har  vist  sig, 
at  deres  Beregninger  ikke  slog  til,  har  de  mistet 
deres  Indflydelse,  og  de  mere  besindige  Med- 
lemmer har  kunnet  gøre  sig  gældende.  Terror- 
isterne er  den  blodige  Handlingens  Mænd, 
medens  de  andre  er  af  den  Mening,  at  man 
snarere  vil  naa  Maalet,  hvis  man  i  Stedet  for 
at  udfordre  den  offentlige  Mening  søger  at  vinde 
den  for  sig,  at  oparbejde  den  og  gøre  den  saa 
kraftig  og  modig,  at  den  i  givet  Øjeblik  vover 
at  give  sig  tilkende  med  en  saadan  Styrke,  at  den 
despotiske  Regering  ikke  længer  tør  trodse  den. 

Fra  Tsarens  Kigo.  12 

For  nærværende  ser  det  ud,  som  om  de  be- 
sindigere Nihilister  har  Overhaanden;  allerede 
i  længere  Tid  har  der  ikke  fundet  noget  Attentat 
Sted.  Men  det  vilde  være  urigtigt  heraf  at 
slutte,  at  det  nu  endelig  er  forbi  med  Terror- 
isterne :  de  kan  hvilket  Øjeblik  som  helst  igen 
komme  til  Magten,  og  de  vil  da  blandt  den 
fanatiske  og  utaalmodige  Ungdom  af  begge 
Køn  finde  Redskaber  nok,  som  med  den  største 
Ringeagt  for  eget  og  andres  Liv  vil  udføre  de 
Befalinger,  der  gives  dem. 

Man  vilde  blive  forbavset,  naar  man  vidste, 
hvor  mange  Nihilister  i  dette  Ords  videste  For- 
stand der  findes  i  Rusland,  det  vil  sige  Mænd 
og  Kvinder,  som  er  misfornøjede  med  den  nu- 
værende russiske  Statsordning  og  ønsker  en 
grundig  Forandring  af  den;  de  findes  i  alle 
Samfundsklasser,  i  Tronens  umiddelbare  Nær- 
hed lige  saa  vel  som  i  de  fjerneste  Provinser, 
og  deres  Tal  vokser  Dag  for  Dag. 

Der  kan  selvfølgelig  i  dette  Kapitel  ikke 
være  Plads  for  en  nærmere  Fremstilling  af, 
hvorledes  »Nihilismen«  har  udviklet  sig  i  Løbet 
af  de  mange  Aar,  siden  den  første  Gang  traadte 

frem  af  Mørket.  Her  skal  kun  siges  nogle  faa 
Ord  om,  hvorledes  den  russiske  revolutionære 
Bevægelse  er  organiseret,  og  anføres  et  Par 
Eksempler  paa,  hvorledes  Kampen  fores  mellem 
Politiet  og  Nihilisterne. 

Det  russiske  Revolutionsparti  har  —  eller 
havde  i  ethvert  Fald  under  den  sidste  Atten- 
tatperiode —  en  aldeles  fortræffelig  Organisa- 
tion, saa  fortræffelig,  at  det  hemmelige  politiske 
Politi  i  de  senere  Aar  til  en  vis  Grad  har  adop- 
teret den. 

Nihilisterne,  hvorved  der  her  menes  de 
Revolutionære,  som  virkelig  har  sluttet  sig  til 
Bevægelsen  og  ladet  sig  indrullere  i  det 
hemmelighedsfulde  Samfund ,  er  fordelte  i 
Grupper  paa  tre,  der  hver  for  sig  atter  er  Med- 
lem af  en  anden  Gruppe  paa  tre  o.  s,  v.  i  det 
uendelige.  Herved  opnaas  den  store  Fordel, 
at  et  Slag,  som  Politiet  fører  imod  Nihilismen, 
i  Almindelighed  ikke  vil  faa  særlig  vidt- 
rækkende Følger :  en  Gruppe  eller  to  kan  blive 
knust,  men  da  det  enkelte  Medlem  i  en  Gruppe 
kun  har  et  meget  begrænset  Kendskab  til  de 
øvrige  Medlemmer  af  Organisationen  —  han 
kender  jo  blot  fire  af  dem  —  kan  Desorganisa- 

tionen  aldrig  komme  til  at  strække  sig  langt: 
de  brudte  Ringe  lukker  sig  igen. 

Det  øverste  Raad,  den  saakaldte  ^> Ekse- 
kutivkomité«, er  sammensat  af  et  større  eller 
mindre  Antal  Medlemmer  og  har  sit  Sæde 
udenfor  Ruslands  Grænser ;  de  Befalinger,  Ko- 
mitéen udsteder,  glider  med  forbavsende  Hur- 
tighed fra  Kreds  til  Kreds  og  bliver  blindt  ad- 
lydte. Meddelelser  neden  fra  naar  paa  samme 
Maade  frem  til  Eksekutivkomitéen ;  der  er  altid 
kun  forholdsvis  faa,  som  har  Kendskab  til,  hvad 
der  foregaar. 

Naar  en  enkelt  Gruppe  ikke  anses  for  til- 
strækkelig til  at  udføre  et  eller  andet  Kup, 
faar  undtagelsesvis  en  eller  begge  Sidegrupperne 
Befaling  til  at  assistere. 

Saaledes  var  der  tre  Grupper  virksomme 
ved  Mordet  paa  Aleksander  II.  d.  13.  Marts 
1 88 1  ;  en  af  disse  Grupper  havde  faaet  Ordre 
til  at  underminere  Sadovaja  Gaden,  da  man 
havde  Grund  til  at  formode,  at  Kejseren,  naar 
han  vendte  hjem  fra  Paraden  i  Mikhail  Manegen, 
vilde  passere  denne  Vej. 

De  to  andre  Grupper  havde  faaet  tildelt 
den  Opgave    at  passe  Kejseren   op,   hvis   han 

imod  Forventning  skulde  køre  en  anden  Vej. 
Medlemmerne  af  de  to  sidstnævnte  Grupper 
fordelte  sig  saaledes,  at  Kejseren  umuligt  kunde 
undslippe,  og  med  Sprængbomber  skjulte  under 
deres  Overtøj  stod  de  rede  til  at  handle,  hvis 
der  ikke  blev  Anvendelse  for  den  underjordiske 
Mine  i  Sadovajagaden. 

Eksekutivkomitéen  havde  ved  denne  Lej- 
lighed som  sædvanligt  ladet  de  Grupper,  der 
var  udsete  til  at  dræbe  Kejseren,  fuldstændig 
frit  Valg  af  Midlerne.  Befalingen  lød  kun  paa, 
at  Kejseren  skulde  myrdes  d.  13.  Marts- — hvor- 
ledes maatte  blive  deres  egen  Sag. 

De  Sammensvorne,  der  havde  faaet  en  hel 
Maaned  til  at  fuldende  alle  deres  Forberedelser, 
udarbejdede  derefter  en  meget  omhyggelig  Plan 
og  fordelte  Rollerne  mellem  sig.  To  af  dem 
lejede  under  fingerede  Navne  og  med  falsk 
Pas  en  Kælder  i  Sadovajagaden  og  aabnede 
dér  paa  Skrømt  et  Udsalg  af  Smør  og  Ost, 
og  straks  efter  begyndte  de  og  flere  af  de 
Medsammensvorne  at  grave  en  Minegang 
under  Gaden ;  da  alt  var  færdigt,  Minen  fyldt 
med  Krudt  og  det  elektriske  Batteri  opstillet, 
ved  Hjælp  af  hvilket  Eksplosionen  skulde  hid- 

føres  i  det  Øjeblik,  Kejseren  passerede,  an- 
stilledes der  en  Række  Forsøg  paa  at  udfinde 
det  rette  Øjeblik  til  Minens  Antændelse;  en 
Vogn  med  en  meget  hurtig  Hest  blev  anskafifet, 
og  med  en  af  de  Sammensvorne  som  Kusk 
kørte  man  nu  gentagne  Gange  hen  over  Minen 
med  samme  svimlende  Hastighed  som  Kejserens 
Vogii. 

Den  1 2te  Marts  var  alt  paa  et  hængende 
Haar  blevet  opdaget.  Politiet  havde  faaet  Nys 
om,  at  der  igen  forberedtes  et  Attentat  mod 
Kejserens  Liv,  og  dets  Mistanke  var  blevet 
henledet  paa  Smør-  og  Osteforretningen  i  Sa- 
dovajagaden.  En  særlig  Undersøgelseskommis- 
sion med  Ingeniørgeneral  Mravinski  i  Spidsen 
indfandt  sig  pludselig  i  Ostekælderen.  Den 
foregivne  Butiksejer  Kobosev,  hvis  virkelige 
Navn  var  Bogdanovitsch,  stod  bag  Disken  og 
forraadte  sig  ikke  ved  en  eneste  Bevægelse, 
da  det  blev  meddelt  ham,  at  Politiet  havde 
givet  Ordre  til  at  lade  foretage  en  »Sanitær- 
undersøgelse« af  Kælderen;  han  spillede  den 
uskyldige  Købmands  Rolle  og  viste  Kommis 
sionens  Medlemmer  omkring ;  Aabningen  ind 
til  Minegangen    var    kun    dækket    af   en    tom 

Smørtønde  —  og  inde  bag  den  befandt  sig 
Søofficeren  Sukhånov,  som  var  i  Færd  med 
at  anbringe  den  elektriske  Ledning.  Kommis- 
sionen lod  sig  skuffe  af  Kobosevs  Koldblodig- 
hed, faldt  ikke  paa  at  lade  Tønden  flytte  og 
trak  sig  snart  tilbage  uden  at  have  opdaget 
det  aller  mindste  mistænkelige! 

De  øvrige  Sammensvorne  fabrikerede 
Bomber  efter  Kemikeren  Kibaltschitsch's  xA.n- 
visning  og  anstillede  Forsøg  med  dem  noget 
uden  for  Staden  for  at  være  sikre  paa,  at  Kon- 
struktionen var  tilfredsstillende  i  enhver  Hen- 
seende. 

Nihilisterne  er  aldrig  vegne  tilbage  selv 
for  de  vanskeligste  Opgaver,  og  jeg  har  hørt 
mangen  Politimand,  der  har  deltaget  i  Kampen 
mod  dem,  udtale  sin  Forbavselse,  ja  næsten 
Beundring  for,  hvad  de  ved  forskellige  Lejlig- 
heder har  været  i  Stand  til  at  gennemføre  med 
forholdsvis  sm.aa  Midler. 

- —  »Jeg  véd  godt.  at  det  er  urigtigt  af 
mig  at  sige  det.«  ytrede  en  Gang  en  af  det 
hemmelige  Politis  mest  betroede  Agenter  i  en 
Samtale  med  mig,  »men  jeg  forsikrer  Dem, 
at   jeg    formelig  har  ondt  af  disse  Mennesker; 

hvilken  Dygtighed,  hvilket  Mod !  Og  der  er 
ikke  den  fjerneste  Tvivl  om,  at  deres  Hen- 
sigter er  de  bedste,  og  at  de  er  fuldt  og  fast 
overbeviste  om,  at  den  Sag,  de  tjener  er  god. 
De  gaar  i  Døden  uden  Spor  af  Praleri,  roligt 
og  stilfærdigt,  som  Folk,  der  forlængst  har 
gjort  deres  Regnskab  op  med  Tilværelsen  .  .  . 
men  der  er  ikke  noget  at  gøre  ved  det  —  de 
maa  udryddes.« 

Nihilismen  kaldes  ganske  almindeligt  »det 
underjordiske  Rusland«,  og  Benævnelsen  er  ret 
træffende ;  det  •  russiske  Revolutionsparti  har 
nemlig  ved  mangfoldige  Lejligheder  baade  med 
Held  og  stor  Dygtighed  anvendt  underjordisk 
Arbejde  for  at  naa  sit  Maal.  Saaledes  er  i 
Aarenes  Løb  Gud  véd  hvor  mange  af  Stats- 
kassens Provinsafdelinger  blevet  plyndrede  af 
Nihilisterne  og  næsten  altid  paa  samme  Maade: 
de,  der  var  blevet  udsete  til  at  foretage  en 
saadan  Plyndring,  lejede  et  Hus  i  Nærheden, 
gravede  sig  dybt  ned  i  Jorden  og  anlagde  der- 
efter en  Gang  ind  under  Afdelingens  Kælder. 
Undertiden  mislykkedes  Operationen,  men  som 
oftest  lykkedes  den  til  Trods  for  alle  de  Van- 
skeHgheder,  der  var  forbundne  dermed,  da  saa 

at  sige  hv^er  eneste  Skovlfuld  Jord  maatte 
skaffes  hemmeligt  bort  for  ikke  at  vække 
Mistanke. 

Under  de  fleste  store  Nihilistprocesser  har 
der  ogsaa  været  Tale  om  saadanne  Udplynd- 
ringer af  offentlige  Kasser,  og  Anklagemyndig- 
heden har  gjort  alt,  hvad  der  var  muligt,  for 
at  skaffe  Beviser  for,  at  de  saaledes  røvede 
Penge  var  blevet  anvendte  til  personlig  For- 
del —  men  det  er  aldrig  lykkedes.  De  an- 
klagede Nihilister  har  stadig  gjort  gældende, 
at  den  forholdsvis  ubetydelige  Del  af  »Folkets 
Penge«,  de  har  tilvendt  sig  fra  Statens  Kasser, 
hvor  de  sammenpuges,  udelukkende  er  blevet 
anvendte  til  at  fremme  Folkets  Sag,  for  hvilken 
de  kæmper  og  ofrer  alt  —  og  man  har.  som 
sagt,  aldrig  kunnet  tilvejebringe  noget  Bevis 
for,  at  Nihilisterne  talte  Usandhed. 

I  Aarenes  Løb  har  de  russiske  Revolu- 
tionære anlagt  en  Mængde  Miner,  navnlig  under 
de  Jærnbanelinier,  de  kejserlige  Tog  maatte 
passere,  saaledes  i  1879  i  Nærheden  af  Odessa, 
ved  Aleksandrovsk  og  tæt  ved  Moskva ;  senere 
i  1882  ved  Stationerne  Malavischera  og  Luga. 
Saa  vidt  mig  bekendt,  var  det  kun  Minen  ved 

Moskva,  som  d.  i.  December  1879  blev  bragt 
til  at  eksplodere  under  det  formentlige  kejser- 
lige Jærnbanetog,  der  dog  kun  indeholdt  højere 
og  lavere  Hofifunktionærer,  medens  det  kejser- 
lige Hoftog  fulgte  efter  med  en  halv  Times 
Mellemrum. 

Nihilisterne  har  undertiden  lagt  en  for- 
bavsende Dristighed  for  Dagen,  naar  det  gjaldt 
om  at  befri  en  Kammerat,  der  var  faldet  i 
Politiets  Hænder. 

Saaledes  var  i  Aaret  1884  en  af  deres 
Ledere  blevet  fængslet  og  efter  nogle  Dages 
Forløb  ført  over  til  Peter-Paulfæstningen,  hvor 
der  indtil  for  faa  Aar  siden  var  indrettet  under- 
jordiske Celler  for  de  politiske  Forbrydere. 
Det  lykkedes  den  Fængslede  at  vinde  flere  af 
de  vagthavende  Gendarmer  for  sig,  og  de  gik 
ind  paa  at  bringe  Bud  til  de  Revolutionære, 
en  Tjenstvillighed,  der  senere  hen  kom  til  at 
koste  dem  Livet.  De  Revolutionære  besluttede 
nu  at  gøre  et  fortvivlet  Forsøg  paa  at  trænge 
ind  i  den  Bastion,  hvor  deres  Ven  blev  holdt 
fanget,  og  som  de  havde  faaet  nøjagtig  be- 
tegnet. 

Naar  man  kender  til  Peter-Paulfæstningens 

Beliggenhed  dels  i  selve  Nevaen,  dels  paa  den 
sumpede  Bred,  kan  man  gøre  sig  et  Begreb 
om,  hvilke  overordentlige  Vanskeligheder,  der 
maatte  være  forbundne  med  at  bringe  denne 
dumdristige  Plan  til  Udførelse ;  men  det  af- 
skrækkede dem  ikke.  De  lejede  sig  ind  i  et 
Hus  i  betydelig  Afstand  fra  Fæstningen  og 
begyndte  straks  at  anlægge  en  Minegang,  der 
allerede  var  bleven  ført  et  godt  Stj'kke  frem, 
da  Politiet  ved  et  lykkeligt  Tilfælde  opdagede 
deres  Forehavende.  Sandsynligvis  vilde  det 
dog  aldrig  være  lykkedes  dem  at  naa  Maalet ; 
de  havde  allerede  fra  Begyndelsen  maattet  ar- 
bejde i  Vand  til  midt  paa  Livet,  og  rime- 
ligvis vilde  Floden  være  trængt  ind  i  Gangen 
og  have  gjort  det  af  med  de  dristige  Ar- 
bejdere, inden  de  var  naaede  halvvejs  ud  til 
selve  Fæstningsvoldene.  Men  selv  om  det  var 
lykkedes  dem  at  naa  saa  vidt,  havde  der  endnu 
været  utrolige  Vanskeligheder  at  overvinde, 
og  der  vilde  have  hørt  et  næsten  utænkeligt 
Held  til  at  undgaa  de  talrige  Vogtere,  som 
baade  Dag  og  Nat  patruljerede  overalt  i  Kase- 
matternes  Gange. 

Nihilisterne   havde   større   Held    med    sig, 
da  det  gjaldt  om  at  befri  P'yrst  Krapottkin. 

Planen  til  hans  Undvigelse  var  bleven  lagt 
med  saa  stor  Snedighed  og  bragtes  til  Ud- 
førelse med  en  saadan  Præcision,  at  jeg  skal 
dvæle  nogle  Øjeblikke  derved. 

Krapottkin,  der  hører  til  en  af  Ruslands 
højfornemme  Familier,  sluttede  sig  tidligt  til 
den  revolutionære  Bevægelse,  og  hans  ual- 
mindelige Evner,  hans  Energi  og  Snarraadig- 
hed  sikrede  ham  hurtig  en  ledende  Stilling 
blandt  Nihilisternes  Tilhængere.  Han  op- 
traadte  med  en  hidtil  ukendt  Hensynsløshed 
og  Fanatisme,  og  der  kan  vist  ikke  være  Tvivl 
om,  at  det  er  ham,  som  har  lagt  Planen  til  og 
maaske  endog  personlig  har  taget  Del  i  mangen 
nihilistisk  Bloddaad,  der  i  sin  Tid  slog  Verden 
med  Forfærdelse. 

I  længere  Tid  undgik  han  det  hemmelige 
Politis  Efterstræbelser,  men  til  sidst  faldt  han 
i  en  Snare,  der  med  stor  Snedighed  var  blevet 
lagt  for  ham,  og  det  lykkedes  at  samle  et  saa 
stort  Bevismateriale  mod  ham,  at  hans  Dom- 
fældelse og  Henrettelse  kun  var  et  Tidsspørgs- 
maal. 

Hans  Venner  vilde  dog  ikke  lade  det 
komme  dertil.     Takket   være  den  vidunderlige 

Organisation,  de  havde  gennemført,  og  takket 
være  de  Forbindelser,  de  den  Gang,  ligesom 
nu,  havde  i  alle  Samfundets  Kredse,  lykkedes 
det  dem  at  sætte  sig  i  Kommunikation  med 
Krapottkin  og  at  ordne  alt  til  et  dristigt  Flugt- 
forsøg, 

Planen  blev  fulgt  i  de  mindste  Enkelt- 
heder og   kronedes  med  et   forbavsende  Held. 

Da  der  ikke  kunde  være  Tale  om  Flugt 
fra  selve  Fængslet,  gjaldt  det  først  og  fremmest 
om  at  sørge  for.  at  Fangen  blev  flyttet  fra  sin 
Celle  til  Hospitalsafdelingen.  Det  var  forholds- 
vis let  at  udføre  dette  første  Punkt  paa  Pro- 
grammet ;  det  kom  nu  kun  an  paa,  om  Kra- 
pottkin var  i  Stand  til  at  simulere  en  Sygdom, 
der  vilde  nødvendiggøre  hans  Indlæggelse  paa 
Hospitalet.  Hans  Venner  indsmuglede  for- 
skellige Midler  i  hans  Celle;  der  var  Pulvere, 
.som  kunde  fremkalde  stærk  Hjertebanken,  og 
andre,  der  kunde  bevirke  Kuldegysninger; 
skjulte  i  Brød  og  med  Assistance  af  Hjælpere 
i  Fængselskøkkenet  kom  disse  Midler  tillige- 
med Brugsanvisning  i  Krapottkins  Hænder,  og 
det  varede  ikke  ret  mange  Timer,  førend  Fangen 
begyndte  at  ryste  over  hele  Legemet.     Lægen, 

der  blev  tilkaldt,  kunde  ikke  bestemme  Syg- 
dommens Natur,  men  ansaa  Krapottkins  Til- 
stand for  meget  betænkelig  og  beordrede  hans 
øjeblikkelige  Overflytning  til  Sygehuset. 

Efter  nogle  Dages  Forløb  indtraadte  der 
en  væsentlig  Bedring,  og  Lægerne  mente,  at 
den  Syge  nu  nok  kunde  foretage  en  lille 
Spadseretur  i  Hospitalsgaarden;  den  friske  For- 
aarsluft  vilde  gøre  ham  godt.  Krapottkin  for- 
sikrede imidlertid,  at  han  endnu  følte  sig  saa 
ubegribelig  svag,  at  han  næppe  var  i  Stand 
til  at  støtte  paa  Benene ;  saa  fik  han  natur- 
ligvis Lov  til  at  blive  paa  Sygestuen. 

Krapottkin  havde  sine  gode  Grunde  til 
vedblivende  at  simulere:  han  skulde  nemlig  af- 
vente Meddelelse  udefra  om,  at  alt  var  beredt 
til  at  lette  hans  Flugt. 

Hans  Venner  havde  lejet  en  Bolig  helt 
oppe  paa  en  femte  Sal  i  et  Hus,  der  laa  saa- 
ledes,  at  man  fra  dets  Vinduer  kunde  overse 
baade  Hospitalsgaarden  og  den  Gade,  hvortil 
Gaardens  Port  vender  ud.  De  havde  endvidere 
skaffet  sig  at  vide,  at  Hospitalet  om  nogle 
Dage  skulde  modtage  sin  aarlige  kolossale 
Brændeforsyning,    og  de  havde  ganske  rigtigt 

gjort  Regning  paa,  at  man  med  vanlig  Sorg- 
løshed ikke  vilde  lukke  Porten  efter  hvert  Læs, 
der  med  faa  Minutters  Mellemrum  vilde  køre 
ind  i  Gaarden  for  at  blive  styrtet  ned  i  de 
vældige  Brændekældere. 

Det  maatte  være  en  musikalsk  Familie, 
som  var  flyttet  ind  paa  den  nævnte  femte  Sal ; 
tidlig  og  silde  blev  der  spillet  paa  Violin  der 
oppe,  flere  Timer  daglig  baade  Morgen  og 
Aften,  Lob  og  Dobbeltløb,  om  igen  og  om 
igen,  og  afvekslende  med  Øvelserne  spilledes 
der  Kompositioner  af  de  store  Mestre. 

Man  fik  at  vide,  at  Brændeleverancen 
skulde  finde  Sted  Onsdag,  Torsdag"  og  Fredag  i 
den  følgende  Uge,  og  da  Krapottkin  Søndag 
Morgen  brod  sin  Brød,  fandt  han  deri  en  lille 
Seddel,  hvorpaa  der  med  fin  Skrift  stod  følgende 
at  læse : 

»Alt  er  rede  Onsdag,  Torsdag  og  Fredag. 
Luften  i  Fængslets  Hospitalsgaard  god.  Porten 
aaben.  Tyve  Skridt  til  hojre  og  til  venstre 
hurtigt  kørende  Vogne  med  nødvendig  For- 
klædning. Lyt  til  Musikens  Toner ;  naar  stærke, 
er  der  Fare,  naar  svage,  alt  frit.« 

Krapottkin  forstod  den  halvkvædede  Vise. 

Om  Mandagen  sagde  han  til  Lægen,  at  han 
nok  troede,  hans  Kræfter  nu  vilde  tillade  ham 
at  gaa  nogle  Skridt  ude  i  Luften,  og  næste 
Dag  blev  han,  iført  den  lange,  graa  Hospitals- 
dragt  med  Ærmer  langt  ud  over  Hænderne, 
ledsaget  ned  i  Gaarden  af  en  Vogter  med 
dragen  Sabel. 

Krapottkin  sneglede  afsted  og  standsede 
hvert  Øjeblik  som  for  at  samle  Kræfter,  og 
efter  blot  fem  Minuters  Forløb  bad  han  om  at 
maatte  komme  op  igen.  Han  havde  haft  Tid 
til  at  lokalisere  sig  og  til  at  lægge  sin  Plan, 
og  han  havde  hørt  Violinens  vekslende  Toner. 

Hele  Resten  af  Tirsdagen  benyttede  han 
hvert  ubevogtet  Øjeblik  til  at  øve  sig  i  at  kaste 
Hospitalsdragten  med  en  eneste  hurtig  Be- 
vægelse, og  han  opnaaede  stor  Færdighed  heri. 

Næste  Dag  førtes  han  igen  ned,  og  lang- 
somt og  vaklende  gik  han  rundt  i  Gaarden. 
Porten  stod  paa  vid  Gab ;  henne  i  den  ene 
Ende  af  Gaarden  var  en  Del  Folk  beskæftigede 
med  at  losse  Brændevognene,  og  naar  de  kom 
fordi  dem,  vekslede  Vogteren  nogle  Ord  med 
Folkene  .... 

Oppe  i  et  af  de  aabne  Vinduer  paa  Genbo- 

husets  femte  Sal  laa  en  ung  Mand  og  kiggede 
ned  ad  Gaden,  baade  til  den  ene  og  den  anden 
Side,  mens  han  samtidigt  holdt  Øje  med 
Fangen,  der  møjsommeligt  slæbte  sig  afsted, 
og  medens  han  med  hemmelige  Tegn  diri- 
gerede Violinkoncerten  inde  i  Værelset:  i  et 
Par  Minuter  lød  der  et  betyd ningsfuldty^r/rnzV«^, 
der  saa  gik  over  i  et  piano  pianissimo. 

Øjeblikket  var  kommet. 

Krapottkin  var  kun  en  Snes  Skridt  fra  den 
aabenstaaende  Port :  med  en  lynsnar  Bevægelse 
skilte  han  sig  af  med  den  generende  Dragt,  satte 
med  nogle  hastige  Spring  ud  gennem  Porten 
og  hen  til  Køretøjet,  der  ventede  lidt  til  højre, 
og  inden  den  maallose  Vogter  endnu  havde 
faaet  Tid  til  at  gøre  Anskrig,  var  Krapottkin 
oppe  i  Vognen,  der  pilsnart  rullede  afsted, 
medens  hans  indhyllede  sig  i  en  Ofiicerskappe 
og  satte  en  Militærhue  paa  Hovedet. 

I  over  en  Maaned  holdt  han  sig  skjult 
hos  Venner  i  St.  Petersborg,  og  det  lykkedes 
ham  da  med  falsk  Pas  at  slippe  over  Grænsen. 

Samme  Dag,  Flugten  havde  fundet  Sled, 
forsvandt  den  musikalske  Familie  sporløst. 

Den,    der    havde    spillet    saa  udholdende, 

tra  Tsarens  Eige.  \% 

var  en  ung  Pige.  Hun  er  nu  gift  med  en 
højtstaaende  Embedsmand  i  selve  Kejserens 
Kabinet ! 

Det  hemmelige  politiske  Politi  staar  dog 
ikke  tilbage  for  Nihilisterne  i  Snedighed,  og 
man  kan  ikke  andet  end  beundre  det  Mod  og 
den  Snarraadighed,  dets  Agenter  ofte  nok  har 
faaet  Lejlighed  til  at  lægge  for  Dagen.  Mangen 
Gang  er  det  først  efter  en  haard  Kamp,  der 
har  krævet  adskillige  Ofre,  at  de  hemmelige 
Agenter  har  været  i  Stand  til  at  overmande 
de  Sammensvorne.  Saaledes  var  det  i  Januar 
1880  lykkedes  Politiet  at  opdage,  at  Nihilisterne 
havde  indrettet  et  saakaldt  »Konspirations- 
kvarter«  i  Huset  Nr.  10  i  Sapornyi  pereulok; 
her  samledes  flere  Grupper  næsten  hver  Nat, 
og  der  blev  givet  Ordre  til  at  overrumple  dem 
Natten  mellem  d.  29de  og  30te  Januar.  Der 
blev  sat  Politisoldater  paa  Post  uden  for  Huset, 
for  at  ingen  skulde  faa  Lejlighed  til  at 
slippe  bort.  Derefter  sneg  Agenterne  sig,  led- 
sagede af  Bevæbnede,  lydløst  op  til  den  Lejlig- 
hed, hvor  Nihilisterne  var  forsamlede ;  da  Døren 
ikke  straks  aabnedes  paa  Politiets  Forlangende, 

blev  den  sprængt,  og  Agenterne  styrtede  ind 
som  en  Stormvind  og  blev  modtagne  med  Re- 
volverskud ,  der  strakte  to  af  dem  til  Jorden. 
Da  det  var  Statspolitiet  meget  om  at  gore 
at  fange  de  Sammensvorne  levende ,  havde 
Agenterne  og  Soldaterne  faaet  bestemt  Paa- 
læg  om  kun  i  aller  yderste  Nødsfald  at  bruge 
Vaabenmagt  og  i  ethvert  Tilfælde  kun  at  an- 
vende Sablerne.  Der  kæmpedes  længe  Mand  mod 
Mand,  og  Politiets  endelige  Sejr  var  djTekobt, 
men  det  var  ogsaa  smukke  Resultater,  der 
blev  naaede  ved  denne  Lejlighed:  foruden  An- 
holdelsen af  otte  Nihilister,  af  hvilke  der  var  to, 
som  Politiet  længe  forgæves  havde  eftersøgt, 
opnaaede  man  Beslaglæggelsen  af  et  større 
Vaabenforraad,  en  Mængde  revolutionære  Tryk- 
sager og  selve  den  Presse,  hvorpaa  flere  Numre 
2XW[dLÅt.\.^^Narodd7iaja  vollja«  var  blevet  trykte. 

Lige  saa  blodigt  gik  det  til  d.  5te  August 
samme  Aar  ved  OverrumpHngen  af  et  andet 
»Konspirationskvarter«,  som  var  blevet  ind- 
rettet i  et  Hus  ved  det  saakaldte  »mellemste 
Prospekt«   paa  Vassili  osstrov. 

Politiet  har  dog  næppe  nogensinde  før  eller 
senere  vist  sig  saa  dygtigt  som  d.  1 7de  Juni  1 882, 

13* 

da  det  gjaldt  om  at  bemætige  sig  Beboerne 
i  en  Lejlighed  i  Huset  Nr.  24  ved  Vassili 
osstrovs  Ilte  Linie.  Man  havde  en  til  Vis- 
hed grænsende  Formodning  om,  at  der  i  den 
paagældende  Lejlighed  fandtes  et  betydeligt 
Oplag  af  Dynamit  og  færdige  Sprængbomber, 
og  man  tvivlede  ikke  om,  at  Nihilisterne  vilde 
sætte  sig  kraftigt  til  Modværge  og  rimeligvis 
sprænge  hele  Bygningen  i  Luften,  hvis  de 
kunde  faa  Tid  dertil,  og  hellere  end  at  over- 
give sig  begrave  sig  selv  og  Politiet  under 
Ruinerne.  En  saadan  Katastrofe  maatte  for 
enhver  Pris  hindres. 

Den  vanskelige  og  livsfarlige  Opgave  blev 
betroet  fire  af  det  hemmelige  Politis  flinkeste 
Agenter,  og  der  blev  tilstaaet  dem  fuld  Handle- 
frihed. De  lagde  deres  Hoveder  i  Blød,  og 
efter  nogle  Dages  Forløb  var  hele  Felttogs- 
planen  udarbejdet  indtil  de  mindste  Enkelt- 
heder, og  den  lykkedes  over  al  Forventning. 

For  at  forstaa  det  følgende,  maa  man  vide, 
at  Gulvbonere  {polotfcvi)  indfinder  sig  en  Gang 
eller  to  om  Ugen,  paa  forud  bestemte  Dage, 
for  at  bejtse  og  polere  Parketgulvene,  der  findes 
i  alle  bedre  Lejligheder.  Det  er  flinke  og  ærlige 

Folk,  som  altid  møder  præcist  paa  det  Klokke- 
slet, der  én  Gang  for  alle  er  blevet  aftalt  med 
dem,  og  de  faar  i  Almindelighed  Lov  til  al- 
deles uhindret  at  tumle  om  i  de  Værelser,  hvor 
Gulvene  skal  bones.  De  er  let  kendelige  paa 
deres  røde  Skjorter,  paa  den  grønne  Sæk,  hvori 
de  bærer  de  forskellige  Børster,  de  spænder 
under  Fodsaalerne,  naar  Boningen  skal  gaa  for 
s'&i  og  paa  den  lille  Spand  med  Bejtse  og 
Kost,  de  altid  har  i  Haanden,  naar  de  møder 
til  Arbejde. 

Politiagenterne  skaffede  sig  nu  først  og 
fremmest  at  vide  gennem  Gaardvogteren  i  ved- 
kommende Hus,  hvilke  Dage  om  Ugen  der  blev 
bonet  i  den  Lejlighed,  det  gjaldt  at  skaffe 
sig  Adgang  til,  hvad  Tid  paa  Dagen  Boningen 
fandt  Sted,  og  hvem  Bonerne  var.  Da  Politi- 
agenterne nu  havde  skaffet  sig  disse  Oplys- 
ninger, forklædte  de  sig  som  Bonere  og  begav 
sig  hen  til  den  paagældende  Lejlighed,  efter 
at  de  samtidigt  havde  truffet  de  nødvendige 
Foranstaltninger  til,  at  de  virkelige  Bonere 
ikke  viste  sig,  saa  længe  denne  Ekspedition 
stod  paa. 

Det    var    tidligt    om    Morgenen ,    da    de 

ringede  paa  Køkkendøren  og  blev  indladte 
uden  at  vække  den  ringeste  Mistanke:  man 
ventede  jo  Bonerne  netop  paa  den  Tid  og 
lagde  ikke  en  Gang  Mærke  til,  at  det  ikke  var 
de  samme,  der  plejede  at  komme. 

De  falske  Gulvbonere  gav  sig  straks  til 
at  tumle  omkring  med  Møblerne  i  de  Stuer, 
hvor  de  skulde  til  at  bone ;  saa  tog  en  af  dem 
Bejtsespanden  og  begyndte  at  stænke  Gulvene, 
og  de  opererede  saa  snildt  og  behændigt,  at 
tre  af  dem  inden  kort  Tid  befandt  sig  i  umiddel- 
bar Nærhed  af  Lejlighedens  Beboere,  to  Herrer 
og  en  Dame.  Pludselig  gav  den  ene  af  Agen- 
terne det  aftalte  Signal,  og  i  samme  Øjeblik 
følte  de  tre  Nihilister  sig  omslyngede  af  stærke 
Arme  og  fastholdte  som  i  en  Skruestik,  indtil 
Politisoldaterne  kom  til  og  tog  dem  under  Be- 
vogtning. 

Den  hele  Sceneforandring  var  foregaaet 
med  ubegribelig  Hurtighed ,  og  Nihilisterne 
forstod  i  første  Øjeblik  ikke,  hvad  der  var  sket. 
Det  var  Damen,  som  først  blev  klar  over  Situa- 
tionen : 

—  »Fejge  Uslinger!«  tilraabte  hun  Agen- 
terne og    lod    sig  derpaa    føre    bort    uden  at 

gøre  det  ringeste  Forsøg  paa  Modstand;  det 
var  den  længe  eftersøgte  Fru  Vera  Filippova 
født  Figner,  en  overordentlig  smuk  og  højt- 
begavet Dame.  som  allerede  i  flere  Aar  havde 
indtaget  en  ledende  Stilling  i  Revolutions- 
partiet. 

Ved  en  omhyggelig  Undersøgelse  af  Lej- 
ligheden fandt  Politiet  en  Masse  oprørske  Skrifter, 
en  betydelig  Beholdning  Sprængstofler  og  flere 
Bomber,  der  var  fuldt  færdige  til  at  anvendes. 

Grev  Dmitri  Tolstoj,  som  var  blevet  ud- 
nævnt til  Indenrigsminister  nogle  faa  Dage  i 
Forvejen,  aflagde  den  fængslede  Nihilistinde  et 
Besøg  i  hendes  Celle  og  havde  en  lang  Sam- 
tale med  hende  om  Revolutionens  Maal  og 
Med,  Han  forlod  hende  stærkt  betaget  og 
erklærede  derpaa  sine  Fortrolige,  halvt  i  Spøg. 
halvt  i  Alvor,  at  han  aldrig  før  havde  truffet 
en  saa  aandrig  Dame.  og  at  han  vistnok  var 
blevet  Nihilist,  om  han  havde  talt  endnu  en 
Time  med  hende. 

Fru  Filippova  blev  dømt  til  Doden.  men 
Dødsdommen  blev  paa  Tolstojs  Anbefaling 
forandret  til  saakaldt  »Tvangsarbejde«  paa 
Livstid. 

Kun  i  sjældne  Tilfælde  bliver  de  politiske 
Forbrydere,  hvis  Dom  lyder  paa  Tvangsar- 
bejde, sendte  afsted  til  Minerne  i  Sibirien  ;  det 
sker  aldrig  med  de  mere  fremragende  blandt 
dem.  Sibirien  er  ganske  vist  et  godt  Gemme- 
sted, men  man  har  dog  jævnligt  set  Eksempler 
paa,  at  sibiriske  Tvangsarbejdere  trods  den 
strenge  Bevogtning  og  alle  de  Vanskeligheder, 
de  har  at  overvinde,  er  undvegne  og  slupne 
levende  over  Grænsen.  Man  vil  ikke  udsætte 
sig  for,  at  de  nihilistiske  Ledere  vender  tilbage, 
og  i  Stedet  for  at  sende  dem  til  Minerne, 
lader  man  dem  paa  en  Maade  begrave  levende. 
De  faar  hver  sin  trange  Celle  med  knapt 
tildelt  Luft  og  Lys,  og  enhver  Beskæftigelse 
er  dem  paa  det  strengeste  forment :  her  sidder 
de  Dag  efter  Dag,  indtil  deres  Forstand  om- 
taages  ved  den  stadige  Tænken  paa,  at  de 
skal  blive  der  altid,  eller  indtil  Skørbugen  gør 
Ende  paa  deres  Lidelser.  De  fleste  af  dem 
holder  ikke  denne  Tilværelse  ud  mer  end 
nogle  faa  Aar. 

I  Sommeren  1886  hændte  det,  at  en  af 
Fæstningen  Schllisselburgs  politiske  Fanger, 
der  allerede  havde  siddet  tre  Aar  i  aaben  Be- 

gravelse,  besluttede  at  gøre  en  Ende  paa  det  hele : 
han  anstillede  sig  syg.  og  da  Lægen  indfandt 
sig,  kastede  han  sig  over  ham  og  kvalte  ham. 
I  Forhøret  afgav  han  den  Erklæring,  at  han 
havde  begaaet  Mordet  udelukkende  for  at 
blive  henrettet,  da  han  ikke  længer  kunde  ud- 
holde denne  Mangel  paa  Beskæftigelse.  Han 
blev  ogsaa  ganske  rigtig  hængt. 

Man  har  ofte  spurgt  mig,  om  jeg  kan 
give  nogen  Oplysning  om.  hvorledes  de  politi- 
ske Forbrydere  bliver  behandlede  i  Fængslerne ; 
det  er  mig  ikke  muligt  at  give  aldeles  positive 
Oplysninger  i  saa  Henseende,  men  jeg  har 
'  dog  hørt  og  set  saa  meget  i  denne  Retning, 
at  jeg  tror  at  kunne  meddele  følgende: 

Saa  længe  de  fængslede  Nihilister  endnu 
ikke  har  faaet  deres  Dom,  behandles  de  for- 
holdsvis godt. 

En  Gang  da  General  Barånov,  som  fra 
1 88 1  til  1882  var  Politipræfekt  i  St.  Peters- 
borg, førte  mig  omkring  i  det  store  Varetægts- 
fængsel i  Schpalérnaja  Gaden  og  viste  mig  for- 
skellige af  de  mest  bekendte  Nihilister,  der  sad 
her.  afventende    deres  Dødsdom ,    spurgte   jeg 

ham,  om  der  nogensinde  anvendtes  Tvangs- 
midler af  den  ene  eller  den  anden  Art  for  at 
faa  dem  til  at  meddele  de  Oplysninger,  man 
kunde  ønske. 

—  »Hvor  kan  De  tro!«  udbrød  han,  »nej, 
de  behandles  godt,  efter  min  Mening  alt  for 
godt.« 

Jeg  er  overbevist  om,  at  der  nu  for  Tiden 
aldrig  anvendes  Tortur  af  nogen  som  helst  Art 
paa  de  Nihilister,  som  endnu  ikke  har  mod- 
taget deres  Dom  eller  maaske  rettere  sagt: 
paa  dem ,  der  skal  stilles  for  Retten ,  thi  de 
vilde  jo  have  Lejlighed  til  at  beklage  sig  enten 
overfor  deres  beskikkede  Forsvarere,  som  har 
Tilladelse  til  at  besøge  dem  i  Fængslet,  eller  over- 
for selve  Retten,  og  den  offentlige  Mening  i 
X'esteuropa  vilde  resolut  bryde  Staven  over 
det  russiske  Regeringssystem,  hvis  derfremkom 
en  Beskyldning  for  Anvendelse  af  Tortur. 

En  saadan  er  aldrig  blevet  fremsat. 

En  ganske  anden  Sag  er  det,  hvad  der  sker 
med  de  fængslede  Nihilister,  som  ikkebhver 
fremstillede  for  Retten  —  og  deres  Antal  er  ikke 
saa  ganske  rmge  —  og  med  dem,  der  allerede 
har  faaet  deres  Dom.  De  er  som  døde  for  Verden ; 
de  faar  ikke  Lejlighed  til  at  beklage  sig. 

Der  er  desto  værre  Grund  til  at  tro,  at 
man  paa  dem  forsøger  alle  Slags  barbariske 
Overtalelsesmidler  for  at  løse  deres  Tunge- 
baand. 

I  Aaret  1880  fængslede  det  russiske  Politi  en 
bekendt  Nihilist,  den  24-aarige  Jøde  Gregor 
Goldenberg;  han  døde  kort  efter  i  Fængslet 
uden  nogensinde  at  være  fremstillet  for  Retten. 
Det  er  nu  en  Kendsgerning,  at  den  revolutio- 
nære Bevægelse  i  Rusland  næppe  har  haft 
nogen  mere  fanatisk  Tilhænger  end  netop 
ham,  og  det  kunde  derfor  ikke  andet  end  over- 
raske, da  man  under  den  nærmest  følgende 
Nihilistproces  (»Processen  mod  de  16«,  Novem- 
ber 1880)  erfarede,  at  denne  Goldenberg  pludse- 
lig havde  fundet  sig  foranlediget  til  at  med- 
dele en  stor  Mængde  Oplysninger  af  største 
Betydning  og  at  angive  adskillige  Medsammen- 
svorne. Et  uigennemtrængeligt  Mysterium  om- 
gav denne  Fanges  Død,  og  under  den  store 
Nihilistproces  i  Februar  1882  var  der  endogsaa 
en  af  de  Anklagede ,  som  fremkom,  med  en 
Hentydning  til  dette  Mysterium ;  han  blev  dog 
straks  afbrudt  af  Rettens  Præsident,  Senator 
Deyer,    der    i   stærk  Ophidselse  erklærede,    at 

han  havde  set  Goldenbergs  Dødsattest,  og  at 
dette  maatte  være  tilstrækkehgt. 

Ganske  almindeUgt  antager  man,  at  Golden- 
berg  er  blevet  underkastet  Tortur  i  Fængslet, 
og  at  Pinslerne  har  aftvunget  ham  de  Til- 
staaelser,  man  ønskede. 

Ligeledes  anses  det  for  utvivlsomt,  at  den 
Student  Soloviev,  der  i  1879  forøvede  et  Re- 
volverattentat mod  Kejser  Aleksander  IL,  og 
som  blev  hængt  nogle  Uger  senere,  under- 
kastedes Tortur  de  nærmeste  Dage  før  Hen- 
rettelsen ,  og  den  Omstændighed,  at  en  stor 
Afdehng  Trommeslagere  omringede  den  Vogn, 
der  førte  Kejsermorderne  til  Retterstedet,  og 
at  de  havde  faaet  Ordre  til  at  tromme  uden 
Ophør,  blev  af  mange  opfattet  som  et  Bevis 
paa,  at  man  ikke  ønskede,  at  nogen  skulde 
høre,  hvad  de  Døsdømte  muligvis  kunde  med- 
dele om ,  hvad  der  var  foregaaet  i  Fængslet, 
efter  at  Dommen  var  faldet. 

Inden  jeg  slutter  dette  Afsnit,  skal  endnu 
med  et  Par  Ord  omtales,  hvorledes  det  i  sin 
Tid  blev  mig  muligt  at  skaffe  næsten  steno- 
grafisk nøjagtige  Referater  af  Retshandlingerne 
under  de  store  politiske  Processer. 

Regeringen  havde  befalet,  at  Retsforhand- 
lingerne skulde  finde  Sted  for  lukkede  Døre, 
og  denne  Befaling  blev  strengt  overholdt. 
Der  var  i  og  for  sig  ikke  det  mindste  at  sige 
hertil,  men  Befalingen  kom  ikke  desto  mindre 
højst  ubelejlig,  da  de  udenlandske  Blade,  jeg 
havde  den  Ære  at  repræsentere,  gjorde  sikker 
Regning  paa  at  modtage  fyldige  Referater  af, 
hvad  der  forefaldt  i  Løbet  af  disse  Forhand- 
linger, som  overalt  blev  imødesete  med  stor 
Interesse. 

Jeg  forsøgte  først  at  udvirke,  at  der  over 
for  mig  blev  gjort  en  Undtagelse  fra  Regelen, 
men  mine  Bestræbelser  i  denne  Retning  stødte 
paa  en  lige  saa  bestemt  som  elskværdig  Mod- 
stand, skønt  de  paa  det  varmeste  understøttedes 
af  indflydelsesrige  Venner.  Der  blev  gjort 
gældende,  at  Forbudet  mod  at  lade  nogen 
Uvedkommiende  faa  Adgang  til  Retssalen  var, 
aldeles  kategorisk,  saa  at  man  desto  værre  saa' 
sig  tvungen  til,  saa  beklageligt  det  end  var 
o.  s.   V. 

Det  var  virkelig  meget  beklageligt,  om 
det  end  maatte  indrømmes,  at  de  høje  Myndig- 
heder   handlede    aldeles    korrekt    ved    ikke  at 

ophæve  Forbudet  over    for    en    enkelt    af   de 
udenlandske  Korrespondenter. 

Imidlertid  var  jeg  fast  bestemt  paa  at  skaffe 
mig  Referat  af  Retsforhandlingerne,  Time  for 
Time  og  Dag  for  Dag,  til  Trods  for  de 
lukkede  Døre,  og  det  gik  lettere,  end  jeg 
egentUg  havde  tænkt  mig.  Først  skaffede  jeg 
mig  Oplysning  om,  hvilke  af  St.  Petersborgs 
Advokater  det  var,  som  Retten  havde  udset 
til  Defensorer  for  de  anklagede  Statsforbrydere ; 
ogsaa  dette  blev  holdt  hemmeligt,  og  der  hen- 
gik nogle  Dage,  inden  jeg  havde  den  fuld- 
stændige Fortegnelse  over  dem.  Jeg  aflagde 
dem  nu  hver  især  et  Besøg,  satte  dem  ind  i 
Forholdene  og  forklarede  hver  enkelt,  hvilken 
Tjeneste  jeg  ventede  af  ham:  han  skulde  hver 
Dag,  saa  længe  Processen  varede  —  om  For- 
middagen, naar  Retten  pauserede  til  Frokost,  og 
endvidere  sent  paa  Aftenen,  naar  Forhand- 
lingerne blev  afbrudte  for  at  genoptages  den 
følgende  Dag  —  give  mig  et  saa  nøjagtigt 
Referat  som  vel  muligt  af  alt,  hvad  der  var  sket 
i  de  forløbne  Timer,  og  jeg  bad  ham  om  ret 
flittigt  at  gøre  Notitser  i  selve  Retssalen  for 
at  have  faste  Støttepunkter  for  sin  Hukommelse. 

Jeg  lod  i  Talens  Løb  falde  en  lille  Ytring,  der 
lod  Vedkommende  forstaa,  at  jeg  vilde  sætte 
overordentlig  stor  Pris  paa  at  have  netop  hans 
Forsvarstale  saa  vidt  muligt  in  exteiiso.^  og 
lovede  ham  paa  hans  ærbødige  Anmodning, 
at  hans  Navn  og  Defension  skulde  blive  om- 
talt i  den  store  europæiske  Presse. 

Jeg  skylder  at  sige,  at  jeg  bad  samtlige  ed- 
svorne Advokater,  der  saaledes  uden  at  have 
nogen  Anelse  derom  havde  sammensvoret  sig 
med  mig,  om  vel  at  overveje,  hvad  de  gjorde,  da 
jeg  nødig  vilde  have  det  paa  min  Samvittighed, 
at  der  muligvis  hændte  dem  noget  ubehage- 
ligt, fordi  de  røbede ,  hvad  der  foregik  bag 
Retssalens  lukkede  Døre  —  men  ikke  en  eneste 
af  dem  nærede  alvorlige  Betænkeligheder  i  saa 
Henseende ;  i  ethvert  Tilfælde  satte  de  sig  ud 
derover. 

Hvor  dog  den  kære  Forfængelighed  er  en 
prægtig  Motor,  hvis  Kraft  aldrig  bliver  opslidt ! 

Den  hem  melige  Anklageakt  blev  desforuden 
stillet  til  min  Disposition,  saa  at  jeg  paa  For- 
haand  kunde  sætte  mig  ind  i  alle  Processens 
Enkeltheder,  hvad  der  naturligvis  var  til  over- 
ordentlig Lettelse  ved  den  senere  Udarbejdelse 
af  Referaterne  i  journalistisk  Form. 

Da  først  dette  var  arrangeret,  gik  alt  det 
øvrige  egentlig  ganske  afsig  selv :  Advokaterne 
leverede  deres  Referater  i  en  særdeles  tilfreds- 
stillende Form :  det  ene  Referat  supplerede 
det  andet,  hver  enkelt  af  Advokaterne  frem- 
hævede naturligvis  sin  Defension,  og  Resul- 
tatet blev,  at  man  i  Udlandet  fik  en  udtømmende 
og  fuldt  paalidelig  Fremstilling  af.  hvad  der 
var  foregaaet  under  de  hemmelige  Retsfor- 
handlinger. 

De  russiske  Myndigheder  blev  ikke  saa 
lidt  forbavsede,  da  de  udenlandske  Blade  nogle 
Dage  senere  kom  til  Rusland  med  spaltelange 
Referater  af  Nihilistprocessen. 

Senere  fik  jeg  at  vide,  at  man  et  Øjeblik 
havde  været  betænkt  paa  at  tage  Forholds- 
regler, det  vil  sige  at  udstede  en  Udvisnings- 
ordre imod  mig,  men  at  man  dog  hurtig  var 
kommen  paa  andre  Tanker  og  endog  havde 
ydet  den  journalistiske  Præstation  sin  Aner- 
kendelse. 

Advokaterne  fik  imidlertid  en  .skarp  Til- 
rettevisning med  Trusselom  streng  Straf  i  Gen- 
tagelsestilfælde—  men  det  afholdt  dem  dog  ikke 
fra  beredvilligt  at  stille  sig  til  min  Disposition, 

saa  snart  der  blev  truffet  Forberedelser  til  den 
næste  store  Nihilistproces. 

Under  en  af  disse  politiske  Processer  — 
det  var  i  Februar  1882  —  kom  jeg  ganske 
uventet,  og  uden  at  jeg  selv  havde  gjort  det 
mindste  Skridt  dertil,  i  nær  Berøring  med  Ni- 
hilisterne. De  havde  nemlig  bragt  i  Erfaring, 
at  jeg  i  St.  Petersborg  repræsenterede  et  af 
Europas  største  og  betydeligste  Blade,  og  at  jeg 
i  mine  Artikler  havde  anført  adskilligt  til  Und- 
skyldning for  den  russiske  Revolutionsbevægelse, 
skønt  jeg  naturligvis  ikke  sympatiserede  med 
den  Form,  den  havde  antaget. 

En  Aften  sent,  i  Februar  1882,  fik  jeg 
Besøg  af  to  Herrer,  Trigoni  og  Aleksandrov, 
der  forestillede  sig  for  mig  som  Medlemmer 
af  det  revolutionære  Parti  og  udbad  sig  Til- 
ladelse til  at  levere  mig  en  Mængde  Aktstykker, 
som  stod  i  Forbindelse  med  den  forestaaende 
politiske  Proces  og  vilde  gøre  det  muligt  for 
mig  at  forstaa,  hvad  der  laa  paa  Bunden  af 
den  hele  Bevægelse.  Den  ene  af  disse  Herrer, 
Trigoni,  var  Broder  til  en  af  de  Anklagede, 
den  anden  var  en  god  Ven  af  den  foran  omtalte 

Fra  Tsarens  Rige.  I^ 

Søofficer  Sukhånov,  der  blev  dømt  til  Døden 
d.  28.  Februar  og  skudt  i  Kronstadt  d.  30. 
Marts.  Aktstykkernes  Ægthed  var  uomtviste- 
lig, og  deres  Indhold  var  tildels  af  en  saadan 
Natur,  at  Haaret  kunde  rejse  sig  paa  éns  Hoved. 
Af  forskellige  Grunde  ansaa  jeg  det  dog  for 
rigtigst  kun  at  benytte  nogle  enkelte  af  de 
Meddelelser,  der  saaledes  blev  stillede  til  min 
Raadighed.  Nihilisterne  viste  sig  dog  i  høj 
Grad  taknemmelige  for  den  Interesse,  jeg  viste 
deres  »hellige«  Sag,  og  fra  den  Dag  at  regne 
blev  der  jævnligt  ad  hemmelighedsfuld  Vej  til- 
stillet mig  Oplysninger,  som  kunde  være  af  Be- 
tydning i  min  journalistiske  Virksomhed,  og 
hver  Gang  de  Revolutionære  i  de  følgende 
Aar  havde  haft  Held  til  at  skuffe  Politiets  Aar- 
vaagenhed  og  faaet  trykt  et  Numer  af  deres 
Blad  -»Narbddtiaja  vbllja«,  kunde  jeg  være' 
sikker  paa  at  finde  et  Eksemplar  af  Bladet  i 
min  Brevkasse,  undertiden  adskillige  Dage  før 
det  lykkedes  dem  at  udsende  det  i  et  blot  nogen- 
lunde stort  Oplag. 

Gennem  de  to  nysnævnte  Nihilister  havde 
jeg  gjort  Bekendtskab  med  den  omtalte 
Søofficer     Sukhånovs    Moder     og    to    Søstre. 

Man  ventede  med  Bestemthed,  at  Processen 
skulde  finde  sin  Afslutning  d.  28.  Februar  ud 
paa  Aftenen  —  den  havde  allerede  varet  fem 
Dage. 

Blandt  de  mange,  der  havde  indfundet  sig 
i  la  salle  des  pas  perdiis  for  at  faa  Processens 
Udfald  at  vide  paa  anden,  tredje  Haand  — 
noget  officielt  blev  først  bekendtgjort  efter 
længere  Tids  Forløb  —  var  ogsaa  Fru  Sukhånov 
og  hendes  to  Døtre. 

Forhandlingerne  trak  længe  ud,  og  det 
var  sent  paa  Aftenen,  inden  den  offentlige  An- 
klager Muraviov,  den  nuværende  Justitsminister, 
havde  faaet  sagt  sit  sidste  Ord,  hvori  han  an- 
befalede Rettens  Medlemmer  at  fælde  en  Dom, 
der  kunde  blive  et  klart  Udtryk  for  Lovens 
yderste  Strenghed. 

Henne  i  den  ene  Ende  af  Salen  var 
indrettet  en  Buffet,  og  nogle  Smaaborde  stod 
dér  omkring.  Fru  Sukhånov,  hendes  Døtre 
og  jeg  havde  taget  Plads  ved  et  af  dem,  og 
der  var  blevet  bragt  os  Glas  med  The. 

Medens  de  dér  inde,  nogle  faa  Skridt  fra 
det  Sted  hvor  vi  opholdt  os,  afgjorde  de  an- 
klagede    Statsforbryderes    Skæbne,    sad    den 

14* 

gamle  Fru  Sukhanov  og  fortalte  mig  med  en 
aldeles  forbavsende  Sindsro  om  alt,  hvad  hun 
og  hendes  Døtre  havde  maattet  gennemgaa 
siden  den  Dag,  man  fængslede  hendes  Søn : 
Forhør  og  Husundersøgelser  uden  Tal. 

Hun  var  aldeles  forberedt  paa,  at  hendes 
Søn  som  Officer  vilde  blive  dømt  til  Døden, 
og  hun  talte  derom,  uden  at  hendes  Stemme 
skælvede,  og  uden  at  den  mindste  Trækning 
gik  over  hendes  Ansigt.  Hun  tændte  sig  en 
Cigaret  og  sad  længe  og  stirrede  frem  for  sig 
uden  at  tale.  Da  jeg  for  at  bryde  den  uhygge- 
lige Taushed  lod  en  Ytring  falde  om,  at  der  jo, 
selv  om  hendes  Søn  blev  dømt  til  Døden,  kunde 
være  Haab  om,  at  Dommen  blev  formildet, 
svarede  hun  med  en  afvisende  Haandbevægelse 
og  med  de  Ord : 

—  »Nej,  nej!  det  er  bedre,  at  han  dør; 
paa  den  Maade  vil  han  gavne  Landet  og 
Folkets  Sag  mer,  end  om  han  blev  i  Live.« 

Og  hendes  Blik  var  i  dette  Øjeblik  som 
forklaret. 


Bobbka. 

xlun  hed  Vera  Vasiljevna  og  var  en  ung, 
meget  rig  Enke  og  dertil  en  af  St.  Petersborgs 
smukkeste  Kvinder.  Hver  Tirsdag  var  hendes 
elegante  Salon  Mødestedet  for  talrige  Med- 
lemmer af  Hovedstadens  fornemme  Selskab,  af 
dens  literære  og  Kunstnerverden,  og  der  gik 
saa  at  sige  ikke  en  Uge,  uden  at  hun  samlede 
nogle  af  sine  nærmeste  Bekendte  om  sig  til 
en  af  disse  udsøgte  Middage,  der  endog  havde 
formaaet  at  tiltrække  sig  Opmærksomhed  i 
Nevastaden,  hvor  man  dog  i  denne  som  i  saa 
mange  andre  Retninger  er  ganske  overordent- 
lig blaseret. 

Siden  hun  for  næppe  to  Aar  tilbage  var 
blevet  Enke  efter  et  Ægteskab,  der  kun  havde 
varet  nogle  faa  Maaneder,  havde  hendes  Søster 

Maria  Vasiljevna  og  dennes  Mand,  en  Gods- 
ejer fra  Hovedstadens  Omegn,  taget  Ophold 
hos  hende  i  Vintermaanederne,  og  en  hel  Række 
Værelser  stod  til  deres  Raadighed,  naar  de  nu 
og  da  i  Sommerens  Løb  aflagde  kortere  Besøg 
i  Hovedstaden. 

Selvfølgelig  var  der  fler  end  én  af  Sel- 
skabets yngre  Herrer,  der  gjorde  sig  Haab  om 
at  komme  i  Betragtning,  naar  Vera  Vasiljevna, 
som  man  med  Sikkerhed  ventede,  inden  kort 
Tid  besluttede  sig  til  at  opgive  sin  Enkestand, 
og  de  ældre  Damer  og  yngre  Piger,  der  sluttede 
Kreds  om  Husets  Herskerinde  ved  Tirsdagens 
five  dclock  tea^  opbød  al  deres  medfødte  Iagt- 
tagelsesevne for  at  udfinde,  hvem  af  Vera  Va- 
siljevnas  opvartende  Kavalerer  der  vel  havde 
størst  Udsigt  til  at  blive  den  Lykkelige  —  men 
alt  forgæves. 

Naar  den  statelige  Dmitri  Nikolåjevitsch, 
Ritmester  ved  Kejserindens  Kyrassérregiment, 
ved  sin  Indtræden  i  Salonen  trykkede  et  ær- 
bødigt Kys  paa  Vera  Vasiljevnas  lille  højre 
Haand,  bød  et  straalende  Blik  ham  Velkommen, 
men  naar  faa  Sekunder  derefter  den  flotte  Grev 
Z.,    Sekretær   ved    den    østrigske  Ambassade, 

bøjede  sig  over  den  lille  venstre  Haand,  blev 
han  modtaget  med  det  mest  fortryllende  Smil, 
og  naar  den  bekendte  Akademiker  og  Billed- 
hugger Andréi  Petrovitsch,  der  ikke  lagde 
Skjul  paa  sin  Beundring  for  den  skønne  Enke, 
nogle  Øjeblikke  senere  langsomt  nærmede  sig 
for  at  hilse  paa  hende,  kunde  hun  række  baade 
den  højre  og  den  venstre  Haand  frem  imod 
ham  og  jublende  lykønske  ham  til  det  nye 
Mesterværk,  der  skyldtes  hans  Mejsel. 

—  »Du  er  ligefrem  grusom,  Vera  Vasil- 
jevna!«  hviskede  den  unge  og  pikante  Gene- 
ralinde Anna  Påvlovna,  en  af  hendes  fortro- 
ligste Veninder,  en  Gang  ved  en  saadan  Lej- 
lighed; »det  er  ikke  nok  med,  at  Du  holder 
dine  Tilbedere  i  Uro  og  Spænding  om,  hvem 
dit  Valg  skal  træffe,  men  Du  piner  jo  ogsaa 
dine  bedste  Veninder;  kan  Du  da  ikke  for- 
staa,  at  vi  fortæres  af  Længsel  efter  at  faa 
Løsningen    paa  Gaaden.« 

—  »Men  hvem  siger,  at  Gaaden  kan 
løses?«  svarede  Vera  Vasiljevna  og  lo;  »hvem 
siger,  at  den  skal  og  maa  løses?  Jeg  har  det 
jo  saa  godt,  som  jeg  vel  kan  ønske  mig  det: 
jeg  er  min  egen  Herre,  fuldstændig  uafhængig; 

jeg  er  omgivet  af  min  kære  Søster  og  Svoger, 
af  hengivne  Venner,  trofaste  Veninder  .  .  . 
vi  har  det  godt,  ikke  sandt,  Bobbka?«  og 
med  disse  Ord  bøjede  den  bedaarende  Frue 
sig  ned  og  klappede  en  fed  russisk  Moppe, 
der  laa  sammenrullet  paa  en  Fløjlspude  ved 
hendes  Fødder. 

Bobbka  rørte  sig  ikke  af  Stedet,  men 
nøjedes  med  at  dreje  sine  dvaske  Øjne  lidt 
opad   og   med    at  udstøde  en   snorkende  Lyd. 

Hermed  er  Hovedpersonerne  i  denne  lille 
Fortælling  lykkelig  og  vel  indførte. 

Bobbka  var  som  sagt  en  russisk  Moppe, 
saa  hæslig  som  nogen  af  disse  Medskabninger 
vel  kan  være,  og  selv  Vera  Vasiljevna,  der  be- 
undrede den,  maatte  indrømme,  at  den  kun 
var  >'>beau  par  sa  laideiir«. 

Den  hele  Dag  igennem  laa  den  paa  sin 
Fløjlspude,  altid  ved  sin  Herskerindes  Fødder, 
og  en  af  Husets  Tjenere  var  attacheret  den 
som  et  Slags  Kammerherre ;  han  maatte  flytte 
Fløjlspuden,  naar  Fruen  skiftede  Plads,  maatte 
mindst  ti  Gange  om  Dagen  bringe  Skaale  med 
den  fede,  lækre  Mad,  det  behagede  Bobbka  at 
nyde,    maatte  følge   den    ned,  naar  den  kunde 

bekvemme  sig  til  at  tilkendegive  et  Ønske  i 
saa  Henseende ;  han  maatte  endvidere  bære 
baade  Bobbka  og  Fløjlspuden  ned  i  Vognen, 
naar  Vera  Vasiljevna  vilde  køre  ud,  og  han 
maatte  endelig  sørge  for,  at  Moppen  blev 
dækket  godt  til  om  Aftenen,  naar  den  efter  en 
vel  anvendt  Dag  blev  lagt  hen  i  en  polstret 
Kurv,  der  stod  i  et  lille  Værelse,  som  var  an- 
vist den  kære  Hund  til  Opholdssted  om  Natten. 

Et  saadant  Liv  i  Lediggang  og  Fraadseri 
maatte  naturligvis  ende  med  Forskrækkelse. 

Bobbka  blev  sværere  og  sværere,  for  hver 
Dag  der  gik,  og  tilsidst  kunde  den  ikke  længer 
støtte  paa  sine  korte  Ben;  dens  Øjne  blev 
rindende,  og  trods  alle  Overtalelser  vilde  den 
ikke  røre  selv  den  lækreste  Skaalfuld  Mad. 

Det  var  netop  en  Tirsdag  Formiddag,  at 
dette  sidste  mistænkelige  Symptom  havde  vist 
sig,  og  der  hvilede  en  trykket  Stemning  over 
det  hele,  da  de  vanlige  Gæster  indfandt  sig 
noget  senere  paa  Dagen.  Man  talte  endog 
med  dæmpet  Stemme  for  ikke  at  forstyrre  det 
kære  Dyr,  der  laa  og  snorkede  paa  Fløjls- 
puden,  som  man  dog  nu  havde  fundet  sig  for- 
anlediget til  at  anbringe  helt  henne  i  et  Hjørne 

af  en  af  Sidesalene,  og  naturligvis  hørte  man 
Bobbkas  Navn  nævne  hvert  Øjeblik. 

Dmitri  Nikolåjevitsch,  Ritmesteren,  lovede 
at  tale  med  Regimentsdyrlægen  om  Bobbkas 
»Tilfælde«  og  udbad  sig  Tilladelse  til  næste 
og  følgende  Dage  at  indfinde  sig  for  at  spørge 
til  Patientens  Befindende ;  Grev  Z.,  der  aaben- 
bart  fandt,  at  der  kunde  tænkes  om  muligt 
endnu  interessantere  Samtaleemner  end  Bobbka 
og  helst  vilde  have  Ende  paa  Historien  saa 
hurtig  som  muligt,  tillod  sig  en  Ytring  om,  at 
man  ved  en  let  Død  burde  gøre  Ende  paa 
Dyrets  Lidelser,  en  Ytring,  som  Vera  Vasil- 
jevna  ikke  optog  meget  naadigt ;  Dmitri  Niko- 
låjevitsch glædede  sig  i  sit  stille  Sind  over,  at 
den  østrigske  Diplomat,  som  i  hans  Øjne  var 
den  eneste  farlige  Medbejler  til  Husfruens  Gunst, 
havde  ladet  et  ubetænksomt  Ord  falde.  Andréi 
Petrovitsch,  der  egentlig  slet  ikke  havde  taget 
Del  i  Samtalen  men  hele  Tiden  havde  siddet 
med  et  lunt  Smil  om  Munden,  rejste  sig  nu 
og  spurgte,  om  han  kunde  faa  Lov  til  at  se 
ind  til  den  syge  Firbenede. 

Med  et  taknemmeligt  Blik  stod  ogsaa  Vera 
Vasiljevna  op,  og  de  fulgtes  ad  ind  i  Side- 
salen, hvortil  Dørene  stod  aabne. 

Bobbka  saa'  virkelig  ikke  godt  ud,  som 
den  laa  dér  gispende  og  snorkende,  et  sørge- 
ligt Eksempel  paa,  hvad  for  meget  Velvære 
kan  føre  til. 

Billedhuggeren  befølte  Dyrets  Ryg  og 
Snude  og  sagde:   —  »Hm!« 

—  »Det  er  smukt  af  Dem,  Andréi  Petro- 
vitsch,  at  De  interesserer  Dem  for  det  stakkels 
Dyr;  det  skal  jeg  aldrig  glemme  Dem  .  .  .  tror 
De,  at  der  er  Fare  paa  Færde  ?« 

—  »Jeg  tror,  at  der  endog  er  meget  stor 
Fare  for  Bobbkas  Liv;  skal  der  gøres  noget, 
er  der  ingen  Tid  at  spilde  .  .  .   « 

—  »Nej,  der  er  vist  ingen  Tid  at  spilde,« 
sagde  Vera  Vasiljevna  og  trykkede  paa  en 
elektrisk  Knap;  »hvad  raader  De  mig  til  at 
gøre,  Andréi  Petrovitsch  ?« 

Ivan,  Hundens  »Kammerherre«,  traadte 
lydløst  ind. 

—  »Fruen  har  behaget  at  ringe?« 

—  »Ja,  Ivan !  der  er  ikke  et  Øjeblik  at 
spilde  .  .  Du  maa  vente  lidt.« 

—  »Jeg  véd  kun  ét  Menneske  i  hele  St. 
Petersborg,«  fortsatte  Billedhuggeren,  »der  vil 
være  i  Stand    til    at  frelse    den  kære  Bobbka ; 

det  er  en  Franskmand  .  . .  han  bor  ikke  langt 
herfra.  Han  er  egentlig  ikke  Dyrlæge  men 
har  et  lykkeligt  Greb  paa  at  helbrede  her- 
skabelige Skødehunde;  jeg  véd  flere,  han  har 
hjulpet  i  lignende  Tilfælde.  Han  forsikrer,  at 
han  kun  anvender  læmpelige  Midler,  et  Slags 
Massage.  Jeg  vilde  raade  til,  Vera  Vasiljevna, 
at  der  straks  blev  sendt  Bud  efter  Monsieur 
Frangois  Vaugirard  .  . .  her  er  hans  Adresse.« 

—  »Tak!  Tak!  kære  Andréi  Petrovitsch  .  .  . 
Ivan!  skynd  Dig,  det  bedste  Du  kan  ...  er 
Franskmanden  hjemme,  skal  Du  bede  ham  om 
at  komme  med  lige  straks  —  der  er  ikke  et 
Øjeblik  at  spilde.« 

Vera  Vasiljevna  gik  utaalmodig  frem  og 
tilbage  i  Salen,  viste  sig  derpaa  et  Øjeblik  i 
Salonen  og  hilste  paa  nogle  nyankomne  Gæster, 
bad  derpaa  sin  Søster  om  at  overtage  Hus- 
fruens Pligter  og  vendte  tilbage  til  Andréi  Pe- 
trovitsch, den  opofrende  Sjæl,  der  endnu  trolig 
holdt  Vagt  ved  Bobbkas  Sygeleje  —  noget, 
der  vakte  baade  Ritmesterens,  Diplomatens  og 
et  Par  andre  Medbejleres  Skinsyge;  de  tilbød 
alle  at  tage  Hundevagten  i  Billedhuggerens 
Sted,   men    Vera  Vasiljevna   takkede   dem  for 

deres  Elskværdighed   og   lod    dem   forstaa,   at 
Bobbka  fremfor  alt  trængte  til  Ro. 

Det  forekom  baade  Billedhuggeren  og  den 
skønne  Frue,  at  der  ikke  kunde  være  gaaet 
mer  end  et  Par  Minuter,  da  Ivan  traadte  ind 
og  meldte,  at  »Franskmanden«  var  der. 

—  »Bed    ham   om  straks  at  komme  ind.« 
Andréi  Petrovitsch   rejste   sig  og  trak  sig 

nogle  Skridt  tilbage. 

Straks  efter  gled  Monsieur  Vaugirard  ind 
i  Salen,  bukkede  ærbødigt  for  Husets  Frue  og 
næsten  lige  saa  ærbødigt  for  hendes  Gæst. 

Det  var  en  lille,  trivelig  midaldrende  Mand, 
glatraget,  med  buskede  Øjebryn  over  de  spillende 
sorte  Øjne,  yderst  elegant  og  soigneret, 

—  »Undskyld,  at  jeg  har  gjort  Dem  Ulej- 
lighed, Monsieur  Vaugirard,«  begyndte  Vera 
Vasiljevna;  »Sagen  er  den,  at  min  lille  Bobbka 
vistnok  er  meget  alvorlig  syg,  og  da  en  god 
Ven  af  mig  har  sagt  mig,  at  De  undertiden 
formelig  gør  Mirakler,  vil  jeg  bede  Dem  om 
at  se  lidt  paa  den  stakkels  Hund  og  uden  Om- 
svøb sige  mig,  hvor  vidt  De  mener,  at  der 
kan  gøres  noget  for  den ;  jeg  vilde  saa  nødig 
miste  det  kære  Dyr.« 

Med  et  deltagende  »Hm!«  satte  Monsieur 
Vaugirard  Hatten  fra  sig,  lagde  sig  paa  Knæ 
ved  Sygelejet  og  lod  sin  Haand  glide  kær- 
tegnende ned  ad  Hundens  Ryg ;  han  lagde 
derpaa  en  Finger  paa  Bobbkas  varme  Snude 
og  satte  et  betænkeligt  Ansigt  op,  hvorefter 
han  bredte  et  fint  Batisttørklæde  over  Hunden 
og  lagde  sit  Øre  derpaa.  Han  laa  længe  i 
denne  ubekvemme  Stilling  med  lukkede  Øjne 
og  tilspidset  Mund.  Saa  rejste  han  sig  ganske 
langsomt  og  lod  sine  Øjenbryn  beskrive  en 
vældig  Bue. 

—  »Hvad  mener  De  om  den,  Monsieur 
Vaugirard?«  spurgte  Vera  Vasiljevna  med 
dæmpet  Stemme  og  pressede  med  et  ængste- 
ligt spørgende  Blik  sit  Kniplingstørklæde  mod 
Læberne. 

—  »De  har  anmodet  mig  om  at  tale  uden 
Omsvøb,  naadige  Frue,«  sagde  Franskmanden 
langsomt  og  med  Vægt;  »Deres  Hund  er  al- 
vorligt syg,  meget  alvorligt ...  en  temmelig  vidt 
fremskreden  Fedtdannelse  ;  det  er  virkelig  Skade 
for  det  charmante  Dyr  .  .  .« 

—  ^]&g  forstaar  Dem,  Monsieur  Vaugirard ! 

der  er  ingen  Redning  for  min  stakkels  Bobbka 
.  .  .  ikke  sandt?« 

—  »Det  siger  jeg  ikke,  naadige  Frue  !  nej, 
det  vil  jeg  paa  ingen  Maade  paastaa ;  jeg 
mener  kun,  at  Tilfældet  er  meget  alvorligt, 
et  af  de  alvorligste,  jeg  har  set,  og  at  en 
kraftig  Indgriben  er  nødvendig,  hellere  idag 
end  imorgen,  hellere  straks  end  om  en  Time  . . .« 

—  »Der  er  altsaa  Haab!«  udbrød  Husets 
skønne  Frue  med  straalende  Øjne;  »De  véd 
ikke,  hvor  jeg  er  Dem  taknemmelig.  Monsieur 
Vaugirardl  jeg  stoler  paa  Dem,  og  Deres  For- 
skrifter skal  blive  fulgte  i  ét  og  alt.  Skal  den 
gnides  med  noget,  eller  skal  den  maaske  og- 
saa  tage  noget  ind  .  .  .?« 

—  »Baade  det  ene  og  det  andet,  naadige 
Frue!  men  jeg  maa  udbede  mig  Tilladelse  til 
at  faa  den  lille  Patient  indlagt  paa  min  egen 
Klinik;  kun  dér  vil  Deres  Hund  kunne  faa 
den  omhyggeligste  og  mest  passende  Pleje  — 
og  det  er  deraf,  det  hele  kommer  til  at  af- 
hænge. Støder  der  ikke  noget  ganske  uventet 
til,  haaber  jeg,  inden  der  er  gaaet  tre  Uger, 
at  kunne  præsentere  Dem  Hunden  fuldstændig 
helbredet .  . .  maaske  De  vil  befale  en  af  Deres 

Tjenere  forsigtigt  at  bære  Hunden  hjem  til 
mig  nu  lige  straks;  jeg  vil  begynde  Kuren 
allerede  i  Eftermiddag.« 

Det  var  med  tungt  Hjerte,  at  Vera  Va- 
siljevna  tog  Afsked  med  sin  kære  Bobbka,  og 
i  Taushed  trykkede  hun  Andréi  Petrovitsch  i 
Haanden,  da  man  bar  Hunden  bort  saa  om- 
hyggeligt indsvøbt  i  et  stukket  Silketæppe,  at 
kun  Snudespidsen  var  synlig. 

Monsieur  Vaugirard  begyndte  >^Behand- 
lingen«  samme  Dag,  straks  efter  at  Bobbka 
var  blevet  indlagt  paa  Kliniken,  hvor  der 
allerede  fandtes  adskillige  andre  Skødehunde, 
som  led  af  »vidt  fremskreden  Fedtdannelse«; 
det  var  Mopper  alle  sammen. 

Bobbka  var  bragt  derhen,  liggende  paa 
sin  bløde  Fløjlspude,  men  fik  straks  anvist 
Plads  paa  et  Stykke  grovt  Sækkelærred,  der 
var  lagt  adskillige  Gange  sammen ;  dette  Leje 
var  ikke  fuldt  saa  blødt  men  uden  Tvivl  ad- 
skilligt sundere.  Da  den  velnærede  Hund  havde 
ligget  og  sundet  sig  en  Timestid  i  de  uvante 
Omgivelser,  indfandt  Monsieur  Vaugirard  sig, 
gav  den  et   blødt  Halsbaand    paa,   hvortil  der 

var  fastgjort  en  Snor,  og  førte  den  ind  i  en 
stor  Sal,  hvor  der  var  indrettet  en  formelig 
Cirkus  en  ■miniature;  der  manglede  hverken 
Barriere  eller  fint  Sand  i  Arenaen.  Bobbka 
maatte,  saa  svært  det  end  faldt  den.  spadsere 
rundt  en  Snes  Gange,  ganske  langsomt,  Skridt 
for  Skridt.  Saa  blev  den  ført  ind  paa  Syge- 
stuen, og  en  Skaal  med  uforfalsket  Nevavand 
og  nogle  smaa  Stumper  Rugbrød  blev  stillet 
hen  ved  dens  Leje.  Bobbka  gjorde  store  Øjne, 
snusede  til  Skaalen  og  lagde  sig  med  et  Suk, 
men  rejste  sig  dog  straks  efter  igen,  snusede 
paany  til  det  lækre  Maaltid  og  labede  en  Smule 
Vand  i  sig ;  .saa  strakte  den  sine  fede  Lemmer, 
lagde  sig  ned  og  gav  sig  til  at  snorke  saa 
kraftigt,  at  flere  af  de  andre  Patienter  begyndte 
at  blive  urolige. 

Næste  Morgen  tidlig  blev  alle  Hundene, 
den  ene  efter  den  anden,  førte  ind  i  Cirkus- 
salen, og  Turen  kom  da  ogsaa  til  Bobbka. 
Den  maatte  først,  lige  som  Dagen  i  Forvejen, 
skridte  Arenaen  rundt  en  Snes  Gange,  hvor- 
efter Monsieur  Vaugirard  kommanderede :  Trav ! 
en  Gangart,  som  Bobbka  kun  mindedes  ganske 
svagt    fra    siu    aller    tidligste    Ungdom.      Det 

l'"ra  Tsarens  Kige.  jc 

vilde  ikke  rigtigt  gaa  i  Begyndelsen,  men  Mon- 
sieur Vaugirard  tillod  ikke  den  mindste  Af- 
vigelse fra  den  Kurmetode,  han  saa  mang- 
foldige Gange  havde  anvendt  med  afgjort  Held. 
Bobbka  maatte  trave  en  lille  Fjerdingvej  og 
blev  derpaa  i  temmelig  opløst  Tilstand  ført 
tilbage  til  Fællesstuen,  hvor  der  blev  præsen- 
teret den  en  Skaal  Vand  og  Brød ;  den  drak 
næsten  alt  det  Vand,  der  fandtes  i  den,  og  et 
Par  Smaastumper  Brød  gik  samme  Vej  som 
Vandet. 

Lidt  op  ad  Formiddagen  indfandt  en  af 
Vera  Vasiljevnas  Tjenere  sig  med  Forespørgsel 
fra  Hendes  Naade  om,  hvorledes  Bobbka  havde 
tilbragt  Natten,  og  om  der  var  noget  til  Hinder 
for,  at  hun  kunde  faa  Lov  til  at  besøge  Pa- 
tienten. 

Monsieur  Vaugirard  lod  svare,  at  han 
skulde  tillade  sig  at  gøre  Hendes  Naade  sin 
Opvartning  i  Løbet  af  en  halv  Times  Tid. 

Da  den  store  Mirakeldoktor  kort  efter 
lod  sig  melde  hos  Vera  Vasiljevna,  blev  han 
øjeblikkelig  ført  ind  til  hende,  der  sad  i  for- 
trolig Samtale  med  Andréi  Petrovitsch. 

—  »Hvordan  eaar  det  min  Bobbka,  Mon- 

sieur    Vaugirard  ?    tror  De,    den    har    det  lidt 
bedre  ?«  spurgte  hun  ivrigt. 

—  »Jeg  har  det  bedste  Haab,  naadige 
Frue;  Natten  har  været  forholdsvis  tilfreds- 
stillende ;  Pulsen  er  en  Smule  kraftigere,  og 
jeg  synes  at  spore  Tegn  til,  at  Appetiten  be- 
gynder at  indfinde  sig.  Selvfølgelig  er  det  endnu 
for  tidligt  at  udtale  sig  med  absolut  Sikkerhed, 
men  jeg  skønner  ikke  rettere,  end  at  der  er 
de  bedste  Udsigter.« 

—  »Hvor  De  gør  mig  glad,  Monsieur 
Vaugirard  .  .  .  kan  jeg  faa  Lov  at  se  til  min 
stakkels  Hund?« 

—  »Det  maa  jeg  bestemt  fraraade,  naa- 
dige Frue  .  .  .  ikke  endnu,  ikke  endnu.  En- 
hver Sindsbevægelse  maa  saa  vidt  muligt 
undgaas.  Men  med  Deres  Tilladelse  skal  jeg 
daglig  indfinde  mig  her  for  at  meddele,  hvor- 
ledes det  gaar,  og  jeg  skulde  næsten  tro,  at 
Hunden  allerede  om  en  Snes  Dage  vil  være 
rask  nok  til  at  kunne  modtage  Deres  Naades 
Besøg.« 

Da  der  var  forløbet  en  Uge,  var  Bobbka 
næppe  til  at  kende  igen;  den  var  svunden  be- 

15* 

tydeligt  i  Omfang,  kunde  løbe  Arenaen  rundt 
henved  et  halvt  Hundrede  Gange  i  strakt 
Karriere,  uden  at  det  lod  til  at  genere  den  i 
fjerneste  Maade,  og  den  aad  sit  Vand-  og- 
Brøds  Foder  med  god  Appetit;  ja,  den  slikkede 
end  ogsaa  Skaalen  og  logrede  med  Halen,  hver 
Gang  Monsieur  Vaugirard  viste  sig.  Helbredelsen 
skred  fremad  med  Kæmpeskridt. 

Endelig  slog  Gensynets  rørende  Time. 

Vera  Vasiljevna  og  Andréi  Petrovitsch 
kom  kørende  op  for  Klinikens  Dør  og  mod- 
toges af  Monsieur  Vaugirard,  der  førte  dem 
ind  i  sit  eget  Modtagelsesværelse,  hvor  han 
bad  dem  tage  Plads  et  Øjeblik,  medens  han 
gik  ud  for  at  hente  Patienten. 

Straks  efter  kom  han  tilbage  med  Bobbka, 
der  af  Henrykkelse  over  at  gense  sin  Hersker- 
inde nær  havde  væltet  et  Par  Etagerer  og 
med  et  gratiøst  Spring  satte  op  i  Sofaen  ved 
Siden  af  hende. 

Vera  Vasiljevna  vilde  ikke  tro  sine  egne 
Øjne. 

—  »Det  er  jo  et  Mirakel!«  udbrød  hun  og 
greb  om  Andréi  Petrovitsch's  Arm.  »Bobbka! 
min  Bobbka !  Du  véd  ikke,  hvor  lykkelig  jeg  er.« 


Bobbka.  221 

Og  hun  saa'  paa  Andréi  Petrovitsch  med 
straalende,  fugtige  Øjne,  og  Bobbka  gøede  — 
det  havde    den  ikke  gjort  i  umindehge  Tider. 

Den  Hstige  Mirakeldoktor  fulgte  dem  til 
Vogns  og  gned  sig  fornøjet  i  Hænderne,  da 
den  rullede  bort. 

Kun  faa  Dage  senere  gik  det  som  en 
Løbeild  gennem  alle  St.  Petersborgs  Saloner, 
at  den  skønne  Vera  Vasiljevna  endelig  havde 
truffet  sit  Valg.  og  at  den  Lykkelige  ikke 
var  nogen  anden  end  Andréi  Petrovitsch. 

Deres  Hjem  er  et  af  de  eleganteste  og 
hyggeligste  i  Kejserstaden  .  .  .  men  stakkels 
Bobbka  er  blevet  skudt  noget  til  Side.  Det 
gaar  jo  ikke  altid  efter  Fortjeneste. 

JVliddagen  havde  været  udmærket  god  og 
fornøjelig,  og  i  en  særdeles  oprømt  Stemning 
forlod  vi  Herrer  Valpladsen  for  i  Værtens  Ka- 
binet at  ryge  en  Cigar  eller  Cigaret  til  Kaffen. 

Der  blev  talt  baade  om  Dit  og  om  Dat, 
om  Budget  og  om  Ballet,  om  truende  politiske 
Konflikter,  om  nogle  nysopdagede  Svindlerier 
i  det  store  russiske  Jærnbaneselskab  og  om  den 
krakilske  Ingeniør,  der  netop  havde  indstævnet 
dette  Selskab  for  Retten  fordi  man  havde 
afkrævet  ham  i  Rubel  og  78  Kopek  mere 
for  en  tredje  Klasses  Jærnbanebiljet  mellem  St. 
Petersborg  og  Moskva,  end  man  strengt  taget 
havde  været  berettiget  til. 

—  »Det  er  nu  ikke  andet  end  Krakileri 
af  den  gode  Ingeniør,«    indvendte  Nikolaj  Ni- 

kolåjevitsch,  en  af  Moskvas  mest  bekendte  Ad- 
vokater, der  netop  samme  Aften  skulde  vende 
tilbage  til  den  gamle  Residensstad  efter  et  flere 
Dages  Ophold  i  Hovedstaden;  »han  har  slet 
ingen  Anelse  om,  hvad  en  tredje  Klasses  Biljet 
mellem  de  to  Hovedstæder  egentlig  er  værd, 
og  hvilken  ubetalelig  Fornøjelse  den  kan  for- 
skafle  enhver,  som  har  Øjne  at  se  med  og  Øren 
at  høre  med.  Jeg  paastaar,  at  en  tredje  Klasses 
Biljet  er  adskilligt  mere  værd  end  en  første 
Klasses.  Om  Natten  sætter  jeg  mig  altid  ind 
i  en  første  Klasses  Waggon,  men  om  Dagen  — 
maa  jeg  saa  bede  om  en  tredje  Klasses.  Jeg 
har  endnu  aldrig  gjort  en  Dagrejse  mellem 
Moskva  og  St.  Petersborg  eller  vice  versa 
uden  at  opleve  et  eller  andet,  hvorover  jeg 
senere  mangen  Gang  har  kunnet  more  mig 
kosteligt. « 

Fra  flere  Sider  blev  der  nu  rettet  Anmod- 
ning til  Nikolaj  Nikolåjevitsch  om  at  give  en 
eller  anden  af  sine  tredje  Klasses  Oplevelser 
til  Bedste. 

Han  lod  sig  ikke  bede  længe,  tømte  sin 
Kop  og  fik  Ild  paa  en  frisk  Cigaret;  saa  be- 
gyndte han  at  fortælle: 

—  »Det  var  ved  Stationen  Tschudova; 
jeg  havde  forfrisket  mig  ved  den  udmærkede 
Buffet  og  derpaa,  som  jeg  plejede,  gjort  mig 
det  mageligt  i  mit  Hjørne  med  en  god  Bog  i 
Haanden  for  at  afvente,  at  der  maatte  vise 
sig  noget. 

Der  var  allerede  ringet  tredje  Gang,  og 
Toget  skulde  lige  til  at  sætte  sig  i  Bevægelse, 
da  dette  noget  viste  sig  i  Form  af  en  uhyre 
Byldt  Klæder,  som  blev  presset  ind  gennem 
den  snævre  Dør  i  Waggonens  ene  Ende,  hvor- 
efter Døren  blev  smældet  i  med  Voldsomhed ; 
der  blev  pebet  første  og  anden  Gang,  det  gav 
et  Ryk  i  Vognene,  og  Toget  satte  sig  lang- 
somt i  Bevægelse. 

Efter  nogle  faa  Minuters  Forløb  slingrede 
Vognen,  som  det  sig  hør  og  bør,  og  der  kom 
Liv  i  Klædebyldten,  som  nu  antog  en  menneske- 
lignende Skikkelse :  det  var  en  Bonde  med 
blussende,  jovialt  Ansigt. 

Bonden  saa'  sig  om  til  alle  Sider  og  fiks- 
erede en  efter  en  alle  Passagererne  med  sine 
drukne  Øjne. 

Det  var  tydeligt  nok,  at  han  ikke  kunde 
blive  enig  med  sig  selv  om,   hvor  han  skulde 

sætte  sig,  men  sætte  sig  maatte  han,  thi  han 
støttede  kun  smaat  paa  Benene,  og  han  blev 
slynget  frem  og  tilbage  under  Togets  hurtige 
Fart. 

—  fTschorrt  vassniih'-  (Pokker  staa  i  det!) 
udbrød  han  pludselig  og  styrede  løs  paa  min 
Baas,  hvor  den  ene  Bænk  stod  tom,  men  under- 
vejs maatte  han  holde  sig  fast  overalt,  hvor 
han  kunde  faa  Tag,  for  ikke  at  blive  kastet 
omkuld. 

—  »Fanden  skulde  ogsaa  tage  det  for- 
bandede Jærnbaneselskab !  har  det  nu  ikke 
slaaet  mig  min  Farvekrukke  i  Stumper  og 
Stykker  .  .  .  naar  jeg  nu  kommer  til  Tver,  maa 
jeg  straks  købe  ny  Farve ;  den  er  dyrere  end 
den,  jeg  køber  hjemme  i  Grusina,  og  der  er 
ikke  nær  saa  megen  Drøjelse  i  den  .  .  Pokker 
tage  ved  Konduktøren  og  Direktøren  ...  og 
Kontrolløren  og  hele  Banden!« 

Saa  slængte  han  Benene,  der  stak  i  lange 
graa  Filtstøvler,  op  paa  Sædet,  og  et  Øjeblik 
efter  snorksov  han. 

Nogle  Minuter  efter  kom  Konduktoren  ind 
til  os  for  at  klippe  vore  Biljetter. 

—  »Deres  Biljet!«    raabte   han  ind  i  Øret 

paa  den  sovende  Maler;  men  det  faldt  ikke 
denne  ind  at  vaagne  for  saa  lidt.  Saa  ruskede 
Konduktøren  i  ham,  men  det  hjalp  ikke  det 
mindste.  P^or  dog  at  faa  en  Ende  paa  det 
tog  han  fat  i  Bondens  Ben  og  svingede  dem 
uden  for  Sædet;  det  hjalp:  Maleren  slog  sine 
Øjne  op. 

—  »Deres  Biljet!«  gentog  Konduktøren; 
»lad  det  nu  gaa  lidt  villigt!« 

—  »Jeg  har  Biljet,«  svarede  den  halv- 
sovende Bonde  i  en  gnaven  Tone;  »hvorfor 
Fanden  kan  Du  ikke  lade  mig  sove?« 

—  »Maa  jeg  se  Biljetten;    hvor  er  den?« 

—  »Jeg  har  Biljet,  siger  jeg;  lad  mig 
sove  ...  og  rejs  Pokker  i  Vold,  siger  jeg.« 

—  »Saa  bliver  De  sat  udenfor  ved  næste 
Station.« 

Men  Bonden  havde  allerede  lagt  sig  til 
rette  igen  og  sov  blideligt. 

Toget  holdt  ved  Volkhova  Stationen,  og 
Overkonduktøren,  ledsaget  af  to  andre  af  Tog- 
personalet, indfandt  sig  paany  for  at  faa  en 
lille  venskabelig  Passiar  med  vor  Maler. 

De  vækkede  ham  temmelig  ublidt  og  fik 
ham  med  største  Vanskehghed  løftet  op  fra 
hans  Plads. 

—  »Frem  med  Biljetten  eller  ud  af  Toget! 
nu  lidt  hurtigt;  vi  holder  kun  to  Minutter.« 

—  »Kære  Brødre!«  svarede  Bonden  lang- 
somt og  i  den  frommeste  Tone;  »maatte  Pokker 
flytte  og  føre  Jer  og  hele  Selskabet;  jeg  har 
købt  Biljet  —  det  er  sikkert  nok,  og  jeg  har 
stukket  den  ned  i  denne  Lomme  ...  i  denne 
Lomme;  naa,  den  er  der  ikke;  nej,  det  var 
vist  i  den  anden  Lomme  .  .  .  TscJiorrtl  hvor 
er  det  Bæst  nu  henne?  naa,  vi  finder  den  vel 
nok,  bare  vi  tager  det  lidt  sindigt  ...  og  det 
haster  da  vel  ikke  saa  forskrækkeligt,  for  jeg 
kører  med  Jer  lige  til  Tver,  dér  skal  jeg  male; 
men  det  forbandede  Selskab  har  slaaet  min 
Farvekrukke  itu.« 

—  »Nu  kan  det  være  nok  med  al  den 
Snak,«  afbrød  Overkonduktøren;  »se  nu,  at 
Du  kan  komme  ud  af  Vognen  og  det  i  en 
Fart.  Du  har  begribeligvis  slet  ikke  købt 
Biljet,  men  har  villet  luske  Dig  til  Tver  uden 
at  betale.  Den  Historie  kender  vi  nok  ...  ud 
med  Dig  i  en  Fart!« 

Og  Folkene  tog  fat  i  ham  for  at  trække 
ham  udenfor. 

—  »Gevalt!  til  Hjælp,  rettroende  Kristne!« 


228  Paa  tredje   Klasses    Biljet. 


brølede  Bonden;  »se,  hvad  man  vil  gøre  ved 
mig!  Jeg  har  ærlig  og  redelig  løst  Biljet;  de 
Mennesker  harslaaet  min  Farvekrukke  i  Stumper 
og  Stykker,  og  saa  vil  de  oven  i  Købet  sætte 
mig  udenfor.  Vil  I  tillade  det,  rettroende  kristne 
Brødre!« 

Bonden  havde  under  denne  Hjerteudgydelse 
klamret  sig  fast  til  Bænkens  Ryg,  og  han  var 
ikke  til  at  rokke  af  Stedet. 

Toget  kunde  ikke  holde  længer,  og  Kon- 
duktørerne maatte  gaa  med  uforrettet  Sag, 
idet  de  sagde,  at  de  nok  skulde  lære  ham 
noget  andet,  naar  de  kom  til  Malavissjera,  den 
næste  større  Station,  hvor  Toget  skulde  gøre 
et  længere  Ophold. 

Bonden  saa'  efter  dem,  trak  en  stor  Brænde- 
vinsflaske uden  Prop  op  af  sin  dybe  Side- 
lomme, tog  en  Slurk  og  strakte  sig  med  et 
Suk  igen  ud  paa  Bænken. 

Næppe  holdt  Toget  ved  Malavissjera, 
førend  Stationsforstanderen,  to  Gendarmer  og 
tre  Konduktører  kom  ind  i  Vognen  —  og  i 
næste  Øjeblik  befandt  Maleren  sig  paa  Perronen. 

—  »Elskelige  rettroende  Brødre!  hvad 
gør  I  ved  mig?  Jeg    har  jo    Biljet,    siger  jeg; 

tøv  blot  lidt,  saa  finder  vi  den  jo  nok  .  .  . 
lad  mig  blot  tage  en  Slurk  først:  jeg  er  saa 
forskrækkelig  tørstig"  .  .  .« 

Og  paany  kom  den  store  Flaske  op  af 
Sidelommen  og  blev  i  nogle  Drag  tømt  næsten 
tilbunds. 

—  »Hvad  er  det,  Du  har  i  din  Flaske?« 
spurgte  den  ene  af  Gendarmerne  og  stirrede 
paa  noget  ubestemmeligt,  der  tumledes  om- 
kring paa  Brændevinens  Bølger,  medens  Bonden 
drak. 

—  »Brændevin,  min  Fa'r  ...  vil  Du  have 
en 'Slurk  med?«  svarede  Bonden  og  rakte  god- 
modigt Flasken  hen  til  Gendarmen. 

Gendarmen  vendte  og  drejede  paa  Flasken 
og  lod  den  derpaa  gaa  videre  til  Konduktøren, 
som  efter  en  flygtig  Besigtigelse  tog  til  Huen 
og  rakte  Flasken  til  Stationsforstanderen,  idet 
han  meldte : 

—  »Det  er  Mandens  Biljet,  som  svømmer 
dér.« 

—  »Er  det  min  Biljet?  Ja.  sagde  jeg  det 
ikke  nok,  at  vi  sagtens  skulde  hitte  den,  naar 
vi  bare  ikke  forhastede  os  .  .  .  lang  mig  nu 
Flasken,  saa  skal  jeg  give  Dig  Biljetten...« 

I  tre,  fire  Drag  var  Flasken  tømt,  og  med 
en  sejrstolt  Mine  rakte  Bonden  den  til  Kon- 
duktøren : 

—  »Klip  nu  Biljetten,  min  Ven!  Flasken 
følger  med  i  Købet  ...  og  lad  os  saa  komme 
afsted  til  Tver.'< 

En  anden  Gang  —  det  var  tidligt  paa 
Efteraaret  —  rejste  jeg  fra  St.  Petersborg  til 
Moskva  med  Formiddagstoget. 

Jeg  havde  sat  mig  paa  min  vanlige  Hjørne- 
plads, og  lidt  efter  lidt  fyldtes  Vognen,  men 
det  var  saa  mørkt  i  Banehallen,  at  jeg  ikke 
kunde  se,  hvem  jeg  skulde  have  den  For- 
nøjelse at  rejse  med. 

Der  blev  givet  Signal  til  Afgang,  og 
Toget  rullede  afsted.  Det  klare  Dagslys  faldt 
ind  i  Vognen,  og  jeg  saa  da,  at  der  i  Hjørnet 
skraas  for  mig  sad  en  ung  og  paafaldende 
smuk  Bondepige.  Hun  knækkede  Nødder  med 
en  utrolig  Færdighed  og  kastede  Skallerne 
ind  under  Bænken,  medens  hun  ufravendt  og 
som  i  dybe  Tanker  stirrede  ud  gennem  Vin- 
duet. 

De  øvrige  Afdelinger  af  V^ognen  var  opfyldte 

med  Bønder  og  Haandværkere  samt  nogle 
jødiske  Handelsmænd,  der  allerede  havde  be- 
gyndt at  gøre  »Geschaft«  med  forskellige  af  de 
Medrejsende,  inden  Toget  endnu  var  kommet 
helt  udenfor  Hallen.  De  udbød  nogle  svære 
Tombaks  Urkæder  for  det  halve  af,  hvad  de 
selv  havde  givet  for  dem. 

Blandt  Haandværkerne  var  der  en  ganske 
fiks  Fyr;  man  kunde  se  paa  ham,  at  han 
havde  opholdt  sig  en  Tid  lang  i  Hovedstaden : 
han  havde  faaet  en  Smule  Politur  paa  sig. 
Om  han  iøvrigt  havde  haft  nogen  Gavn  og 
Glæde  af  Opholdet  i  den  store  By,  skal  jeg 
lade  være  usagt. 

Han  stod  nogle  Øjeblikke  og  hørte  paa 
Handelsmændenes  ustandselige  Ordskvalder;  saa 
blev  han  ked  af  det  og  gik  hen  imod  den  Del 
af  Vognen,  hvor  den  nøddeknækkende  Bonde- 
skønhed havde  sat  sig. 

Hans  Øjne  straalede,  da  hans  Blik  faldt 
paa  hende ;  han  var  tydelig  nok  en  Landsby- 
Don  Juan. 

-  »Du  spiser  nok  Nødder,«  sagde  han  og 
slængte  sig  paa  Bænken  overfor  hende, 

—  »Ja,  jeg  gør,«  svarede  hun  uden  at 
vende  sief  om  mod  ham. 

—  »Det  er  vel  Nødder  fra  iaar?«  ved- 
blev han. 

—  »Ja,  det  er.« 

—  »Er  der  rigtig  god  Kærne  i  Nødderne 
fra  iaar?« 

—  »Ja,  der  er.« 

Det  var,  som  man  ser,  en  meget  livlig  og 
mteressant  Samtale. 

Don  Juan'en  vilde  dog  endnu  ikke  give 
fortabt. 

• —  »Jeg  har  været  et  halvt  Aars  Tid  i  St. 
Petersborg  og  har  haft  godt  med  Arbejde,« 
vedblev  han;  »nu  tager  jeg  hjem  igen  med 
Fortjenesten.« 

—  »Saa  har  Du  vel  tjent  godt?«  spurgte 
hun  og  holdt  et  Øjeblik  op  med  at  knække 
Nødder. 

—  »Ja,  jeg  har.« 

—  »Hvor  meget  har  Du  da  tjent?« 

—  »48.« 

—  »Og  dem  har  Du  nu  med  Dig?« 

—  »Ja,  saa  nær  som  de  40.« 

—  »Hvad  skal  det  sige  ?« 

—  »At  jeg  har  givet  de  40  ud,  og  at  jeg 
kun  bringer  de  8  med  hjem.« 

—  »Hvad  har  Du  brugt  alle  de  mange 
Penge  til?« 

—  »Næ — æ  .  .  .  det  siger  jeg  ikke,«  svarede 
han  og  satte  et  Ansigt  op,  saa  man  kunde  se, 
at  han  brændte  af  Begærlighed  efter  at  sige  det. 

—  »Saa  kan  Du  lade  være;  men  Du  har 
naturligvis  drukket  dem  op.« 

—  »Nej,  jeg  har  ikke  .  .  jeg  har  givet 
dem  ud  paa  en  lille  Pige.« 

—  »Saa  maa  Du  være  et  godt  Fæ;  jeg 
vil  ikke  tale  mere  med  Dig,«  —  og  saa  be- 
gyndte Nøddeknækningen  igen. 

—  »Det  er  svært,  saa  Du  dømmer  hastigt, 
min  Snut;  Du  skulde  blot  have  set  hende  ... 
der  manglede  ikke  meget  i,  at  hun  var  lige  saa 
nysselig  som  Du  .  .« 

Saa  vendte  hun  sig  bort  og  stak  med  det 
samme  en  stor  Haandfuld  Nødder  til  ham. 

Hvordan  det  siden  gik,  véd  jeg  ikke,  for 
ved  næste  Station  gik  de  ud  begge  to ;  maaske 
kørte  de  videre  med  samme  Tog;  jeg  saa'  dem 
ikke   mere. 

YX  rigtig  fornøjeligt  Bekendtskab  gjorde 
jeg  nu  sidste  Gang  paa  Rejsen  hertil  fra  Moskva. 

Fra  Tsarens  Rigo.  1 6 

Kort  før  Toget  skulde  gaa,  kom  der  en 
Munk  ind  i  min  Waggon;  selv  af  en  Munk  at 
være  var  han  ualmindelig  trivelig;  han  havde 
en  stor  Lædersæk  med  sig  og  anbragte  den 
inde  under  Bænken,  Han  saa'  sig  omkring  med 
sine  smaa,  spillende  Øjne,  satte  sig  til  rette, 
slog  Korsets  Tegn  gentagne  Gange,  da  Toget 
begyndte  at  køre,  foldede  Hænderne  over  den 
trinde  Mave  og  sov  blidelig  ind. 

Han  sov  godt,  og  han  sov  længe,  thi  vi 
nærmede  os  stærkt  Stationen  Tver  —  halv- 
andet Hundrede  Verst  fra  Moskva  —  hvor 
Toget  skulde  holde  22  Minuter,  inden  min 
Genbo  begyndte  at  give  Livstegn  fra  sig.  Med 
den  Hurtighed,  som  kun  erhverves  ved  mange- 
aarig  Øvelse,  slog  han  Kors  for  sig,  bukkede 
sig  ned  for  at  trække  Lædersækken  frem,  men 
betænkte  sig  pludselig  og  spurgte  mig,  hvor 
vi  var. 

—  »Vi  har  for  et  Øjeblik  siden  passeret 
Savidova,«  svarede  jeg. 

—  />Savidova,  Savidova  .  .  .  lad  mig  se; 
saa  har  vi  jo  snart  Tver?« 

—  »Ikke  før  om  en  Timestid;  først  kommer 
Kijsjminka,  men  dér  holder  vi  kun  to  Minuter 

—  »Hm,  hm  .  .  .  Buffeten  i  Tver  er  ikke 
videre  bevendt,  men  Værten  skal  have  en  god 
gammel  Burgunder,  som  man  har  anbefalet 
mig  at  smage  paa  i  Forbifarten.« 

Han  fugtede  sine  Læber  og  saa'  paa  mig 
med  et  ejendommeligt  Blik,  som  jeg  fortolkede 
paa  min  Maade,  og  jeg  tog  en  rummelig  Felt- 
flaske frem,  fyldt  med  en  upaaklagelig  Sherry. 
Jeg  skruede  Bægerproppen  af  og  vilde  til  at 
skænke  i  for  min  Genbo,  men  han  lagde  hurtig 
sin  Haand  paa  min  Arm  og  sagde: 

—  »Vent  lidt,  vent  Hdt!« 

Saa  bøjede  han  sig  hastigt  ned,  tog  sin 
Vadsæk  frem,  aabnede  den,  gled  med  sin  højre 
Haand  ned  i  den  og  tog  to  sølvforgyldte  Bægere 
frem,  der  rigtignok  var  adskilligt  smukkere  og 
samtidigt  adskillig  rummeligere  end  mit  Proppe- 
bæger. 

Han  rakte  mig  det  ene  og  beholdt  selv 
det  andet,  og  jeg  skænkede  i  til  Randen. 

Først  nippede  han  som  forsigtig  Mand  til 
Vinen. 

—  »Den  er  god,«  sagde  han  derpaa  og 
tømte  Bægeret  i  to  Drag. 

Der    udspandt    sig    nu    en    livlig  Samtale 

16* 


236  Paa  tredje  Klasses   Biljet. 

mellem  min  Genbo  og  mig,  og  han  betroede 
mig,  at  han  var  Kok;  han  havde  sørget  for 
flere  høje  Kirkefyrsters  legemlige  Bespisning 
og  var  nu  Mundkok  hos  Hs.  Hellighed  Me- 
tropoliten. 

Han  havde  tilbragt  hele  seks  Aar  i  Kloster, 
og  da  min  store  Feltflaske  var  tømt  til  sidste 
Draabe  og  havde  løst  hans  Tungebaand,  for- 
talte han  mig  halvt  hviskende  adskillige  meget 
fornøjelige  Historier  fra  den  Tid.  De  fromme 
Munke  nægter  sig  saamænd  ikke  noget ;  jeg 
skal  dog  ikke  røbe  Klosterets  Hemmeligheder. 

—  »Der  er  for  Resten  mange  af  Brødrene, 
som  dyrker  det  usle  Mammon,«  sluttede  han  en 
af  sine  Fortællinger,  »og  som  lukker  sig  inde  i 
deres  Celler  for  hemmeligt  at  glæde  sig  ved 
Synet  af  deres  liggende  Fæ  . .  .  jeg  maa  sige, 
at  jeg  aldrig  har  haft  Smag  for  de  Dele;  hvad 
kan  det  tjene  til  at  samle  Guld  og  Sølv  eller 
Skatte,  som  Møl  og  Rust  kan  fortærer  jeg  kan 
jo  dog  ikke  tage  det  med  mig,  naar  jeg  en 
Gang  skal  forlade  denne  syndige  Verden  .  .  . 
nej,  men  hvad  der  kommer  her  ned,«  sagde 
han  og  slog  sig  paa  Maven,  »det  forstaar  jeg, 
og  det  mærker  jeg  til.« 

Saa  kom  Rejsesækken  frem  igen ;  Haanden 
forsvandt  den  ene  Gang  efter  den  anden  og 
kom  hver  Gang  op  igen  fra  Sækkens  Dyb  med 
nogle  gode  Sager:  der  var  frisk,  storkornet 
Kaviar,  Sterlet  i  Gelée,  røget  Laks  og  meget 
mere  af  samme  Slags. 

—  »Det  lønner  sig  virkelig  ikke  at  spise 
ved  Stationsbuffeter.«  sagde  han,  da  Toget  i 
det  samme  sagtnede  sin  Fart  og  holdt  ved  Tver 
Station;  »De  vil  jo  nok  gøre  mig  den  For- 
nøjelse at  spise  med  mig  .  .  .  men  De  maa 
tage  til  Takke  med  en  stakkels  Munks  Faste- 
mad .  .  .  jeg  smutter  blot  ind  for  at  hente  en 
Flaske  Burgunder.« 

Nogle  Øjeblikke  derefter  kom  min  Munk 
igen  ud  af  Stationsbygningen;  jeg  saa',  hvor- 
ledes han  uddelte  sin  Velsignelse  til  nogle 
Landboere,  der  trængte  sig  frem  for  at  kysse 
ham  paa  Haanden.  Langsomt  og  værdigt  steg 
han  derpaa  ind  i  Waggonen  og  satte  sig  paa 
sin  Plads. 

Maaltidet  begyndte,  og  jeg  maa  sige,  at 
den  stakkels  Munks  Fastemad  virkelig  ikke  var 
at  foragte. 

Vi  tømte  en  Flaske  Burgunder   dertil,  og 

da   den   var  tømt,  hentede  Munken  endnu  en 
Flaske  af  samme  Sort  op  af  sin  dybe  Lomme. 

—  »Den  er  virkelig  værd  at  sætte  Munden 
til,«  sagde  min  Vært  og  smækkede  med  Tungen ; 
»jeg  skulde  tage  meget  fejl,  hvis  det  ikke  er 
en  Beaune.  Det  er  snart  sagt  den  Lædske- 
drik,  jeg  sætter  størst  Pris  paa  .  .  ,  men  nu 
skal  jeg  lade  Dig  smage  nogle  Draaber,  Du 
aldrig  før  har  smagt  (han  var  blevet  fortrolig 
og  duttede  mig  ugenert  under  Vinens  Ind- 
flydelse) ;  det  er  ikke  mange  Dødelige,  som  faar 
Lejlighed   til  at  gøre  Bekendtskab  med  den.« 

Og  endnu  en  Gang  gik  han  tilbunds  i  sin 
Vadsæk  og  fremtog  en  lille,  hvid  Flaske,  fyldt 
med  en  klar  Drik  af  Farve  som  Topas. 

Det  var  en  stærk,  sød  og  aromatisk  Drik, 
der  havde  en  overordenthg  behagelig  Smag. 

—  »Hvad  siger  Du  til  de  Draaber?«  spurgte 
nan  og  saa'  paa  mig  med  straalende  Øjne ;  »det 
er  af  vort  eget  Bryg.« 

—  «Jeg  synes  rigtig  godt  om  dem;  men 
jeg  har  ikke  den  fjerneste  Anelse  om,  hvad 
det  kan  være  for  en  Drik.» 

—  »Nej,  det  tror  jeg;  vi  kalder  åtxiMéd- 
vanitsa  .  .  .  jeg   skal   sige    Dig,    hvordan    jeg 

laver  den:  tag  Multebær  og  læg  dem  i  en 
Flaske,  men  stærk  maa  Flasken  være;  gyd 
Honning  derpaa ;  efter  tolv  Timers  Forløb  staar 
det  hele  som  i  Kog,  og  Skummet  flyder  livligt 
ud  af  Flaskens  Hals.  Naar  der  ikke  er  mere 
Skum,  er  Drikken  færdig,  og  Du  hælder  den 
forsigtig  om  paa  mindre  Flasker.  Den  er  stærk, 
siger  jeg  Dig,  stærk  som  en  Bjørn  .  .  ,  jeg  kan 
ikke  taale  mer  end  godt  og  vel  en  halv  Flaske. 
Kom  en  Gang  og  besøg  mig,  nu  Du  véd,  hvor 
jeg  bor;  jeg  skal  sætte  et  Par  Flasker  af  min 
Médvanitsa  til  Side,  til  Du  kommer,  men  ogsaa 
kun  et  Par  .  .  .  vor  Sekretær  holder  meget  af 
den,  og  vor  kære  Metropolit  drikker  den  og- 
saa med  Fornøjelse.« 

Resten  af  Vejen  sov  min  Vært  ganske  støt, 
og  jeg  selv  følte  mit  Hoved  noget  tungt;  Méd- 
vanitsaen  var  virkelig  stærk. 

Da  Toget  holdt  paa  St.  Petersborg  Bane- 
gaard,  vækkede  jeg  Munken. 

Han  gned  sine  Øjne,  gjorde  Korsets  Tegn, 
saa'  ud  og  sagde: 

—  »Saa!  er  vi  her  allerede. f*  paa  Gensyn 
da,  og  kom  snart  ud  til  mig  .  . .  man  kan  og- 
saa bruge  andre  vilde  Bær  til  Drikken,  men 
jeg  holder  nu  paa  Multebær.« 

Saa  tog  han  sin  Rejsesæk,  der  nu  var  ad- 
skilligt lettere  end  før,  trykkede  min  Haand, 
gav  mig  sin  Velsignelse  oven  i  Købet  og  klemte 
sig  ud  gennem  Døren. 

En  saadan  Recept  faar  man  næppe,  naar 
man   rejser  paa  første  Klasses  Biljet. 

